等上機…有充足時間嘆個小點先起程…單點一個加一杯[b]鮮磨咖啡($18)…餡料吾算話係豐富, 中間只薄薄舖一層但味香濃, 足以瞞過味蕾, 哈!!...吸引之處係皮身極奇新鮮酥脆夠鬆夠薄…最讚!!...熱亦不俗呢!!<sssss>


星期五晚喺銅鑼灣皇室堡商場入面，經過見到呢間餐廳，就同老公一齊試吓呢間新野，但由於星期五晚比較多人，沒有訂枱，等了大概15分鐘才可進入餐廳!由於太肚餓嘅關係，係等緊位嘅時間我同老公已經諗好食啲咩，一坐低，好快就叫侍應落單，兩個人叫咗二人套餐,包括蒜蓉蝦，蜜瓜Pamaham, 龍蝦湯,肉醬意粉，雞扒西班牙飯，味道不錯，價錢合理，選擇多，下次可以再試！<sssss><sssss><sssss><sssss><sssss><sssss><sssss>


這餐廳裝修也頗精緻，紅色的沙發襯大大的吊燈下午茶点了日式咖喱天婦羅什菜，濃濃的咖喱，什菜主要是天婦羅南瓜加蕃薯，好吃，另外也配了一個溫泉蛋，Yummy!另外他的 忌廉湯 及凍朱古力 也非常美味.  享受一個人的下午茶!<sssss><sssss><sssss>


這天在西環約了個朋友剛好經過這間蓮，我在灣仔也見過這間餐廳不過這間就細好多就入去睇下，我們叫左個越南春卷生牛肉湯檬香茅豬扒檬同蝦餅，香茅豬扒味道很好肉地有汁春卷很脆其他的味道都唔錯有一點小驚喜👍


今晚餐想買D嘢加料。逛來逛去，路過這家越南餐廳，醒起米紙卷! 作前菜剛好!order後，10分鐘左右攞得。軟殼蟹香芒米纸卷（+$1外賣)。賣相靚靚，頭尾很大截，食相可失禮呀。米紙有嚼勁，卷內不少爽脆的沙律菜絲、青瓜，軟殼蟹大大隻。最欣賞拌汁並非現成“雞醬"，而是自製魚露，清爽不過咸。菜卷點下去，清新開胃不過呢！<sssss>


每次經過都必定睇睇有幾多人排隊，終於的起心肝係開舖前半個鐘去定排，點知都係唔可以頭輪入店。好在用餐時間係90分鐘，等多一個鐘就入到。一睇個報紙款既menu，心花怒放，結果揀左 莓莓waffle，新鮮充滿蛋香的脆脆waffle加輕巧既cream雜果茶，其實同輕鬆飲個杯味道好似，初時覺得個價錢set得唔平，但來到時見到有個壺仔裝住，都幾得意雞肉牛角包，個cheese味好濃，但感覺一般味道同服務確實幾好，令我有種去左台灣既感覺，但係如果要我再等多個幾鐘先入到去而價錢又維持一樣既，就真係多謝曬


上2個星期日男友約左我同媽媽食午飯 揀左呢間 點半鐘到左 都幾近港鐵 酒樓以不同年份嘅陳皮做擺設 裝修略帶高檔 可見老闆花了很多心思 唯獨電視不斷播放跟自己廚師/酒樓有關嘅節目報導 有點悶 可能不算旺區的街道 酒樓人不多 亦不嘈 可以靜靜嘆茶食物質素與價格成正比 不過不失 雖然燒賣未熟 但員工態度一流 即時處理 吃光其他食物 才上燒賣 證明重頭蒸過籠新的<sssss><sssss><sssss><sssss><sssss>


數年前去日本吃過一次一蘭，今天終於可在香港嚐嚐。結論是沒有分別！無論是裝潢服務形式味道。味道方面，我選了濃的湯底，特製醬汁選了普通。味道真的無懈可擊，不但濃郁入味，豬骨味不會太油膩，而且面條把湯味吸收得很多，不會感覺像吃面粉。而且幼身面條挺新鮮的，平時吃的拉麵都是偏粗，幼身的話感覺不會太“濟“，吃完不會頂胃。湯底和面條真的是完美融合，加上特製醬汁的辣味，令整碗拉麵惹味又入味。值得讚賞是，叉燒完全不肥，所以可以放心吃呢。<sssss>


今日行開黃埔又想食擔擔麵就入咗去,叫咗個改良擔擔麵(辣)+小籠包，不夠十分鐘擔擔麵來了，,味道濃郁,好重花生味,好多肉碎，不過麵的份量太少,大食的唔知要食幾多?等咗陣熱辣辣的小籠包來了,都幾好食,皮夠薄,多湯汁,肉唔肥,幾好食,但如果唔要小籠包一定唔夠~~~<sssss><sssss>


我地一行九人去小曼谷，好彩一早就book位，如果唔係既話，就可能要排成半個鐘。我地叫左十碟餸左右，再加上三十條串燒，( 佢話就話爆單，但係d食物都黎得幾快，食唔停)總共約八百二十元，大家都食到奉住個肚走。每人約九十元，抵食！！！推介食品：炒金邊粉(記住落多少少青檸汁)雞串(不得不食的佳餚)蝦餅(好食到停唔到口)菜(d炒菜好入味)不推介：牛串(牛肉比較老，唔適合做串燒)賢串(牙力唔好既人都唔好叫)


唔係第一次黎呢度食lunch。平時都覺得食品不過不失, 未至於有興趣去寫食評, 但今次真係要寫一寫。2個人去食晏，朋友叫豬頸肉金邊粉，$46，我叫咗個春卷湯檬， $52。豬頸肉金邊都係不過不失嗰隻啦，但春卷湯檬黎到。。。嘩，得2條AA電咁大咁粗既春卷，放喺隻碟度吉咗7成。可能春卷成本高過其他，但價錢都提高咗$6噃，即是已經轉架咗去消費者度啦。而且，就當春卷真係貴好多，咁都加返幾片蕃茄青瓜芽菜或者生菜，唔駛隻碟咁稀噓吖。<sssss><sssss>


拉麵天王在openrice 紅磡區人氣高企，星期天終於與家人到訪一試。我點了11月限定的胡椒芝士拉麵，芝士多得我分了2/3給同行的家人 依然覺得太膩，重度芝士愛好者必試。胡椒味蠻不錯。 位於巷仔內的小店 雖小，但店內環境、氣氛不錯，店員很nice 會主動介紹食物。<sssss><sssss><sssss><sssss><sssss><sssss><sssss><sssss>


係深水埗黃金商場附近 有間車仔麵 門口排住好多人 原來係文記車仔麵有唔少雜誌都有介紹過呢度既美食甘岩我又有d肚餓 於是來呢間試下咩料先<sssss>樣式同普通車仔麵一樣 甘多野俾你揀        最有名堂既係雞翼（12蚊2隻）而我叫左呢D<sssss>雞翼尖 雞翼 豬大腸 兼加底多謝$47。味道唔係太高質 相反個價錢有d貴 係深水埗呢個區來講 尤其是雞翼 12蚊2隻真係有d離譜 又唔係特別好食如果個價錢能夠更加平民化既話 我都keep住黎既


係幾日前落左旺角行街,行到去兆萬就見到一條好長既人龍!!諗下諗下係openrice都有睇過下呢間野d食評,都係彈多過讚既,點解都咁多人排隊呢??真係唔明點解~~~但係都係因為咁既原因,我都試左佢地d巨型雞排因為條人龍真係好長,足足等左我20分鐘,等到我真係有d忟當攞起塊雞排既時候,真係好巨型!!但係食落去就.............d味粉真係勁到呢~~咬左兩啖之麻,渴到要即刻飲水!!再講d肉...."鞋"恰恰,都不在話下,個脆皮同d肉係分開既!!唔怪得咁多劣評啦!!!


放工後行咗去亞士厘道醫肚，行行下見到六両三，仲要唔洗排隊咪就試一試一坐低侍應姐姐好有禮貌放低杯茶再遞上餐牌，結果我點咗碗川味紅燒牛肉麵<sssss>呷一口湯有種麻味但唔辣，再加上旁邊橙色牛骨髓，即刻喝到牛味提升了嘅湯牛肉夠soft~無羶味，唔黐牙，好味另外再order一碗三寶牛肉麵(牛腱，牛筋，肋條）一樣夠味夠soft<sssss>最後加埋不可不食自家秘製滷肉飯，超好食唔油膩，夠家鄉，食到肉碎豬油粒，應該人手剁<sssss>相反皮蛋豆腐就普通，少肉鬆，個醬無特別<sssss>


見到咁多好評, 一於試下!可能我同男友都唔想食咁辣, 叫左清湯底.真係覺得唔好食, 個湯冇味, 的米粉好"lum", 的腩肉又冇其他地方咁好食.唉, 果日最正的, 係杯"咸檸七".失望.


行西九龍中心，今晚想食好小小，所以到cafe 360~<sssss>餐牌似乎轉變不少，而且價錢貴了很多，所以我們點了2人餐<sssss>跟餐已包酥皮湯，不用另外加錢，想飲凍飲而又不想加$3可以要罐裝汽水<sssss>成塊酥皮可以拉起不黏碗😂<sssss>肉醬意粉0K<sssss>原隻吉品鮑烤雞熱石鍋牛肝菌飯味道香濃，而且有飯焦<sssss>原隻吉品鮑好好味～<sssss>甜品我們選了芒果窩夫，大大件又賣相好，非常滿是的一餐～


茶木午餐的性價比都不錯的！坐得舒服，環境不錯，尤其而家無之前咁多人，想同朋友食個舒適lunch都不錯！午餐由$6x-$7x~ 可以接受！今次點了花枝丸小食、豬手、台式魯肉飯、凍柚子冰.花枝丸作為前菜小食, 感覺上有走油過, 所以會有點脆, 好彈牙, 不會太粉沒咬口！yummy！豬手好入味又軟腍, 最難處理的豬皮毛都清得好乾淨!魯肉飯唔算好多油, 拌飯剛剛好!! 都好大碗, 我都食唔晒～最後飲返杯冰凍的柚子，又甜又正！<sssss>


與朋友相聚，搵個地方吹下水hea下，見到呢間店既食評唔錯，就決定黎試一試。食物幾好既，服務就爭少少喇。三個人叫左:檸香帶子意大利粉x2，好食!鮮蝦凱撒沙律x1，好大碟，味道都合格!飲品我揀左Hazelnut latte，我好少飲咖啡既其實，我覺得呢個都幾好飲呀  <sssss><sssss><sssss><sssss>


之前喺重慶住咗一排，由個邊返嚟一直都好掛住啲麻辣燙，但喺香港有得食嘅地方唔多。個日去開旺角見到川婆婆咪入去試吓。<sssss>佢午市主打類似麻辣版車仔麵，三十幾四十蚊揀四個餸，算抵食。我要左食辣嘢必點嘅午餐肉、肥牛、冬瓜同豆卜，佢啲寬粉好滑，索晒湯勁正，但麻辣味始終同重慶個面有距離，可能少左陣地溝油同味精味啦，如果麻辣度有唔同level揀就最好。<sssss>我見佢晚市好似有任食火鍋、麻辣雞煲嗰啲小菜，百零蚊一個人都好似好抵食，應該有機會都會過去試吓。


終於排到我了，第一次嚟帶住好高期望嚟食，馬上點了必食的waffle ,朋友叫了牛角包，等了一陣便來食物，影完相即食個w affle,我個係鹽點雪糕，味道好一般，一定要加焦糖落去先好味，但waffle方面就…唔會好好好好食，因口感有點怪，但勝在賣相好靚，朋友都覺得個牛角包同d filling 唔太夾，但ok 飽，總算食過啦～但如果再要排咁耐就唔好了~<sssss><sssss>


早兩日同老公專登出佐敦黎呢度食quick brunch... 真係好快手，伙記都反應快，我地食一個早餐一個快餐，兩秒唔駛，單都未落完，就隊左碟火腿通上黎，呢下有少少啞... 不過呢，個炒蛋真係名不虛傳，我口味淡，但係d 味都唔會濃得過份，方包真係好厚!! 層牛油簡直無可抗拒，就算我勁驚肥都食左先算... 老公見我咁鍾意，仲想叫多份俾我tim... 提埋杯奶茶... 好香濃，呢幾年我o向出面飲親奶茶都彈，呢杯真係唔錯~~


突然驟雨，計劃也要改變，跑入北河街的市政大廈熟食中心2樓避雨之餘，記得呢道有間唔少朋友介紹過的越南店子，一杯凍滴咖啡、一客手作炸春卷點酸魚露，簡單調味不錯，和老闆娘吹吹水，小城小事雖然微不足道，但可以這樣過下日神也不錯。雨，該停吧？<sssss>


其他野唔多講，Lee間野一般到唔一般，豬肉又硬又冇味😖，蛋超級冇味講真😡，最大單就係個個都話超好食既紅豆冰沫😤，超超超冇味，佢D冰係白色但唔知係咪牛奶做，希望唔係啦，因一D牛奶味都冇😓重要$88，環境都ok,服務ok,本人就一定唔會再去.


8點去到， 等位等了半小時，叫左個set, 有burger , 凍飲， 湯或沙律， 漢堡有水準， 尤其d 薯條， 真係好正， d 芝士都好好， 飲品是西柚凍飲， 都不錯， 好健康，會再光顧的<sssss><sssss><sssss><sssss><sssss>


30/6在K11看見的大攤檔，未公開發售，但有些應是VIP的在內很優雅地品嚐雪糕，雪糕的牛奶味在全層散發著～～～1/7才正式開售，我當然.....不會去排隊，傻的嗎⁉為了雪糕‼‼🙄隔了一星期的weekdays 下午經過，就去試試吧下午三點多，要排隊⁉😱 唉‼排了十分鐘，要了原味試試～～～不是牛奶濃厚的雪糕嗎⁉為什麼我覺得，朋友也覺得，那是牛奶冰雪糕那麼稀的感覺，一點也不感覺不到牛奶的濃厚‼‼唉又中伏<sssss><sssss><sssss>


屋企人生日，平時食慣放題慶祝，今年呀爸話想轉一轉口味，唯有升級去做食自助餐喇，雖然選擇有好多，但見到匯豐信用卡有優惠，於是就揀咗朗廷酒店喇查實上網睇佢水準唔錯，而親身食落之後又的確唔差，熟食海鮮類都有水準，不過我主要都係吃海鮮，特別推薦蟹腳，好新鮮，有海水味但唔係好鹹，好好味，至於其他青口，龍蝦仔、生蠔、螺，凍蝦都好味，樣樣唔太鹹，家人都好like <sssss>另外食食下每枱有一串巴西燒烤送嚟，喺燒牛仔肉，個肉嚟到嘅時候仲熱，趁熱食個肉易咬口，味道都唔錯，最終全家人都吃得開心<sssss>


係度食野，好多用個快字形容，快來趕快走，我同女朋友去食，男仔梗係食快d啦，我食完，女朋友食到一半，已經有人企係身邊，個侍應仲大聲叫等我呢張，梗係比說話我聽叫我快d走，我坐左10mis 內已趕客，辛苦左我係消費者仲要比飲咁對待....但講真我真係可以用好鍾意食黎形容，d多士好厚，d蛋好滑。真係正，但服務就........不用想。如果大家可以忍得既，真係一個唔錯選擇。


食材新鮮，質素高，以價錢而言，可以說超值。龍蝦煮時仍會郁，絕對不是冰鮮貨式可比。師父煮完菜肴送上時會提一兩句食物的特點。店員服務殷勤、親切、有禮，比五星級店更有禮。<sssss><sssss><sssss><sssss><sssss><sssss><sssss><sssss><sssss>


在APM搵食真係幾多選擇，就係太多選擇又太多人，臨近新年就更難搵食，周圍都係人，終於黎到Oliver Super sandwiches, 見到有酥皮湯+焗薯+沙律+熱茶=$68一向有幫襯開Oliver super sandwiches, 知道食物有番一定的水準，好味又健康的晚餐不二之選<sssss><sssss>


尋日食完深水埗坤記，今日食大埔有記茶果嘅砵仔糕，望落去，有記嘅砵仔糕較坤記深色，已經討我歡心，我唔鍾意砵仔糕白濛濛咁，好似冇味咁，食落去，甜度合我心意，亦都冇林patpat嘅口感，good！返屋企再將另一個放入雪櫃雪吓佢，拎返出嚟食，仲正呀！兩個都係７蚊，抵啦！<sssss>


好多人係抹茶愛好者 而我就 南瓜控啦十分喜歡食南瓜 所以今次Mcdonald出咗南瓜批 即刻走去試試<sssss>一食 熱辣辣 有淡淡既南瓜味 仲有少量南瓜既粒 覺得唔叫濃味 岩哂想試 又唔係重口味既人不過我就希望南瓜味可以再強d不消5分鐘 已經給我食完了


因為媽媽鍾意食海膽，所以佢生日個陣帶左佢黎食呢間餐廳。我地嗌左一個原板海膽．龍蝦忌廉汁意式燴飯同烤雞煙肉菠蘿燒烤醬荷蘭簿餅。原板海膽．龍蝦忌廉汁意式燴飯：啲海膽好新鮮，不過個龍蝦忌廉汁我覺得淡左小小，但啲飯煮得啱啱好，唔會太硬唔會太lum,啲飯嘅份量都算多烤雞煙肉菠蘿燒烤醬荷蘭簿餅：呢個簿餅同平時食嘅有啲唔同，呢隻簿餅係由外向內卷住黎食。個簿餅嘅皮係超簿，個邊好脆，啲菠蘿唔係罐頭菠蘿，啲火箭草好新鮮两個人賣單先二百幾，人均百幾就食到啲甘高質嘅野👍🏼👍🏼可以翻食👍🏼<sssss><sssss>


如果一班朋友，是不錯的地方 chit chat 。話說回頭，食物味道不過不錯，有些似自己煮的味道。2個人點了3 樣，意粉- 有點淡，mushroom and spinach 成個presentation 好似😰求其左d，個漢堡排飯 有D似公司canteen, 但成$139，lemon water 都$12。總括而言，味道ok, 價位過高。<sssss><sssss><sssss>


新都城一田新開張打去睇下去之前係葵涌廣場食左午餐先,係地下行左一個圈見到呢間店舖裝修好新,好似係新開,咁入去試試啦！入到睇差唔多都滿座,心諗應該幾好味掛,睇餐牌唔算多野食,我叫左酸菜魚淮山麵,唔多舖頭有淮山麵所以便試試。等左一陣先來豆漿先第一淡飲落去感覺好普通唔太重豆味，之後麵來左先試下d酸菜,唔感好酸有微微辣味都可以,淮山麵好幼好滑口感幾好,再試下d魚好滑都有魚味，葵涌廣場來講都算幾好算,如果經過都會再食。<sssss><sssss>


承上篇食篇，同日與友離開勝香園後，意猶未盡下，天寒地凍徒步走到上環，吃兩口正宗潮洲煎粿品，朋友要了兩個甜的，筆者則要了兩個咸的：一個蘿蔔、一個韮菜，溫暖窩心也。不過，味道依舊但每件已加價 $0.5 至 $3.5 了 。P.S. 飲品自攜，此小店並沒有飲品售賣的。<sssss>


到華姐到食清湯腩湯！真係好正！我叫咗個坑腩麵d湯好好味d腩好好食d麵好彈牙：好爽口一句：正


晚上眼見中環一間店舖有一條人龍，所以好期去一試，試左一碗上湯牛腩粗，味道十分好味，味道唔濃，牛腩十分軟，食完唔會口渴，有衝動想叫多一碗，但一碗都 夠飽，所以無再叫，人流雖然好多，但味道好吸引，決定會再幫襯<sssss>


一入門口有點年紀既侍應叔叔就好有禮貌招呼我坐低等男朋友等左起碼廿分鐘但佢地完全冇催我點菜仲問我冷氣會唔會吹住凍既可以熄細啲好細心叫左套餐蟹肉冬茸羹<sssss>清清地飲落好舒服撈飯都幾好味冇乜味精😆<sssss>梅菜扣肉有點扣分啲膏係幾香既但肉好鞋好鹹😩😩😩<sssss>花膠海參煲永遠的主角好足料炆得好林好健康哈哈雖然連埋兩個飯要3百幾蚊係有啲貴既不過服務態度好同仲保留少少懷舊年代feel都叫抵番條數既xd下次會再試其他^^


我們兩人點了一份雙併炸雞、燒豬肉醬油拌飯和烤八爪魚，點太多最後吃不完要打包。雙併炸雞($79)上枱時仍十分熱燙，原味雞附有沙律醬蘸，而甜酸味雞亦十分好味，一份雙併炸雞約有十多件。豬肉醬油拌飯($5x)另附海帶湯及辣醬，豬肉很足料，令整體拌飯更美味。而烤八爪魚($140)會放上gas爐烤，保持熱力，八爪魚非常多，辣味十足，底下放上芽菜吸味，正！員工態度非常好，經常自動加茶，餐廳非常寬敞，亦設有包廂，可以容纳很多人。餐廳老闆是韓國人，且非常有禮貌，一定會再光顧。


<sssss>咖哩雞飯首先 個咖喱唔係泰國咖哩！係印尼咖哩。超香椰汁味,唔辣同冇咩咖哩味雞件件都好大嚿，好難食得企理。 唔太滑,唔入味;即是只不雞件表面有咖哩味都有薯仔,都係好大嚿但唔入味紅米飯唔使撈汁食都已經好淋身


見到呢間唔使等位又坐得舒服，二話不說入去食！蒜蓉蒜開邊龍蝦，龍蝦肉爽，一吃便知道是新鮮既，不足之處係上面既蒜有一粒粒硬的物體，影響左口感！<sssss>另外有花膠煲，$98已經有好多花膠，好黏！但偏甜，如果鹹少少應該會好好味！<sssss>第一次食係鐵板上晚义燒，有d汁同楊蔥，令义燒更惹味，但都有d鹹...之後有蒜蓉菜心，全是菜遠，冇咩特別。<sssss><sssss>


看完下午場, 探完姨媽一袋二袋, 行去黃金格下價前就黎個late tea.五點半, 就算三間舖都一樣咁多人, 大部份人都仲吃得下粉麵, 都咪話唔犀利.又是例牌咖央西多, 今次不忘吩咐落單阿姐要多咖央.多士雖然烘得不夠勝香園香脆, 又冇留邊(我又係鍾意食邊), 但加多了的咖央已經滿足哂我既要求.多士唔算厚, 但六塊錢真係唔算食水深.加多杯凍檸茶, 便是一個好既下午茶了.後記:下午茶嘆西多真係人生樂事, 不過總不能天天如是.<sssss>


最近呢幾日先比較得閒寫下食評。之前係聖誕節嘅時候。去咗呢間餐廳度食自助餐。食完成肚火。不知所謂。款式少。味道差。連甜品都得果幾樣。千萬不要去。根本就冇服務。等一杯水勁耐。環境係好靚。可惜食物質素偏低。一定無下次。絕對稱不上自助餐。我去食放題都冇咁嬲。起碼物超所值。如果想食環境。 不妨到此一遊。<sssss><sssss>


星期日下午去食當然要排隊啦不過排隊唔緊要....等左約半個鐘好啦!!終於叫到我前一個既號碼啦滿心以為下個到我入去點知個人叫左我下個左下個既號碼咁我就check下個本野最奇怪既係佢剔左我寫果行已經入左去咁我就唔甘心就去問佢話"你應該比人冒應左"之後整左一輪先入到去食叫左個同菜到了...意粉凍凍的海鮮 pizza 沒特別我諗.....一次已經夠了!!!!我以後都唔會左去食


之前有朋友介紹過葵芳有間抵食既西日放題，於是約左今個月生日既同事一齊去試試，因為生日仲有😄八八折㖭！<sssss><sssss>加$78便可升級有生蠔長腳蟹任食<sssss>賣相好吸引呀！啲長腳蟹唔會咸到死，都鮮味，冇雪味<sssss>推介焗生蠔，又香又多汁，日本紫薯仔好甜<sssss>我地食左好多天婦羅呀！炸得好脆，但一啲都唔覺油膩！最後我們以一杯芝麻雪糕作個完美Ending <sssss>第一次見放題有梅酒飲<sssss><sssss>


今日下午我們去咗何文田勝利道嘅「StarbucksCoffee」食下午茶！我們叫咗鷄肉凱撒沙律卷嘅餅皮好煙煙韌韌，鷄肉嘅肉質好鬆軟嫩滑，蕃茄同生菜非常新鮮清甜！泡菜豬肉軟包嘅包質相當軟熟，豬肉嘅肉質好鬆化，香辣嘅泡菜味令到味道非常惹味同醒胃！雙重朱古力抹茶星冰樂有好多嘅朱古力醬黏著杯身，抹茶嘅味道超甘香濃郁，再加埋香甜嘅朱古力碎粒，令到口感更加豐富！<sssss><sssss><sssss><sssss>


摰友生日飯，一年一次，精心安排。北京道1号的餐廳，出名天價，竟然自助餐價，就試下，看看是否有其他消費。沒有指定下，兩條女坐最浪漫的海景位，三道菜果然498一位加一，甜品拼盤不是樣樣細細粒，足一件夠對分，寫祝福語句。美中不足是分時段，8點半準時交枱，似茶餐廳收晒野催走。<sssss><sssss><sssss><sssss><sssss>


此店值得大讚是三免，免茶免加一免小食，講真一點小食(花生一碟)還是送的，紅油炒手先來，要了小辣，果然十分溫和，但生熟蒜及汁料配合正好，皮薄軟兼肉餡料香。另外酸辣湯麵麵質頗煙靱湯味濃，仲有似吳孟達在蘇乞兒内找到了肉絲的驚喜啊！最後小籠飽皮超薄湯汁也多，十八摺無花假，比更貴氣的店還好味。要彈的是星期日到此街外外傭搞到環境似羅湖地踎。此餐共$104質豪價低！歎香港做生意難，一間好鋪俾週日的街外環境搞cheap哂要做下價菜，強烈建議只適合星期一至六幫襯。


葵涌的小店(雲南小鍋米線)，門面很殘舊，雖然經常在附近出沒，也未曾考慮在此開飯，某次無意中看到開飯啦食評中共有21評，得3.8分高分，一個喊面都無。今天與太太剛好在附近，便一起同往午餐，她吃的我沒試吃過不作評論，我吃的如下。是(正遠牌)豆漿樽庄，味道ok，{70分}，腩肉似是豬頸肉，跟南記貨色差不多，味道不比南記差，很好吃。{80分}這裡環境較擠迫，午飯時間要輪隊，雖然環境差些，腩肉米線味道唔錯喎，比多個笑面啦！<sssss><sssss>


朋友介紹超水準既刺身丼，話同日本既有得輝。去到都唔少人排隊等位。刺身丼有set好既配料，如果唔岩口味仲有得自由配答<sssss>我呢個係自由配答既5隻甜蝦都好大隻好多肉，肉身好爽口右邊帶d銀色個隻係池魚，比平時食既魚生超爽，唔鐘意食既可能會覺得硬，好難咬不過我又幾likey咼中間粉紅色既係吞拿魚大腩，超級邪惡入口即溶。油，全部都係油要慢慢品嘗極度推薦


次次晏晝你永年都排晒長龍，今晚突然間好想食車仔麵，依家有三餸一面套餐加飲凍飲＋13<sssss>嗰啲豬大腸真係好好味，小辣都仲係好辣，我算唔係太食得辣，但係又真係好食，一邊流鼻水一邊食<sssss><sssss>


很久以前來過晚飯，印象係價錢貴但係似大排檔。星期日太座想食粥，首選生記休息，最後諗到蛇王芬可能有粥食，果然不出所料。點了︰鮑魚雞粥$40︰鮑魚係素鮑魚，個粥煲得幾綿，幾好味。皮蛋肉片湯米$40︰肉片好滑，但係湯底麻麻。雪梨蘋果豬展湯$60︰好清甜。味道不錯，不過價錢偏貴，唔係太抵食。


之前上網見到韓式烏雲雪糕已經好想試，到今日終於有時間去食今次簡左比較小人既六點去食，舒舒服服，無限時💪💪店入面啲店員勁nice，可能因為呢個時間靜少少，同佢地傾下計又得，讚💪💪大家一定要去食下，相信大家都會同我一樣，食過番尋味<sssss><sssss><sssss><sssss>


其實好多茶餐廳都做到呢個水準.如果怕要同人迫,怕俾waiter喝,都係唔好番叮.試一次就ok.


廢話少說，今次點了芝心雞全翼拼雞粒，芝心雞做得很好，熱度剛好令芝士流心，烤雞亦恰度好處，能吃到肉汁，甜品點了雜果宇圓，味道不太甜，清涼清暑，飲品果茶亦為解渴之選。總體而言性價比不錯👍<sssss><sssss><sssss>


之前試左間西餐廳，非常不錯"! 位置於尖沙咀河內道，餐廳人流很多，可見有一定既保證叫左個法國鵝肝雞肉意大利飯，巨形鵝肝表面煎到好脆口，非常吸引，油份溶落到意大利飯，中間有火箭菜，能馬上減肥油膩感覺！用菜用得好好！！低得到讚~~另外叫左份黑毛豬，咸香味十足！！切到薄薄，非常易入口！配上清甜密瓜，咸香加清甜，口感難以形容！總之食完一件再想食第二件啦<sssss><sssss><sssss><sssss>


因為怕等位所以大約六點半就去到，一踏入就覺得佢地無改錯名，真係比人一種好華麗既感覺，就連碗碟都有花心思<sssss>首先當然叫佢地著名既小籠包，每隻味都好有特色，跟住指示由淡味開始食，但人參就差點兒，好像原味<sssss>其他食物都跟平常不大分別，不過個鍋貼真係令我喜出望外，個底係脆既，皮又吾會太厚，肉質鮮甜好似地道上海食品，大讚<sssss><sssss><sssss><sssss><sssss>


晚餐走去麥當勞，叫左魚柳包同細可樂八點多大把位仼揀<sssss><sssss>魚柳包包十分鬆軟，暖泣泣魚柳香口亦鬆軟，配沙律汁好味道仼坐吾嬲都係$14<sssss>坐得舒服自在全港搵都搵吾到咁平的晚餐<sssss>


行過見到間shop好靚，吸引咗入去。見到每樣嘢都好精緻，就咁睇個樣好似好好味。於是揀咗4件：Chocolate GanacheTriamisuMango Pana CottaDouble Chocolate由於係送禮，所以只係試到其中2件。Chocolate Ganache有d失望，好甜，d味仲有dd怪Tiramisu好難食，Cova tea buffet嗰d好味好多整體感覺上，d餅都係得個樣靚，味道真係一般。不過，點都叫試過啦！<sssss><sssss><sssss><sssss>


食嘢飲嘢～冇諗過真係有人會開個咁嘅名！成間鋪頭色彩繽紛，好吸引到人入去食嘢啊！<sssss>餐廳職員推介食咖喱！<sssss>咖喱牛腩，咖喱味非常之濃，味道好香。咖喱唔會話太油，咖喱嘅辣調製得恰到好處，牛腩入口感肉質都可以，牛腩不會過肥或過瘦。而份量方便，午餐來說，都係一個正常嘅午餐Set!<sssss>係食嘢嘅途中，俾我發現一個應該係整印度咖喱嘅外國師傅，雖然依一間鋪頭唔係話咩大野，但覺得佢哋嘅出品係用心製作。


平時好多人，今日冇人就食下，都幾失望，員工態度麻麻，我一坐低隔離枱就投訴湯麵有頭髮要見經理，經理解釋係牛毛……仲話好多人都咁講，用手洗唔清，冇辦法，唔好意思，聽完已想走，牛肉麵麻麻，粗麵比較淡，鹽酥雞唔好味，鹽酥花枝都唔好味，兩樣都未炸透，中間有陣雪水味，外賣盒仲要加2蚊，牛肉麵我食剩牛肉，鹽酥雞成個打包，我下次唔會再幫襯！


n 日前..........想去位元堂，點知行左黎奇趣，哈哈哈~勁多人，因為這裡堆滿賀年食品！！有煎堆、笑口棗、年糕、豆沙角....好多好多。千揀萬揀下，買左半斤笑口棗和一個細年糕。笑口棗過左好多日都仲好脆好好味！不嬲都好少食笑口棗，因為媽咪唔會買咁熱氣既野，原來笑口棗可以咁好味既！年糕買既時候好林既，即係新鮮即日做即日賣的。幾好味，雖不是勁正但已經好過好多地方既年糕！！自從麻麻過身後，都無食過一百分既年糕喇！奇趣和奇華算係好好。要繼續努力搵下邊度有好食既年糕。


isquare 30樓，景觀一流，可以俯瞰維港景色。上次嚟好以出室外睇風景，今日就唔得，原來因保險未辦好，所以室外未正式營業，上次係偷雞咋。食開利苑嘅中菜,發覺這裡的出品不比利苑差，員工嘅service也很好。我最喜歡嘅係呢度坐得舒服。在eye bar飲野同朋友傾偈, 睇靚景都會係一個不錯的選擇。今日同爸媽來，他們也滿意呢.<sssss><sssss><sssss><sssss><sssss>


"受惠"了朋友仔的排隊，终於都食到一蘭啦😄（我係收到電話先即刻飛身去）坐位，位位都要自己坐，有個小木板隔住，真係要「獨食」了。<sssss>我叫了3辣，味道岩岩好！<sssss>麵身的軟硬有得選擇。食完整體都覺得幾好啦😊但如果要我排，就真係唔黎食啦！<sssss>其實一蘭同好多日本拉麵店都差不多水平，未至於都到「不可不食」的地步，哈哈！<sssss>


今天跟媽媽到旺角濕平,買了很多很多東西.....又累又重......在旺角朗豪坊的星巴克找了個位置坐下來,買了杯特大的花茶-甘菊花 $ 24坐了35分鐘左右,又繼續我們未完的旅程!說到genti的花茶,甘菊花口味,我個人喜歡加一點蜂蜜,變得更可口!!現在用的是TAZO那牌子,不像以往的幾片茶葉!! 味道超濃郁而且在星巴克買$40 好像有15包!!在citysuper跟taste好像也有,不過忘了幾多錢


已經唔係第一次食大鍋口, 之前佐敦同旺角呢間都試過, 大家嘅評價都好好, 今次都一樣: [食物] 選擇好多好滿足肥牛質感幾好有雪花, 唔洗加錢都有唔錯嘅質素朋友話響鈴好新鮮蘿蔔切到薄片好入味稻庭烏冬口感好正, 每次必點, 但次次都要特登問幾次先會俾一兩個…[環境] 正常, 坐得舒服, 冷氣唔會太凍[服務] 要俾個like d 姐姐, 咁忙都有心機幫我地跟單又笑住同我地解釋[價錢] 抵! 2.5小時真係唔話得雖然已比以前貴左但都仲係好抵,下次當然會再黎


美孚真好，有西鐵西鐵真好，只要一個站就可到荃灣西荃灣西好，有荃灣廣場荃灣廣場好，有青胡椒泰菜青胡椒好，環境充滿東南亞風情，燈飾擺設別緻；服務優質，ｗａｉｔｒｅｓｓ　係　Ｔｈａｉ．．．．．重有，因為佢有個十分美味ｏ既蛋網炒金邊粉，叫包羅萬有個蛋網精緻又可愛，似足太空館一食，發現無改錯名，材料包括各種海鮮：蝦﹑蟹﹑魷魚﹑魚等．．．ｄ金邊粉，煙煙韌韌，酸酸甜甜，有ｄ辣．．．幾醒胃．．．不過太大份，食ｏ吾晒<sssss>


聽朋友介紹話大瀛喜放題啲嘢好好食，所以前幾日就去咗呢間試吓係咪真係咁好食，結果都無令我失望，d野食認真唔錯。我覺得有幾樣野食都幾值得推介一下，首先係小食，有必食涼拌豬耳、八爪魚漬、泰式鳳爪好好食。至於刺身方面，刺身船擺設師父落足心機，賣相十分吸引。而且刺身尤其三文魚鮮味十足，甜蝦口感吾錯，帶子鮮甜惹味。另外服務態度很好，上菜同換碟嘅速度算係快。比起其他放題黎講，呢間真係好好食質素又好，值得再去食嘅一間放題。<sssss><sssss><sssss><sssss><sssss><sssss>


這餐廳終於可以一嚐聽聞朋友食後感不錯喔<sssss>碗碗碟碟也是魚的圖案喜歡這些精細<sssss><sssss>愛辣者必試這味麻辣十兄妹絕對能夠滿足你味蕾的一道小菜，令我想起了滋味麻辣燙如果可以要求麻的程度再強烈就好了<sssss>口感如避風塘雞翼雞翼的確是無醃製過無任何味道的，只靠配料，不過不失，而且配料不夠香口<sssss>主角終於來了，份量足夠4人條魚是嚐得出的新鮮，我們點了泡椒酸菜味完全嚐不到泡椒味，被酸味蓋過了，而且有朋友說太酸了，若果可以帶回泡椒味就好了


舊同事的BB出世了！急不及待登門造訪。見囡囡精靈可愛，媽媽精神爽利，實在高興。完成任務後順便在樓下晚飯，隨意選了這店。<sssss>上海小籠包：外皮不夠透薄，夾起時毋須小心翼翼。幸好餡料鮮美，充滿肉汁，配上鎮江醋，味道一流。<sssss>京蔥手撕牛肉飽：外皮黃色香口，包心又軟又綿。牛肉餡料十分惹味，只是略嫌油膩。<sssss>婆婆粗炒：與上海粗炒無異，豬肉冬菇寥寥可數。雖然配有菜絲，但未能中和油淋淋的感覺。這裏的環境很嘈，幾乎聽不到友人說話。經過整天的辛勞，腦子仍像被疲勞轟炸，還是早走為妙。


由於遲食 lunch, 夜晚又唔係太肚餓，即本試下排睇下點啦。星期六夜晚九點開始排，出面排完入面繼續排，到入座時啱啱一個鐘。湯底係幾好，不過得一款，嗰兩片仔紙叉燒真係得紙咁薄。麵既份量 ok唔會太多，正常女仔都可以食得完，男仔可能要加底。飲晒湯之後，嗰晚都冇覺得非常口渴。我諗短期內唔會再去，試過就 ok喇。


早前與一班朋友下班後,來到旺角北京樓由於是日非公眾日子，所以等候時間不長餐廳的裝潢委有格調，下單由於我們的另一個朋友仍未到所以上餐的時候仍算快食物質素不錯但價值偏高可以一試<sssss><sssss><sssss><sssss><sssss><sssss><sssss><sssss>


食左個豬骨湯底？食完都唔記得咩味，淨係記得湯底好強勁既鰹魚味。個人喜愛湯麵多一點。因為沾麵都頗煩麻，要逐次逐次點湯。可能香港開了太多拉麵店，食到麻目左。呢間都可以一試。<sssss>


聽很多同事大力推介，於是山長水遠專程往試試，千辛萬苦先找到所在，門口已有很多人在排隊，心想今次狂此行啦！咁多人幫趁一定好正，入座後覺得坐位太窄，不過有好食並不介意，於是立刻叫碗咖喱牛腩麵，咖喱湯汁唔錯好好味！不過牛腩就不敢恭維啦！碎濕濕咁重有渣tim，似完皮蛋瘦肉粥瘦肉絲咁，重話係牛腩專家喎真失禮！但招呼就唔係傳聞咁差。總之不去也罷！咁貨色又唔係平！唔明因乜咁多人排隊，唔通個個好似我咁蠢！


到西貢找食，想吃西式海鮮。開了一支sparkling wine龍蝦湯及比利時波菜湯，味道可以，最緊要熱。白酒Mussels，難得的鮮嫩，比預計大隻，nice!煎帶子龍蝦汁意粉，帶子可以，意粉太濕，沒甚龍蝦味紐西蘭肉眼，叫5成第一次太熟，換第二次也有7成熟，無肉味。可能只可以食海鮮


涼涼地食煲仔飯都係個唔錯既選擇，我呢日去左大埔陳漢記，排隊排左45mins，order完係入面都等左45mins..total 90mins🙈大家一定要預足時間排隊！不過食完發現都係西環坤記正，坤記豉油香啲，排骨多肉少骨，但陳漢記豉油唔夠香同埋係排骨碎...整體黎講.....就係唔夠香，排骨臘腸既油香滲唔到落飯，白鱔中規中矩，試過一次便夠了。白鱔排骨臘腸煲仔飯+蛋 $89------------------------------陳漢記 (大埔)大埔運頭街91B地下<sssss>


等去St paul產檢，有時間多走入starbucks飲杯野但估唔到要寫食評因我好鍾意cream，職員額外俾我左一小杯我，變左大杯左一加晒啲cream落杯，杯朱古力多到瀉跟住叫左野飲，坐係位職員又主動拎杯暖水，紙巾過來俾我，仲幫手較左冷氣出風位，唔好吹到我可能我大肚，特別貼心服務，但難得員工咁細心咁窩心又咁主動，不讚不可<sssss><sssss>


環境係幾特別幾懷舊但係食物無咩特別最好食係個手切牛肉好新鮮但係只係得小量牛肉係面個底都係娃娃菜兩個人食叫一份小嘅手切牛都唔夠食😓😓最失望嘅都唔係份量而係湯底叫咗一半養生一半麻辣然而個湯底根本就係海底撈湯底嘅味道😓只係紅湯加多兩粒辣椒花椒八角 白湯加多幾粒杞子咁解。。。因為我十點半後去食宵夜有八折但店主無主動比優惠要出聲問先話有埋單$1100折咗9xx 比起同類火鍋我諗我唔會再返轉頭食。。<sssss><sssss><sssss>


約了好耐沒見的朋友吃飯,  想吃清淡些又不想去太遠, 最後決定來這裡. 大約半年前來過, 當時好像沒有太多人, 今天居然要搭檯. 3 個人點了兩個小菜, 芙蓉煎蛋, 粉絲煲再加多一個星州炒米,  一看星州炒米就知道不好吃, 沒有顏色, 好濕, 一點火氣也沒有, 吃下完全沒有味道, $36 一點也不值. 芙蓉煎蛋就好好味, 上的時候切開一片片, 好有心思, 又不會煎得太"膿" . 粉絲煲, 和其他的酒樓差不多, 味道ok. 下次如果再來, 一定吃招牌菜鹽焗雞, 炒粉炒麵可能在茶餐廳吃比較好.


lee間富豪酒家係佢新開張無奈去幫親,我同爸爸&小熊去食(媽咪去了旅行),我地叫了2個唔同價錢的1人set,加多一隻鮑魚,個waiter好似唔係幾高興敢(可能佢覺得我地無錢學人食鮑魚掛-佢比我的感覺)佢地d set每一碟都好少份量,我都算,d鮑魚一d唐心都無,一d都唔好食,d服務又唔得(你係熟客咪好囉成班人都係掛住service坐房的人),食完都好似無咩野食過敢,唔飽又貴,我好記得食了2千大元,好似比人騙了的感覺,所以富豪酒家我已經black list佢好耐,我都相信我唔會有下次.


每次肚餓唔想等位都會去依度食, 因為我真係未試過係到等位,一叫左野食, 真係勁快就有。最喜歡食抄蛋, 勁滑!多士都係好好味!


銅鑼灣地段貴 ~食物雖然種類多!但閒閒走入間餐廳都六七十蚊 身為一對80後的普通打工仔小夫妻!實在每食一啖心肝都跳一跳呢間餐廳實在唔錯,門面乾淨,服務員態度親切熱心! 而且人數唔多 唔使等位㗎<sssss><sssss><sssss><sssss><sssss><sssss>


今日再去番灼鴨脷洲美食，一點前去妹記佩蘭鹵水店，雖然唔使排隊，但入面都好多食客食緊，我一就坐未知叫乜，我見好多客都食緊鹵水鴨飯，於是我叫一碟食，另外叫多半打炸魚片，我係唔鍾意食鴨，但都覺得碟鹵水鴨好正，炸魚片唔算好食，不過可以一試；期間我見其他食客又點咗啲紅荳奶茶，炸雲吞，魚旦粉，見人哋食得好滋味😋，可惜我得一個人一個胃，食唔到咁多，唯有下次再去試！<sssss>


食完蛇王協想搵野飲咁就去左公和飲豆漿~!!去果時都成9點半,心諗都應該收左e,...睇真d,都未收不過已經無得食豆卜咁就買枝豆漿飲下la~枝豆漿好大枝,13.5抵飲甜度岩岩好,出門飲果d太甜,無豆香味呢間就岩岩好一開個蓋就聞到香濃既豆味亞b又一力讚~!!!!


同朋友入元朗食好西, 摸到入教育路對入的這家CAFE, 套餐款不多, 不過勝在悠閒, 坐得好舒服<sssss><sssss>元朗都幾多這類型的CAFE仔, 店子細細, 主打輕鬆進餐<sssss>難得有茉莉花茶, 不用加錢, 真的有種花香撲鼻的感覺, 慢慢喝還有種回甘, 好過喝咖啡<sssss>豬頸肉意粉, 下了大量的木魚和生熟洋蔥, 醬汁好甜比較像日式粉麵, 蒜頭吊起了味道. 意粉也煮得不錯, 口感煙韌, 豬頸肉份量很多, 算是很完整的一份LUNCH SET


第一次黎哩度食野覺得真係好凍 D位同大排擋差唔多,我哋坐左係馬路邊,所以特別凍!個日係同個同學仔聚舊,好想打冷咪黎食囉~我哋兩個叫左3個菜1個羹湯啫啫雞煲雞肉入味而且嫩口,不過得幾塊,全部都係蒜頭同D肝椒鹽九肚魚正呀!最中二哩個,炸得岩岩好,好鬆化,配埋個喼汁好得!豉椒炒鵝腸好好味,鵝腸好爽口,不過咸左D粟米魚肚羹魚肚未諗,好硬,下次唔好叫哩個!總括講OK,不過不失啦<sssss><sssss><sssss><sssss>


初初以為價錢係香港數一數二0既自助餐, 食物應該有番咁上下, 但係坐低之後行左個round, 發覺都冇咩特別, 係海鮮比其他自助餐多, 食完之後發覺海鮮新鮮, 不過d生蠔真係好細隻, 其他真係冇咩特別, 最特別可能係個價錢, 特別貴. 半島酒店感覺上高級多了.


整體黎講我刀係好奇點解禁多人去試姐，聞說tst開間新就走黎試下！因為好似吾洗排禁耐！！同想像中差好遠，其實食物吾係話好特別，環境對於我黎講我比較在意，share枱係可以幾對人坐係同一張長枱！！好似食快餐禁，一食飽就問仲要吾要？好快就執，我同朋友仲傾得好投入中，話就話可以食一個半鐘。其實好像想趕你走禁。。我唸我吾太喜歡要排又要趕，環境又嘈既地方。。食物即使幾好，環境刀會受影響！！<sssss><sssss><sssss><sssss><sssss>


食完車仔麵唔太飽捉左朋友仔黎買燒餅食雖然唔係剛剛新鮮出爐拎上手只係微暖但糯米皮仍然係好軟熟煙韌又一d都唔油豆沙餡不單止唔太甜而且夠多啖啖都食到好好味係呢度必買既食物之一


如果你有一日突然想飲肉骨茶，你應該黎呢間試下，我覺得真係唔錯平就唔算平，但味道的確好得！佢既豬手，脆卜卜既皮送啤酒一流！咖啡骨甜甜地，都好好食！！其他我仲食左串燒同菜，不過不失！肉骨茶係重點，個湯夠晒味，啲肉又入味！正！<sssss><sssss><sssss>


收工同friends去旺角行完.,P先生提議黎依間食,但係條龍真係幾長......等左1/2 hr,,裝修都不俗,侍應哥哥很有禮貌問我們食乜野我點了牛肉拉麵小辣,P先生點了叉燒拉麵中辣,A小姐W小姐同M先生都點了橫綱拉麵+蛋我個碗d麵ok彈牙,牛肉也不俗,小辣也不算不辣(至少我食到),最緊要d湯真係正!差d想飲清d湯!仲試左小小叉燒,都ok.還點了煎餃子.總括d位比較迫,侍應+水很快.聽聞有時段優惠,無左個折添....可以再來的


朋友想試自助山晚餐，—行四人，入座後切底失望，窗外環境優美，但室內太窄，枱與枱之間太接近，最失望是期望像澳門—樣多款，但分佈很奇怪，上面—些，下面又—些，亂，像其他自助餐—樣，但不值這價錢，蠔需有海水味，但不太肥美，長腳蟹冇肉，海鮮款不多，冬蔭公湯最美味，總括來説不會再試晚餐，會考慮午餐，就算不好味也可用看窗外風景。<sssss><sssss><sssss><sssss><sssss><sssss><sssss>


尋日做完facial, 突然好想食炸雞，所以再黎呢度享受下。入到去，個菜牌轉左，已經無左半份雞及半價飲品了😑有D唔開心添😣😣😣反正入到黎，咁就叫個海鮮炒拉麵食完就算啦……<sssss>味道ok, 普通炒麵味道，唔會好咸，其實份量唔算多，一個正常食量嘅女仔係完全食得曬。值得一讚係海鮮尚算新鮮、味道配撘得宜不過真心建議有半份炸雞賣，咁一個人都可以好好享受


滿心期待去試呢間野, 但好失望。唔係難食但唔值, 雖然水牛雞翼一d辣味都無, 但個醬料好重芝士味, 值得一讚。薯皮係呢餐最好食既野另外出面10枱客, 得一個人仲要掛住望個電話, 真係唔會再黎。


$36 下午茶連飲品，叫左豬頸肉湯河配熱薑蜜，不過不失。份量味道均一般。女仔食當lunch 也足夠嘅。平日冇人等位上菜也極快，落單5分鐘上枱。簡單想食個粉面冇要求。<sssss>


17 sep 期待己久的buffet...食完後有點點失望...刺身好似唔太得咁.. 事關我見到裝吞拿魚個隻碟有血水架..攪到我唔敢食...我個人就比較喜歡食熱葷既...但呢度既熱盆就真係麻麻...款少又唔突出, 有咖哩什菜, 咖哩雞, 泰式豬頸肉, 蝦 & 魚柳.,.., 以呢個價錢黎講就真係 "流" 左d...沙律方面, 都唔錯...款多...甜品, 款色都幾多, 有十幾種...但得幾樣好食...可惜可惜...好睇唔好食...總括黎講, 食物既款色無乜驚喜...


四月十三日 (星期二)從公司取得的是Pret A Manger的新口味有齊我最喜愛的三文魚和旦沙律和老公仔share一個作為下午茶凍食更加一流!忙裡偷閒,吃一點補充氣力抖擻精神,再努力工作!!!<sssss><sssss>


聞其名而去試佢嘅招牌炒蛋，確實味道一流。金黃色的炒蛋，食落去一啖鬆軟嘅感覺，不咸不淡，味道啱啱好。食嘅喺茶餐，跟餐的有一個叉燒通粉，呢樣就認真麻麻喇，叉燒有D咸，通粉無乜味道。同埋蛋一齊嘅多士就水準有D唔穩定，因為我去左幾次喺有時好有時曳。總體黎講，有份咁好味嘅炒蛋，乜都抵喇~~~P.S：十八蚊一份的燉奶味道冇想象中咁好，不過都可以攞得出街嘅~  杏汁燉蛋就有陣腥味，唔知喺咪個別原因嘅問題。<sssss>


舖面算大、算乾淨，坐落都算舒服！係之前有粒飯粒，留低係凳度，自己搞掂吧！今次叫個下午茶餐，其中一個係咖哩鷄排飯，配一杯凍紅豆奶綠，超好饮，都係要另加四蚊！個饭就差D，唔熟，好難入口，下次咪搞！<sssss><sssss>


女朋友之前發脾氣搞到tum極都唔掂經過呢間甜品鋪見有佢最愛的士多啤梨決定一定要帶佢黎食<sssss>我地叫了一個士多啤梨Bon Bon share超級清甜之後先發現係come from Korea原來係韓國士多啤梨，唔怪得咁甜啦Cream都幾多但加咗士多啤梨沙冰就唔覺得流超級清甜啊！一杯都幾大，所以同咗女友share<sssss>仲有飲咗個西袖汁一d都唔苦wo反而有種甘香我地食完再飲真係覺得好解渴佢個賣相仲勁好，又無添加抵讚la女友即刻開心曬話要試青提


呢間野D野食根本連放題D燒物在佢之上 , 焗野都濕淋淋既大家樂都不如 , 果個芝士蛋黃薯條又油淋淋又硬又唔好味 , 燒駝鳥肉又硬又冇味 , 焗茄子可以上面D汁係完全水既,完全睇唔出有焗過.. 可以改叫燴茄子更貼切, 燒雞腎好硬完全咬唔入應該燒得太耐


我鍾意去澳牛食嘢, 奶茶, 麵包, 煎蛋比其它茶餐廳水準高出好多. 我同意他們的員工作效率高,產品質素也keep得很好. 但是我這幾次去, 不知道為什麽那位員工拍打我的膊頭, 叫我坐這坐那. 第二次又用他的指尖督我膊頭,叫我坐這坐那.  比人拍打膊頭督膊頭, 真係唔係幾好受. 我明白我是來食荼餐, 不是來比$$$享受五星期服務.  我更不需要什麽服務態度. 我只想下次再來可以免除身體接觸拍打膊頭督膊頭.身體接觸拍打膊頭督膊頭呢家嘢真係可以免.


工作還是真是讓人喘不過氣  所以下午茶一定要好好稿賞自己拉著三五知己來此  見見靚仔老闆  聊聊天 吃吃喝喝久未拜訪  原來下午茶餐牌又多了新item: Frence Quiche (法式蛋批)<sssss>份量不少  本想與友人分享  結果卻給我一人解決了因為餅底鬆化  蛋漿入口軟綿  芝士味不膩洽到好處適量的火煺和磨菇  整體感覺配合得天衣無縫正是我杯茶記得以前吃到這蛋批的時候都是在酒店的早餐自助餐桌上想不到現在來個下午茶也很不賴


臭臭鍋，只聽名字就覺得十分特別。臭豆腐+火鍋幻想中有點油膩。不吃過後其實一點都不油，湯是清甜的（想不到）。不過沒有想像中的特別。鍋以菜為主，有菜，金菇，豬紅，豬肉，米糕（應該是豬血米糕），豬腸，蜆，臭豆腐，粉絲，等等。餐跟飲品，一杯紅茶/綠茶。位置舒適，一點都不狹窄。份量適中。<sssss>


一直聽聞合益泰既腸粉美味，今日下午經過終於試到，店舖無因為出名而加價，$6 4條腸粉係依家黎講已經買少見少，而且堂食亦無須額外收費！腸粉滑溜不在話下，加上炒香過既芝蔴、混醬，據說加左豬油既麻醬確係比一般坊間既香，同腸粉簡直是完美既組合，唔洗2分鐘已經掃晒一碟哈哈！<sssss>


早左少少到佐敦，見未夠時間番學，所以，我去左呢間食下0野。一碗麵加一杯豆漿上海蘇炸豬麵: 豬扒香鬆，味美


星期日，相約朋友荃灣一遊上openrice 搵個地方Tea 一 Tea就搵左轉角.見唔熟路既我地 搵左都好一陣子呢間野要係荃豐 再行過多幾個中心既最低層一拎餐牌一睇 見到野食既價錢唔貴！我地點左炸魚薯條 以及 芝士蘑菇漢堡個炸魚薯條 比想像中好食！條魚好滑而個漢堡都不錯呀！行街經過 不妨試試又平又唔差<sssss><sssss>


碗上海粗麫好油.......好鹹排骨麫.中間唔見左一件排骨.的湯好似水咁...醉豬手無味...最得人驚....每件食物要30min先出一次而環境又迫...的服務員又唔出聲...唉.<sssss><sssss><sssss>


這裡的名物當然是蜜汁叉燒，肉質軟稔，火力剛好而不會過焦（雖然我喜歡吃焦黑的那種多一點），肉汁亦保存的非常好加上甜甜的蜜汁，絕對是大家喜歡而必大賣的項目。<sssss>穌了叉瞥，還有茉莉花茶燻雞，是平常也會供應的菜式。上桌時已嗅到非常香濃的煙燻味，走地雞肉入口嫩滑，就算是比較嚡口的胸肉位置也很嫩；燻味適中不會過苦或搶了雞的鮮甜味，連吃了幾件也不夠！<sssss>


在工廠區居然有一間這裡舒適的cafe這裡充滿文藝氣息令人心情放鬆點了一個all day breakfast和意粉味道okay最後點了一個dessert set太吸引忘了相機食先哈哈甜品的確要讚一讚好像是Homemade的 味道很好 材料好新鮮，火腿配上番茄豆鷄蛋十分滋味。而意粉煮得剛剛好唔會太軟，醬料色澤吸引，食落又真係好好味，調味適中，十分清新的一道菜。<sssss><sssss>


以前這店的河粉真的好好味。好滑。可惜，周圍的粉麵店為搶生意，用$10 碗作招徠，周明園最初沒減價，後來都是要減。結果，將貨就價。可惜。


是日同事生日，一行9人到此飲茶。由於一早已訂台，故此無須等位。一坐下已迫不及待出去攞野食，同事都讚間酒樓懷舊得黎又有特色，d野款式多又好食，尤其個蛋撻真系好好味！我地又點左個招牌鴨,要成$180，但個味道就吾系好arm我地，入面包住d蛋黃同蓮子好似食粽甘。埋單價錢亦非常合理，大點點心都系16蚊，又吾使加一，真系比中環d酒樓實惠好多！


今次跟朋友來了新世紀廣場的北京樓來試北京填鴨。幸運的是星期五晚訂了枱，否則可能要等位了。先點了一個<<醉雞>>，份量個人覺得不太多，不過入口酒味濃郁，雞的口感嫩滑，而且去骨。<sssss><<北京填鴨>>，感覺比較肥及油。又唔夠熱，唔多似剛燒好，原本是很期待的，但食完後就覺得一般。<sssss><<生煎包>>，包身夠熱又夠軟，不錯。<sssss>


有時經過都會買一、兩件糕點的，就像今天一樣，買了sushi後又買了一件白糖糕回家。突然今天覺得白糖糕size很小，很薄，$4一件真的比較貴。而我又食不出有甚麼特別之處，真的有那麼出名嗎?另外我也覺得店員的態度很一般，不會主動告訴你多少錢，所以我都是給$20等她找續才知道價錢。<sssss>


這家店開了兩年多了，剛開的時候香港還沒有什麼重慶小面，現在也有了很多其他店，不過不是太甜就是面太軟，總覺得哪裡味道不對。吃來吃去還是最愛這家的碗雜和牛腩麵，來這家這兩款麵不能錯過啊。這家微辣小辣以香為主，中辣開始真的就很辣了⋯ 麻是這家的特色，可以叫廚師小哥加麻，湯底真的很有層次，廚師說是豬骨加雞熬的，沒加辣的時候是奶白色看起來很有食慾。小菜的話涼菜拼盤挺划算的。晚上最好早點來或者八點後，七到八點人有點多。<sssss><sssss>


食過幾次覺得食物質素幾好，但就坐得很迫．．．拉面質素很好．．．麵團aging時間足夠及拉得平均．．故ｔｅｘｔｕｒｅ很好．．．


上個禮拜日晚同fd去e間食，佢地個4seasons pizza同pepperoni pizza真好好食。個seasons pizza 有燒雞配甜辣汁同酸忌廉,味道香濃,食落去又唔油。以前少食pizza,食個大牌的pizza，都唔太鐘意,今次好彩fd帶到dimpal食,以後會多食pizza!另外,pepperoni都好好食，但我至終更鐘意4seasons。


有次去買個麻辣燙外賣，阿姐就叫人準備麻辣燙，我再叫幾款配料，阿姐毫無反應收錢時我唔知阿姐有冇計配料錢，我問阿計左配料未呀？（我的確無睇價錢買野，咁當時環境都比較嘈）阿姐串串共講緊係有啦！唔係點會咁貴！咁阿姐我都係問一句啫，當然我又唔係態度差wo我咪話你又無反應，我點知你呢結果返去食啦，油多到見唔到湯，個粉又咸到唔食得人我唔知係阿姐唔順超整到咁，定本身係咁既質素啦但我知道，唔會再幫襯啦唔係因為個阿姐係食物太劣質啦！


麥當勞成日話出新野,其實係啲舊野砌來砌去,同kfc冇得比,在下早已失望. 難得佢前排出左咩手撕雞,豬堡,好似終於有番啲新意,點知超伏. 今次佢又出左個親子蛋飯,於是懷住死士既心情去試. 其實係咩黎呢,就係兩塊冬菇飯餅,中間夾住一塊粟米蛋餅,加一塊脆雞,以及蛋黃醬及荷蘭醬. 雖然望上去個配搭幾騎呢,但意外地又味道唔錯,好難形容係咩味道,但至少今次唔係伏黎既,作為新品,一試無妨,但未必會再食.


<sssss>味道不錯，蝦新鮮彈牙，多士炸得鬆脆，不覺油膩，值得推薦<sssss>蔥油味濃，稍鹹了點!<sssss>新鮮熱辣，肉質嫩滑<sssss>差!差!差! 除賣相好睇外，芥蘭非常老，可以改名叫「老蘭」!<sssss>小雲吞肉餡太結實……完全唔掂！<sssss>夠精緻，肉質夠嫩，夠入味，多汁，配合梅乾菜味道不錯！


早一個星期訂左位，住北角甘耐都未同老公食過，想試好耐。去到拎位員工服務態度亦好好、好細心！一開始叫左個椰子雞湯同蒜蓉包做頭盤，估吾到個湯一入口就停吾到！又香又滑又開胃。之後叫左生菜包、紅咖哩牛腩、蝦醬臘腸炒飯..所有野都吾錯！個咖哩牛腩吾錯，夠咖哩味得黎又吾會蓋過d牛腩肉味..不過真係要叫個薄餅送咖喱食，因為都有少少辣。仲有個炒飯，蝦醬味香得黎吾太濃味。呢間雖然吾夠九龍城d泰國菜甘出名，但亦有一定既水準。椰子雞湯一試難忘，下次一定再幫襯！<sssss><sssss>


開完會，同事提議去食Doraya。一點幾去到，要等位，等咗10 mins有位。午餐選擇都多，有刺身飯、魚蓉飯、燒物等。我要咗蔥吞拿魚蓉飯(small)，配熱湯烏冬, 仲有前菜同玉子燒，$85。<sssss>等咗10 mins有得食。蔥吞拿魚蓉飯, 雖然係small size ，但份量都唔少，食晒都飽7成。蔥吞拿魚蓉新鮮，濃郁魚味，飯微暖。熱湯烏冬，湯其實係暖，唔熱嘅，烏冬煙韌彈牙，不錯。


由於新店開張，唔多人知，店鋪門口又唔太多圖片吸引人，仲要在地庫，所以都唔多客人。不用等位，招呼亦十分周到。由於間店既食物價錢都唔平，所以都係試左推廣優惠，二百幾蚊既燒烤餐。點知好有驚喜，店員好細心咁上菜，亦好耐心咁解說點燒先好食，見我地食唔切，燒到就燶晒，佢主動幫我地燒同剪開細細件，十分細心，抵讚  推介：炑八醬油蟹<sssss><sssss><sssss><sssss><sssss><sssss><sssss>


上个星期四, 到這間餐廳午膳。叫了水牛芝士pizza, 煙三文魚意大利粉, 水牛芝士pizza 才$28文, 好抵, 而且好好味。意大利粉的硬度恰度好處。剛開張, 乾淨企理。


要食快捷及好味的晚餐我通常都選呢間平時食開雲吞炸醬小辣近期見佢推出新產品-涼伴米線$27<sssss>米線本身有簡單配菜（炸肉粒，芫茜，青瓜絲，芝麻）我另加腩肉炸醬，要小辣第一次不會食到一頭大汗坦白講：真係幾好味，整體配搭清新，很適合夏天食但炸肉粒是非常脆的，個人應為有點口感怪怪的但建議大家可以一試！


買完野飲就行去金華買菠蘿油我真係未食過菠蘿油 淨係食過菠蘿包(比人話我唔係香港人\"/)哼哼!而家就食比你睇!3點幾去到!仲以為會好多人tim結果一去到就買到 個菠蘿包已經係入住左 唔熱lu.....6蚊個菠蘿油 都幾大個我真係唔慣食菠蘿油.......都係淨菠蘿包好食d......舊牛油即刻比左整左落朋友個菠蘿包度哈哈可能真係出左爐太耐!我覺得都唔係好好食姐==好普通一個人啃左一個菠蘿包....之前食左攦粉而家手又揸住左杯珍珠奶茶好飽......行陣再食過!!<sssss><sssss>


事隔年多, 再來此店, 結果不比之前差, 仍然保持一樣水準<sssss><sssss>夠香夠濃, 湯有花生味,  麵條彈牙又夠多, 整體是個'讚'!<sssss>五粒飽一籠, 薄皮饀多又多汁, 肉很有味道, 十分令人喜歡<sssss>半隻鴨, 很軟很入味, 骨肉容易分離, 肉入口都很爽很彈牙, 皮脆肉嫩服務一般, 反應一般, 但不致沒禮貌, 尚可接受.. 環境舒適, 氣氛不錯


<sssss><sssss>沙律菜吧，佔了很大位置，其實清一色是沙律菜。<sssss>朱古力噴泉，沒特別~~~<sssss>甜品一般，就像連鎖西餅店的那些。<sssss>估不到宵夜都會出現的生蠔，雖然不是高級課質素麻麻，就當是過口癮。<sssss>haagen dazs，傻仔敏做夾餅機自製熱辣辣的夾餅配雪糕，天作之合。<sssss>十多款熱葷，燒牛扒和羊扒都是不錯的選擇。<sssss>生滾皮旦牛肉粥，加多蔥…美味~~<sssss>刺身，可以不提


老老豆豆 係灣仔返工半年都未去過華星食lunch... 係新同事同我提起先知囉<sssss>$40 一個常餐 你話貴唔貴 真係見仁見智啦 但灣仔區食下午茶時段都3x尾 每個禮拜都去食一次 每次去都keep到水準♡★叉燒通粉 - 通粉係咬口的(同即食通粉口感差好遠啊) 湯底夠甜夠熱 ★多士多油 - 多士最緊要外脆內軟 ★炒蛋 - 火候啱啱好 半流心蛋漿是關鍵 鹹淡得宜★熱奶茶 - 又香又滑又濃 加分點：夥計全部都好nice ar ♡ 而且繁忙時段都keep到水準 堅liked


朋友問卜後相約食飯行街, 為爭取時間行街, 當然要揀個地方食個"快餐".朋友要特餐, 我要左鴛鴦冰+奶油多.  如各食友所言, 特餐份量夠, 蛋滑, 奶茶香. 而多士夠厚又脆兼奶油夠.  鴛鴦冰裏的蓮子鬆化紅豆又淋, 三扒兩撥就被我消滅, 哈~由坐低到埋單半個鐘搞掂, 若果我地唔係傾多兩句, 再快D都仲得呢~ XD


今日又係過海既日子啦，其實如非必要，我都唔係咁鐘意過海😅，因為好鬼多人🤦🏻♀，除左食野之外😝，咁啱今日約左朋友去買野同下午茶😝😝，咁冇辦法啦😂😂，去到呢間餐廳，感覺唔錯，環境都好舒服，服務員非常有禮貌，1）三文魚闊條麵，三文魚份量好大，好食，唔會話因爲太大個就煮到好干身，內裏仲好嫩👍🏻👍🏻，2）巴馬火腿三文治，我個人就非常喜歡啦😝，裡面有沙律菜，青瓜，蕃茄，再加上火腿鹹鹹地，呢個係最啱我口味既😍，可以一試呀👍🏻👍🏻<sssss><sssss>


團年飯...12個人可以book到房有電視睇無咁悶...不過min要2千幾..食既都係大路野...不過d人話牛肉好得...我就話d蠔好得...滾左好耐都仲好大隻...食完飽哂...其他野都好新鮮...值得一試


因為第二日放假，所以就搞個飯局。見到comment不錯的素食一家，就決定試試。預訂了8:15，準時到已見到門外長長的人龍，幸好訂了枱，不過仍需等候15分鐘才可入座。菜式很多元化，比較fusion，我諗應該比較適合初試素食的人士。鹵味拼盤雖為冷盤，不過是暖暖的。<sssss>蓮藕沙拉骨<sssss>黃金蘆筍<sssss>炸芋頭炸得香脆，口感不錯<sssss>薑茶菊花很考功夫，薑味不會太濃，豆腐爽滑<sssss>


一向都有光顧利苑，但是很少在APM 此店吃午餐，今早打電話訂枱時，我訂12:15pm, 接電知客堅決要求我在1:30pm 還枱，我無奈地只好確認。我在APM 辦完事提早在11:50 am 到店，原以為可以在1:30pm 還枱前有較多時間享用午餐。誰知那知客竟要求我在1:00pm還枱。當利苑接受了我的訂枱，我訂的枱應該给我享用至1:30pm。我提早到店而利苑亦有空枱給我時，為什麼要我提早還枱？利苑收費已頗高，為何要客人限時限刻還枱，像在接受訓練一樣？這種待客態度，我不會再光顧此店。


父親節,一家人食飯, 預早1 week booking.....好味: 扣肉,茶果,荔枝酒服務-o.k.免茶介and 免加一


櫻花蝦達人 $88大推介 我覺得好好吃櫻花蝦達人= 櫻花蝦海鮮拉面蝦 ：好大隻 先塗上吾知乜粉 令蝦面有一層厚厚好香好脆的粉再炸 絕對吾馬虎 我勁愛隻蝦seafood ：有元貝 2粒 蟹柳 1條 好入味ramen ：好彈牙 係幼面 軟硬適中 我較中意硬d湯底 ：好濃 好似芝麻濃湯咁好香有要求的朋友可要求軟硬度<sssss>


從國外回來就立刻慕名而來，東西ok啦，真是覺得「澳牛光速餐」不負盛名，上單不足1分鐘就上桌，吃完一盤不足1分鐘就收盤，吃完第二盤不足1分鐘就收盤，讓我第一次感覺到「嚇？你嚇我噶咩？點解可以咁快窩」…<sssss><sssss><sssss><sssss>


最愛食墨魚!!!食過咁多間都係最好食係肥姐,墨魚好入味,質感適中,其他鋪果d通常都會太"un"..好難食...但食過咁多次肥姐都唔會....贊!!! 雖然有時好多人排隊,但都係值得嘅!!!肥姐, 加油!!


聖誕節去食，用openrice訂位八折。整體service 係幾好，成餐飯不斷加水，但食物質素一般，特別係個Chicken Caesar salad 配唔起個價，份量少都唔緊要，但仲衰過自己係屋企整既質素，菜無切過，dressing得少少，面包粒一般。個risotto就幾好食，有水準，唔會太creamy，而且落足料。扒叫medium，有水準，唔會咬唔開。個景係幾好，服務亦真係好，但食物真係麻麻，無下次了。<sssss><sssss><sssss>


登籠街雖然有多間日式拉麵店，但呢間特色藥膳湯底，我們至愛!食材上涱，人工支出高，之前$55,現$58~60一餸藥膳拉麵。本店推介金咖哩牛腩、豬軟骨、鎮江骨拉麵!是日我們選咗金咖哩牛腩拉麵，酸辣湯水餃拉麵。*當點選鎮江骨記得問問店員“淋吾淋”!因為吾淋較吾好食*嗯金咖哩牛腩另上啲，十分入味配飯也一流，至於酸辣湯水餃拉麵，味道少少伏，較為“結”身整碗麵。下次都係選藥膳麵較為穩定。


灣仔係超級多又平又抵食嘅餐廳，而旺記就永遠都係我最喜歡嘅一間！星期六ot完就嚟到呢度食番個late lunch. 一如往常，叫左番茄濃湯麵配奶油豬跟hot lemon tea( $44+$5) 番茄湯偏酸，夾麵撈一齊食超級正！午餐肉大大粒，好有口感，大約有5粒咁，夠哂一日quota gah la!! <sssss>奶油豬有手掌咁大個，外脆內軟，牛油同媡奶份量啱啱好，唔會是但一個多左！<sssss>而個蛋份量比較小，但好滑嘅。朋友跟厚多士，好香脆，夾蛋食一流！<sssss>


今天與朋友吃個午餐，地點選擇一間咖啡店。<sssss>是日餐湯。魚湯。魚味突出略為有點腥味，但入口濃香，旁邊的麵包烘得香脆香口，麥味濃郁。<sssss>自家製和牛漢堡。牛肉非常驚喜，牛肉不是免治牛肉，手剁牛肉口感非常豐富。牛肉突出濃郁，肉汁也是豐富。麵包烘得香脆香口，內裡有蔬菜和蕃茄，味道清新滋味。


1:45到唔使等位。前菜麻麻，人参鸡汤lunch set有人参味到无鸡既鲜味，而且好淡。烧烤拼盘lunch set 正！每一种肉都好入味，送饭一流。雪糕都好好食！但系两点半就被人催埋单。小贵


西湯一劈好似漿糊咁， 中湯又淡茂茂毫無感情。素食手卷內卷的是一堆翡翠苗，牛油果， 味道想當古怪， 食咗一淡即扔掉。生菜包不酸不辣， 又凍又難食。個所謂蝦餅， 又薄又硬。唯一可取嘅係泰式炒金邊粉，味道似係啲人食嘅嘢。<sssss><sssss><sssss><sssss><sssss><sssss><sssss>


去左呢間傳聞中既茶餐廳，即刻來左一客茶餐，要湯意粉、炒蛋、多士。叉燒湯意一般水準，無乜特別。不過多士，好厚，口感唔差，但記得要趁熱食，咁樣先會夠脆。至於炒蛋，可說係精華所在，真係好滑，係成個餐最好食既。成間餐廳都做野超趕，我計過，由我踏入間餐廳，到食完埋單離開，都只係用左10mins，適合趕時間一族用餐。


悠悠閒行過, 入咗去試下沙律, 唔錯喎, 菜鮮甜, 加上有我鍾意嘅煙三文魚( 呢個味道唔會死鹹) , 個窩夫都ok, 唔會太乾... 餐廳都坐得舒服 , 整體感覺唔錯....值得再去<sssss>


南山邨！冬菇亭裡的甜品店！糖室豆花蜜豆配芋圓😋。舊式公屋的熟食亭（即冬菇亭）買少見少，難得到來除了拍偽文青照外，當然要坐下來感受一下懷舊的風味。糖室（諧音「躺室」）是芸芸老派餐廳中的新式甜品店，全木的裝潢在傳統的冬菇亭中非常特別🎉。甜品的選擇也十分多，中式、台式、西式，傳統的中式養生和寶島的芋圓特別吸引！😋芋圓控的我選了台式糖水，紅豆略甜略多，但豆花真的豆味十足，芋圓也頗為煙韌👍👍👍。下午來，三五知己，獨佔了一室清閒。<sssss><sssss><sssss>


皮凍 - 好食手抓羊排 - 好食，羊肉夠嫩夠稔清潤滋補羊腩湯 - 好食，羊肉放湯一樣咁稔鮮蝦帶子韭王餃 - 好食見隔離食拔絲蘋果，賣相幾靚，另外仲有幾樣都想叫，可惜眼闊肚窄，惟有下次再黎食過。


全層都係食，食同食！因為手上有免費手抓餅優惠劵，所以決定了食泰國嘢！這個免費的東西好鬆軟，唔會一舊硬實實的，好食！識食一定配咖哩！<sssss>點了這個馬沙拉咖哩牛腩配飯，如果你無免費劵又想食上面嗰個手抓餅，可以選擇不配飯，配餅！未食過咁(傑)的咖哩，不過又出奇地好味，好足料，牛腩好入味好lum,飯係一粒粒，唔會爛飯。<sssss>咖哩配個餅真係絕配！因為個餅比較淡無咩味，點個濃烈d的咖哩汁真係一流！<sssss>


一點都不好吃的滋味珍寶蝦堡估唔到佢真係好脆得黎乾巴巴的醬不是沒有, 但就是少得可憐!!!而那個加6.5的忌廉蘑菇粟米湯, 都ok, 是暖的, 還可以吧...但那個蝦堡真係試過一次就夠了!<sssss><sssss><sssss><sssss>


今日咁岩又試一間上海菜，昨日試《上海姥姥》，咁就可以對比下，講真樂天皇朝ok既，員工服務也ok.環境裝修ok不過試咗《上海姥姥》就覺得上海姥姥好d啦，無論味道和價錢都好dd。樂天皇朝一坐低就送碟小食過來，有花生栗子幾好味不過原來如果要再食要加錢$15一小碟 😂所以冇加到。我地叫咗個雜錦小籠包，講真每款味道食唔到太大分別，而且唔係好熱，《上海姥姥》既小籠包上台係好熱，湯汁會'喇'嘴。其他菜都ok不過不失咁啦，如果以性價比黎講，我會揀《上海姥姥》價錢便dd，不過裝修一定樂天皇朝靚d<sssss>


每逢星期六日 成個又一城好似打仗咁 food court 更加群情洶湧 m記入面逼滿哂人 排隊付款要好長時間！等野食個area逼到塞住哂！行都行唔到！不過味道幾好 叫左豬柳漢堡同新地 總算排咁耐係冇白費！


元朗限定雪糕 作為元朗人又點會唔試下呢🔹比利時特濃朱古力新地 $14 🍦朱古力味濃度我覺得岩岩好 又唔會甜個質感都厚身嘅 唔會太快溶仲有d脆脆係隔離撈埋一齊食😋整體不過不失 又多款雪糕可以揀啦<sssss>


跟媽媽吃上海菜again😛尋找我愛的擔擔麵😁午飯時間去，都有90%滿點了三樣東西鎮江骨菜飯，招牌擔擔麵，豆沙窩餅<sssss>    鎮江骨菜飯（$46）飯量足，餸量頗夠飯用珍珠米製成，味香有咬口鎮江骨是用豬軟骨製作，是否正宗？😧甜甜地得黎有夠醋味跟餐有豆漿送豆味濃，甜度岩岩好<sssss>   擔擔麵 （$27）花生醬多但味道不濃厚香滑較淡口有碎花生，蝦米等麵質一般油膩感較重，並非來自花生醬係油<sssss>   豆沙窩餅 （$20）外脆內軟，豆沙不油膩和不太甜味道合適我👍🏼


九龍城，不只是泰國菜出名，還有不少地道特色的餐館都非常有名氣，人人都爭著朝聖。其中一間連名人都朝的菜館，必定有這裡的份。而我今次第一次入九龍城，當然不會錯過它。<sssss>點了一份招牌牛肉餅，說真的還真夠貴的，但那焦香的表皮同香氣的濃郁，它對得起這個價錢 ! 先咬一口試個究竟。<sssss>一咬開真是不得了，牛肉汁流到一碟也是。好不容易用那包子盛起汁液。熱辣辣的湯汁惹味非常，整個肉涵都充滿著濃郁的味道。加上它脆脆的表皮，甘香可口。不消十分鐘，兩塊厚厚牛肉餅清掉，它不愧是九龍城中必朝的聖地


呢度真係好嘈真係好迫，以前住深水埗多年從未幫襯過响蔡瀾未贊佢Ｄ嘢好正之前佢地只係得一間而且唔係好爆佢真係要多得蔡瀾先發達同埋睇咗open rice咁多人贊好咪試吓但真係好一般Ｄ豬瀾咪同阿媽整個Ｄ豬瀾無セ分別而且個湯重起哂泡有Ｄ似嘔吐物好得人驚還有Ｄ蛋、午餐肉全部煎定哂所以完全唔熱好難食真係唔知點解Ｄ人勁カ推介還有蔡瀾我從來唔信佢既推介成日只係幫人賣廣告


正好平日係沙田做野 一入新城市門口就見到斜對面有間super sandwiches就入左去午餐拉。<sssss>自己一個人就簡簡單單點左個車打芝士西蘭花焗薯，車打芝士蓋面 食落就知道係超級市場普通片裝車打芝士西蘭花焗完吾會老晒黃晒，而且食落重有汁 吾錯!焗薯都係好鬆軟 軟硬度適中，本來以為係好creamy嘅薯蓉 點知原來係普通薯仔無加任何東西 有點失望


因工作關係要到太古坊工作尋尋覓覓飲飲食食一日午飯時間走過一線軒人多得擠不進去店內店外都盡是人加上我是個米線痴決意要試一試一早12點3去到已經滿座一會兒落單點了小辣乍醬腩肉腐皮小鍋米線腩肉少得可憐乍醬味道淡,只是多油腐皮中規中矩但太煮得太久米線卻太硬煮得不夠時間湯底亦太淡.....就是普普通通.....米線...還是深水埗的好~


非常馬虎，唔信邪可以自己去試吓。叫咗兩個飯，我老婆食滷肉飯便當，九唔搭八放啲蘿蔔喺度，好重嘅生抽味，唯一正常嘅係隻蛋，同啲白飯。我叫左個鹽酥雞便當，都係一樣唔知點解啲肉燥飯啲山抽味咁重。雖然話＄40個飯姐，都唔可以咁馬夫ga 杯嘢飲都係正常嘅


澳洲牛奶公司聽就聽得多,一直都好想去試,今次終於有機會啦~去到見到門口有好多人排隊,我等左差唔多15分鐘先入到去~入到去係好典型既茶餐廳格局,啲位坐到好迫,而啲侍應好似唔多友善咁......一坐低就叫左個常餐，叫左炒蛋同意粉~佢個炒蛋果然好滑好香，比大家x好食好多,咁普通既野食都整得咁好味,勁!個意粉好彈牙,煮既時間岩岩好,我最怕食好硬既意粉,呢個真係正~食完啲侍應極快收哂我啲野,搞到我即刻走啦......雖然咁迫又食到好趕咁,不過真係好好味,我會再黎~


點了lunch set: 青木瓜沙律---味道一般，唔夠辣，冇蟹仔，冇辣椒，重點係，唔知點解紅蘿蔔多過木瓜🙄 另外加了$18的一款小食，我點了蝦餅.....兩件，一開二的......一食....WTH~?!! 淋嘅~??!!  唔係外脆內軟不特止，仲冇蝦味，又唔彈牙，我都唔知食緊乜😳Overall obviously, I didn't enjoy it and probably won't come back again...<sssss><sssss>


去到銅鑼灣🤔就諗緊食咩好，突然想起小籠包就去咗樂天皇朝🤤我地就點咗八色小籠包每隻小籠包都有特色，不過我最愛吃麻醬油麥菜又清爽又脆口🤪又叫咗糖甜酸魚塊好大件，兩個人都吃唔曬。<sssss><sssss><sssss><sssss>


好耐之前已經想試一試呢間似ruby既餐廳...晚上終於黎試下啦點左3樣野:1.凱撒沙律: ok..味道太濃2.墨西哥烤餅: 配上d醬幾好味..但友人覺得烤餅太乾..3.半份ribs: 好好味..另外有醬..如果覺得唔夠味可自己加食物質素幾好...但上菜時先知餐前有法飽&蛋糕送..早知叫少d野啦環境都ok...好多外籍人士黎...不過如果想坐sofa位就要等下位最不滿既係.叫極d服務生都唔俾水我地...呢個位真係扣左分


午餐黎呢間出名食炸豬扒既餐廳沖繩豬軟骨撈粗($54)豬軟骨有兩大件煮到好軟腍好入味滿口骨膠原既感覺好幸福啊秘製炸豬扒(咖喱汁)撈粗($54)炸豬扒好大塊 已經切好上碟好厚身 不過肉質偏乾亦沒有什麼味道可言靠個咖喱汁吊味粗麵麵質彈牙 係我喜歡既質感炸雞翼3隻($20)3個字:熱香脆廚房屬開放式 一邊食一邊睇住師傅炸大大塊豬扒仲要好多件排住隊等落鑊好有趣既畫面<sssss>


訂左個四人卡位, 三人去食, 冇中央d位咁嘈, 坐得好舒服叫了兩個餐牌冇的餸:(1) 白玉濃湯浸青斑 - 由侍應推介, 餐牌上好似冇, 是濃到白的魚湯浸熟條青斑, 湯中有草菇, 粉絲及薑, 勁美味 ($368)(2) 蒜蓉通菜炒牛肉 - ok, 係d牛肉麻麻, 不夠牛味 ($120)(3) 半份脆麻花 - ok(4) 杞子桂花糕 - ok另coke zero一杯 ($40), 碟腰果花生很好味 ($26)雖是星期五, 客人很多, 但冇迫我地走, 非常好招呼  會員8折 ($568)


每次來這兒飲茶, 叉燒餐包是必吃的, 個皮好似墨西哥,甜甜地, 脆脆地, 每次送上來時都是熱辣辣的, 深信是師傅即叫即整, 非常鬆軟, 叉燒也很美味, 包底都是脆脆的, 應該可能是焗完再煎, 必吃<sssss>


有十年冇去了，沒想到水准差咗好多，燒鵝太油，水准類似太興，炒鵝腸唔單止油多而且有d騷  。鯪魚球湯咸到喊，西檸蝦球OK酸甜好開胃，中式牛肉都唔錯，茄汁夠，牛肉夠冧，送飯一流。最差係泊車要俾錢，同行友人話一個星期前都係免費的  <sssss><sssss><sssss><sssss>


每次經過花園街,我都會買呢度d燒餅,因為呢度d燒餅夠傳統及幾抵食,而且仲熱辣辣,口感又煙煙韌韌,又唔油膩,簡直是下午茶首選,我最鍾意食原味,不過豆沙燒餅都唔錯其實佢仲有其他傳統中式餅,只是我不大有興趣,我只愛燒餅


早上考完試後，小編趕住去返工，只想快d食個簡單午餐就離開，所以行經依家刀削麵店時就立即入左去~刀削麵款式都算多，可以跟餐也可散叫，小編最後選左魚腐刀削麵配熱豆漿 ($45)~魚腐唔係平時圓形那款，而是四方形，質感都唔錯，而且食到魚腐味~ 麵質厚度及軟硬程度適中，味道唔錯~ 熱豆漿都幾熱，第一啖飲差點兒燙親~<sssss>整體味道都唔錯，小編食後覺得應該加多$3作雙併，咁樣小編可以試多一款餸~ 到小編差唔多食完時，店內已經坐滿8成人啦，依家餐廳都幾多人幫襯~<sssss>


昨晚是為了老公生日才來訂枱吃飯興祝，沒想到叫了個扒餐明明是七成熟，送來是十成熟，老公很生氣已理論重做，結果仍是不好吃，面已黑，再來個訂了個生日牌的窩夫，沒想到窩夫是硬的完全切不開，我也未遇過那麼差勁的窩夫，老公一點也不吃，沒想到生日竟是不愉快的晚上，生氣得不想吃下去，重點是那天是生日飯呢！


個日同朋友行完街肚餓經過呢間野,見冇咩人,唔洗等位,所以同朋友入左去食,叫左個紅燒牛肉麵,味道算係咁,鹽酥由魚鬚太多粉啦,不過以呢個價錢黎講算OK,如果鐘意食台灣野可以再黎


小弟好少去北角 喺opr見到咁多好評食咩其實都唔知 膽粗粗去試下 坐低睇餐牌 本來想食lunch set 發現有all day breakfast 之前未食過就試下 叫左set蜂蜜西多既套餐 一上碟發現超大碟 仲好好味添 薯餅好香脆  腸一條辣  一條唔辣其實好細心 諗起快餐店既早餐就差別大 大碟到食左成個鐘 食到好飽 不過杯凍奶茶就太多奶 可能係英式風格啦加4至8蚊就有其他特式飲品 朋友加4蚊叫左杯檸檬梳打都ok 埋單又唔使加一 竟然仲有唔使加一既西餐 好抵讚<sssss>


巧興的水餃真係好正.....本人最鍾意食的就係湯放的三鮮餃同埋煎韭菜餃!三鮮餃好有鮮味, 食極都唔厭!其實韭菜餃湯同煎都正, 但係煎真係好香口!其他麵類也可, 特別牛楠(好香)同擔擔麵,正!最重要係價錢平.......


官塘工厦樓上店，這間評分算高，特來一試。叫左一個香煎比目魚拼芝士焗龍蝦和西班牙杜洛克黑毛豬鞍配黑松露汁。前菜係厨司沙律和黑魚士蟹肉多士。餐送一小片香草麵包配黑醋和波菜湯，好普通，冇特別。通常西餐肉多菜少，這頗特別，不論前菜和主菜都有好多瓜+菜。份量算多，大大塊黑毛豬， 肉嫩多汁，好味。 但個黑松露汁，就吾覺香。比目魚+龍蝦就一般。甜品亦係普通。由7點吃到9點，走餘我們一枱客， 離開時總要幫襯一下個廁所。。😔😕😓 厠所塊地濕糴糴。<sssss><sssss><sssss>


放假來這裡悠閒一下, <sssss>叫一件檸檬芝士餅及一杯3D Cappuccino,<sssss>因製作3D拉花需時, 就先品嚐芝士餅.個人覺得這件餅檸檬味分量洽到好處, 頗開胃醒神, 如果甜味減少少可能會好一點~之後主角來了~ 今次是貓貓造型, 好可愛, 正面笑臉迎人, 側面看原來係一整隻貓貓沐浴於咖啡之中, 妙極~配上一件包裝餅食, 味道芳香濃郁, 可一也可再!<sssss><sssss><sssss>


2015/06/17Lunch後與朋友掃街找舊區小食<sssss>這店有名氣又多人排隊就買黎試一試， 伯伯用熟練的手法不斷新鮮制出班戟，班戟熱騰騰上手。 買了一個甜芒果班戟，芒果份量勝價比，另一個是咸的肉鬆班戟，班戟有兩種醬汁像店內特制，味道很特別。 意外的抵食又好食的班戟，肉鬆與班戟的配答也很相襯。


今日有好幾位同事生日, 所以就選擇去左outback 同十月之星慶祝喇…今次每人都揀左自己既心頭好，我就揀左五成熟既西冷牛扒。嚟outback吾食牛真係太浪費喇，因此見到餐牌有提供就要叫嚟試一下～<sssss>上枱時見西冷仲滲出少少血水，入口卻煙煙韌韌 咬都咬吾開 真係可惜可惜……晚餐既質素一向都好高，每次叫一份Eye Steak兩、三個人總會覺得吾夠喉。今次哩個午餐既西冷牛扒真係令人大失所望我地仲叫左個爆炸洋蔥圈share,呢個小食就好食好多,可能我鍾意食香口野啦!<sssss>


今日第一次去茶木食lunch, 原來lunch menu都好多選擇。因為我12點就到，唔洗等位。我叫左個炆牛腩飯，前菜有鹽酥雞，份量都好多。個牛腩同薯仔炆得好林好入味，鹽酥雞唔會炸得好乾,味道不錯，肉燥飯好香好入味<sssss>餐飲柚子蜜就冇乜特別。埋單加埋一唔洗$70,好飽，抵食


上星期日去奇趣餅家一心想試下大家讚不絕口的光蘇餅,點知去到已經賣晒...所以就買左個豆沙燒餅,伯伯叫我小心熱,一拎起果然熱到辣手,食完覺得好好味,好煙un,而且豆沙又不太甜,味道岩岩好。仲有其他餅類,留返下次再試。


過橋米線配酸辣湯底其實都食過好幾間譚仔，但這間感覺湯底酸辣味道偏淡，酸味及辣味都似有不足，至於米線及配料份量都與其他店差不多。米線不會煮得過腍。但配料中的酸菜就比較咸，不及其他店好食其實不是得我覺得他湯底淡，在旁的食客都有發現麻辣湯底的味道是咸多於辣。香草雞翼香草夠香好食，不過見到碟底剩下點點油白灼芽菜偏淡，不過有蠔油跟。<sssss><sssss>


環境舒適，無其他分店咁迫。侍應都很有禮貌，會自我介紹而且介紹餐牌。吃完不會催著買單食物都很好吃，牛扒都很大件很嫰口。另點了洋蔥圈，甘藍沙律，白汁蝦意粉，安格欺漢堡都很好吃。七點半前落單點了兩杯cocktail 味道不錯<sssss><sssss>


又係我啦... 今次我係幫朋友寫這個食評.. 佢地上個星期六去食上海, 佢地好鍾意食。食好多...山東燒雞, 松子黃魚, 小籠包, 生煎包, 爆羊肉, 魚湯, .......... 佢地話最好食o既甜品係豆沙餅..... 記得一定要試...好了, 下次再去時再寫...


同波友打完波走去西九食TEA 諗起這裡既酥皮湯入去太多客 我地三人被店員安排我地搭一張六人枱好迫下 同埋四圍D聲浪很嘈 感覺麻麻點上酥皮蘑菇湯套餐酥皮較薄但做到鬆化(食到一枱碎濕濕)及滿有牛油香湯底時而稀時而稠 今日水準OK 都有蘑菇粒主角焗肉醬意好熱辣辣 味道香濃又佈滿肉醬粒 汁底剛好不太膩反而熱啡普普通通 一般貨仔<sssss>


昨天(jan 31, 08)來食dinner,都喺叫番: 1) 4寶河-有普寧豬肉丸,汕頭魚皮餃,潮州墨魚丸同潮安魚扎,唔跟腩汁-比較好味喺魚扎因裡面冬菇絲好香,但魚皮餃,墨魚丸同豬肉丸就得個彈字,雖然唔差,但比起幾年前友人帶我來第1次食,d質素好似好好多,嗰次好impressive,覺得比香港仔山xx記魚蛋粉還要好-不過今次其實絶對ok,可以1食-另外嘉麗園最出名嘅喺咩5,6,7,8,9,10寶..........睇吓你鍾意邊個combination<sssss>


知帝苑Dinner Buffet一向唔差，但以$458(25% Discount)價錢食咁食物，完全唔值。海鮮 - 蝦同長腳蟹O.K.，但膏蟹完全無肉少膏火焰壽司 - 飯較硬甜品 - 少選擇但Tiramisu，同Chocolate Cake好味其他食物真一般，值得一提有人彈琴唱English Old Song，氣氛幾好。Service都麻麻。


聽朋友講 呢間糖水鋪幾好食於是襯得閒就黎試下下午黎食 好彩無乜人而且 價格都幾抵我地叫左兩碗紫霞仙子 30$芋圓香芋雪樂冰豆腐花25$紫霞仙子裡面有黑糯米 芋圓 仲有雪米糍我叫呢個 係因為我諗到周星馳既西遊記呢個糖水 我好鐘意 我覺得有雪米糍好特別而且 好有美觀！而芋圓香芋雪樂冰豆腐花 非常足料真係有香芋 而且芋圓大大粒好抵食值得讚既係 食物好快就黎到！<sssss><sssss><sssss>


與朋友到銅鑼灣看戲後，有點點餓呢...找個地方吃個晚餐，想吃上海Food，首選是翡翠拉麵小籠包....<sssss>酸辣湯拉麵本人喜歡吃辣，此拉麵辣味適中，酸味很惹味，是吃翡翠小籠包的必吃食物~~<sssss>紅油抄手又是一惹味好辣菜，汁好香濃，份量十足~ ~<sssss>上海炒年糕油而不膩，年糕煙煙韌韌而且入味，豉油汁較膿，配合淡口的年糕一起吃口感不錯~ ~<sssss>菜肉雲吞拉麵健康之選，拉麵比教淡味但湯底頗香口濃郁，拉麵細小而長但不會太淋，吃起來挺幼滑且口感可以...


昨天早上有事去了尖沙咀，之後在海港城遊盪，太太說不如去鼎泰豐。當時不過11:40分，它11:30分剛剛開門，所以馬上有位不用等。小籠包是指定動作。皮薄不易穿，湯量足和味道也好。我叫了一碗紅燒牛肉麵，太太叫了擔擔麵，水準都好。不過以50多元一碗來說，份量有些不夠。太太說小籠包是很好，不過擔擔麵來說，翡翠比它好。我覺得以價錢及食物種類來說，翡翠比它好，只輸小籠包一項。值得一提是服務非常好，洗手間也乾淨。此店確實是值得一讚，怪不得我們走時門口已經擠滿人。


放工係對面海同朋友食飯，就黎左金記食~一行入去，就充滿懷舊氣息!掛住望都唔記得影相haha~不過最緊要既係->相機食先例牌動作!足料豬扒飯! 最愛酸酸汁<sssss>同大排擋有得比既炒河, 好味因為有最重要既鑊氣<sssss>聽伙記講, 無咩地方有得飲先叫, 無中伏! 仲幾好飲( 記得加少少糖, 因為得蛋味, 加左糖就好味)<sssss><sssss>值得食, 晚餐黎講算平


<sssss>門口已經見到個廚房，好企理。<sssss>d價錢好合理，亦係好typical既潮州菜。<sssss>點左個細拼盤兩個人食。d滷水唔會話太咸。大腸好入味。但最令我估唔到既係墨魚好爽口！如果可以有埋鵝肉就正！不過現實係要分開叫<sssss>另外叫左個紫菜蠔仔粥。係傳統用冷飯加水煮粥既潮州粥。d蠔都唔少，加埋肉碎，冬菇，紫茶，芹菜一齊，仲有1/3係粥水，成件事都好夾！


Lunch去左食-v-唔係好餓所以淨係要左個朱古力鬆餅佢擺落個櫃度任拎,諗住一定凍冰冰點知暖到爆!7蚊1個,平過d cafe1倍個面硬硬地,有d人可能唔中意不過我中意咁-v-要外硬內軟先好味-v-佢完全做到我要求!下次再食過~


朋友生日一如以往都會揀d特色野試下~ 今次就揀左呢間飲茶。一開始就先黎兩籠得意流沙包，真係淨睇外形已經流哂口水<sssss><sssss>接著幾味小菜味道同賣相都令人胃口大開<sssss><sssss><sssss>不得不推介就係呢味湯飯有口感之餘～味道仲唔錯添<sssss>最後試埋個甜品就perfect 啦👍🏻👍🏻<sssss>甜品外形精緻不在話下~ 而且味道剛剛好~~ 最適合我地呢d鍾意唔太甜既人總括而言，今餐的確又滿足又愉快<sssss>


<sssss>海翠又是另一個由街坊商場改裝成連鎖商場，商舖的來來去去都很快，最後來了開放式的越棧來個快速晚餐二人餐也算化算的，但省卻自已興趣不大的小吃和飲品，還是散點為上策；簡單來個雞絲凍檬與生牛河<sssss>雞絲凍檬的份量還不少，酸蘿蔔青瓜菜底，加上大量辣醋汁，只要凍檬不黏成一餅，不會太差，這裡的出品中規中矩；面對「牛皮燈籠」客人，店內的呀姐姐服務算是認真不錯了，加水、錯單換新等都很到位，在不多選擇的情況下，這裡做到應做的事。


勁鍾意食辣嘢，而且佢個湯底夠辣之如仲好味，每次都要雞肉同竹笙，中辣（大辣食過一次，頂唔順），真係好正，我同我男朋友都食上癮，佢唔食辣都鍾意食，而加會去郵政局隔離果間，寬敞好多，冇咁逼。P.S. 新疆香草雞翼都好好味


和靚女食友晚飯，懶，請她發辦，來了這兒。因為不主動吃翅，未到過。老公在其前身（銅鑼灣）未執時（現在重開）去過一次，說翅和湯分開上，翅是用筷子夾起，但也就是老雞金華火腿一大堆的鮮甜，何必？地方大，人少，很合靜靜吃晚飯。菜整體很對胃，吃得舒服，就是恨沒有什麼很突出的。但比法菜日本菜必過千，這兒是可考慮的靜靜吃晚飯談心的好地方。 註：相的次序倒轉了<sssss><sssss><sssss><sssss><sssss><sssss><sssss>


餐廳氣氛 (有鋼琴伴奏) + 服務態度很好。 食物方面 巨型牛扒餐 味道可以(醬汁洋蔥) 個人認為肉質調較方面需要改善。 薯條新鮮 黑松露意大利飯 味道好好,(汁料+食材+飯=份量不多不少)值得推介 所以總括上述條件, 價錢是相對合理 食物質素感覺新鮮。


今晚夜晚有少少肚餓。見佢糯米雞羅左獎咪入去試下咯。坐低好耐都冇人招呼最後給我一壺茶。杯茶水溫又唔熱茶葉又無味。食點心杯茶好重要。等左差唔多半個鍾。終於來咯。唔繫好大只。打開食落去，糯米飯過霖，入邊有一小塊雞，有個叉燒，少少鹹旦黃，臘腸1塊，冬菇都無。味道普通。咁都攞到獎咯。👎


今日同班朋友黎左依到食野，個泡菜雞蛋熔岩炒飯十分有泡菜味就係啲飯太干多番個汁就可以 跟住個芝士排骨啲汁可以多番啲同埋啲芝士可以灑係啲排骨面到不過一定要熱食先好味 個炸雞非常好食辣度適中可以一嘗 個韓國三色煎餅就份量可以多番啲厚度適中 魚糕湯啲湯可以濃啲多啲香料 整體黎講唔錯 環境優美<sssss><sssss>


因為太耐沒有到韓國所有時常都記念著韓國的美食今日就找來school food一解相思之苦<sssss>點來招牌菜的卷物今次就點了烏卒卒是用上墨魚汁伴飯然後卷上了來有少許辣度的墨魚令到整份卷物的味道豐富了<sssss><sssss><sssss>然後再點了一的炒飯用上了熱哄哄的鐵板上令到在上的芝士慢慢溶化再配上了半生熟的雞蛋混入泡菜炒飯其中是正宗韓國口味


<sssss><sssss>IMG:6]<sssss><sssss><sssss><sssss><sssss>又抵食...又好味...落的士後行幾步就到...9個人食埋單$840...環境ok，但唔清楚洗手間清潔程度...服務ok，樓面嬸嬸清檯速度快，蛋糕也隨即送上...手撕雞較大件、撕得幼細少少會更好...不可不吃首選 - 生炒糯米飯，比一般大酒樓出色...不可不吃次選 - 南乳炸豬手，不吃南乳及豬手的我，也忍不著吃了兩件...其他菜式亦可以...<sssss>


很久沒有食過水餃了,懷念當年在北京街頭食水餃的滋味,今晚就到了北京王府水餃吃餃子 發覺這間店的食物價錢一點都不貴兩個人食飯,只能叫了: (1) 鮮肉韮菜餃10隻- 韮菜很香,豬肉鮮甜,餃皮很薄,好有北京地道街頭水餃的味道(2)芝麻醬冷麵- 係咁熱的天氣,最好就是吃冷麵了! 雖然這個芝麻醬冷麵的配料只得青瓜絲及一隻鹵水蛋,但是也非常好味,消暑極品(3)鬆花蛋豆腐 - 鬆花蛋即是皮蛋,豆腐鮮嫩爽滑 很清新的冷盤,清熱生津<sssss><sssss><sssss><sssss>


行開花園街, 梗係要幫襯下啦上次行過想買光酥餅, 點知冇喎.今次去到, 好彩有光酥餅呀買左迷你裝既, 7蚊一包, 兩包13蚊至衰係我又要食又驚肥, 只係買左一包. 點知好味得滯一晚成包俾我掃晒. 依家仲後悔點解唔買兩包!!!至於豆沙餅, 講真三蚊個係比較貴, 所以一口氣買夠五個,盛惠十三大元. 買左即刻食返個先. 岩岩出爐,熱辣辣, 又唔太油. 餅皮好煙韌, 豆沙好味唔太甜. 其實仲有好野想試架, 好似摩囉酥咁. 我想知其實佢係乜東東, 裏面係乜野涵黎架?


今日放假入左天水圍,同阿叔佢地食飯,落左佢地樓下一間新既韓國餐廳食野依間野出名係食轔式燒肉,不過阿叔唔鍾意食,所以我地叫左熟食<sssss>叫左個人參雞湯,個湯唔太油,但好夠味雞味好重,因為D雞好大隻,雞肉都好滑個湯上黎果陣仲係熱,所以好好飲<sssss>之後3個人食左個鍋飯,韓式鍋飯都幾正宗,真係係個鍋度整熱,一D都唔求其個蛋好香,雞柳都好好味撈埋泡菜一齊食仲好食個飯夠曬熱,阿叔好鍾意食不過好多人,我地食完都即刻走左


<sssss>竟然連外國回港的朋友也說到糖街的榮記車仔麵！一提到，我車仔麵癮又起，抽個人比較少既時間去頂吓癮，畢竟我是喜歡車仔麵比現時開得成巷成市的米線多一些。叫個三餸麵，湯底仍然是附幾濃的腩汁，是這裡的特色。蘿蔔看起來粗糙，但吃時卻是稔身，清甜無渣，幾好的；豬皮吸收了濃郁湯底的精華，自然吸引；牛腩是稍為韌了少許，不過都屬可接受程度。汽水是枝裝，夠汽，我喜歡。麵是好食，但就比市面上的車仔麵檔份量要細一截，很多人可能會不夠喉。


Butterfly Tea Set ($239 per 2 for mon to fri)好靚啊呢個下午茶😍好適合女孩子講下八卦傾下心事👭仲有室外座位可以選擇 宜家秋天時間吹下風食住tea好舒服😚但係食物方面就普通啦😳特別係甜品 得個甜字 好普通唔太好食 特別係個macaron 太甜了🙈咸食反而唔錯喎🖖🏻三文魚法包味道幾好另外仲叫咗個炸魚薯條 份量幾大味道中等但有個咁舒服既環境俾你坐一個下午都okay啦😁<sssss><sssss><sssss><sssss>


食完"堂記"做頭盤. 直落"澳洲牛奶"食嘆番個常餐先夠皮. 牛油厚方包順勢夾炒蛋一齊食. 簡直可以用快感黎形容. 叉燒意好一般. 凍奶茶好夠茶同奶香.可能本人好少飲凍奶茶.所以覺得好好飲. 實在不能objective 咁去Justify~ 埋門一腳. 男友必食凍燉奶. 睇佢個樣食到咪咪眼咁. 梗係好味啦. 順帶一提. 有話呢度的侍應哥哥好串. 我覺得又唔係喎. 反而幾好招呼添啦~


日式燒汁牛柳粒炒長通粉 $78法式芥末雞腿至尊漢堡包 $72蘋果蜜桃鮮打綠茶 $46(好食指數:7.5/10)2013-09-25<sssss>呢間位於太子，係以旅遊為主題既餐廳。入面氣氛幾好，有好多旅遊書睇，啱哂plan旅行。雖然主打係travel，但佢既食物質素都幾好。長通粉味道有驚喜，牛柳粒炒得啱啱好，唔會太韌。漢堡包味道唔錯，但食唔到芥末味。綠茶係生果新鮮打出黎，但味道過甜。


今日9點半去到大窩口搵食 估唔到人龍仲係好長 因為到左9點半係特價時段 每位減20蚊 等到十點終於到我地 一黎就叫左椰子雞湯底 湯料十足 味道濃郁 好香椰子味 其他火鍋料當然新鮮 我最愛既就係呢度既手打丸 百吃不厭今日等左咁耐都值得<sssss><sssss>


琴晚2AM睇到呢間STARBUCKS原來有個咁頂癮既場景當然要去睇睇一入到去先發現得半間係冰室景一半係普通STARBUCKS裝修入到去好彩岩岩有台不過坐唔到卡位叫左杯ICE CHOCOLATE同埋冰室三寶(亦係來呢間分店既主要目的)ICE CHOCOLATE都係一貫水準服務亦非常好其實個三寶唔係難食不過咁既價錢我番深水步食正宗既會仲正UPLOAD番多D相比大家睇下<sssss><sssss><sssss><sssss><sssss><sssss><sssss><sssss>


同班frd去食。一早book定。要齊人先準入。驚死我地有人唔到。不過入面又真係幾多人。可能星期六。好多特色食品。睇相。不過服務態度差左d。牛扒幾好食。刺身幾新鮮。野食黎得都幾快。<sssss><sssss><sssss><sssss><sssss><sssss><sssss><sssss><sssss><sssss><sssss><sssss>


專程過海到紅磡來食全港唯一的冒菜（應該係）小竹簍冒菜得名於將菜裝在竹簍里，在大鍋里煮的時候菜不停向上冒，從店名看應該正宗，老闆也是四川老鄉，所以期望頗高可是，會不會讓我們等得太久了，以至於上菜的時候已經沒有很想吃了，冒菜也明顯不夠味，泉水雞還算正常發揮，價錢不貴，可是並沒有吃得很舒服<sssss>


為食日子:9月14日~ 晚上約7時為食人數:2隻為食價目:約100 蚊為食餐單:沙嗲雞扒飯$33 (照舊, 但加哂價)香草白汁龍俐焗飯$4X今次去呢間沙嗲王, 沙嗲雞扒飯有平日一向的水準, 不過D野已經加哂價~~因為早去, 所以唔洗等即有位, 但食完走果時見D人已經要等位..今日服務非常麻麻, 因為按左機都冇人黎服務...<sssss>


我的大日子，男友一心諗住同我去食自助餐，點知前幾日生咗粒眼瘡，海鮮炸辣鹵水等要戒，唯有改食齋啦，原來齋都可以整得咁好味同多花樣．．．１）上海冷麵～除主角冷麵外，醬連配料共９小碟，攞放有心思，味道唔錯２）西蘭花炒蝦～賣相不錯連味道也不錯３）冬菇毛豆生根煲～好好味，但生根黏底４）木瓜魚翅盅～想像不到既好味，木瓜係用生果甜熟木瓜，再配合所謂魚翅加冬菇肉絲，正（聽說出面食唔到）下次會再幫襯　^.^<sssss>


四月十九日(星期日)同老公吃過了令人傷心的酸辣粉後,當然不夠飽肚吧!在黃金逛了陣,就到了合益泰吃腸粉!記得上次在粉嶺吃過四眼仔,令我們一試難忘後,都未吃過腸粉了!今次難得又search到美味腸粉,當然不可以放過有分四元,七元,十元!我們要了7元,因為服務員說四元的份量不夠!腸粉果然滑溜,同時其他的醬油也美味!芝麻以及甜醬是自己落的!份量適隨專便!我們加了五元魚蛋,有五粒!不算彈牙,反而稔!一般!<sssss><sssss><sssss>


30-Mar-2012 (FRI)依間沙田分店令我覺得座位和環境都好濟迫，但食物水準和其他分店都是一樣。等位的時間比較長，而且更因為在旁等位的食客，卻令到我們進餐時尷尬非常。煙三文魚好鮮味，沙律菜有點苦味。白汁意粉配汁唔夠味偏淡，配餸份量適中，意粉煙韌彈牙有口感。肉丸有肉碎感覺，配以士多啤梨汁特出了肉丸味道。汽水機裡的汽水好夠氣，冰的份量也是自已控制。好味<sssss>


12點半到, 已經有20幾人排隊, 因為只係1位所以等左3分鐘即可入座迫都預左,  都未可以細心睇個menu 就要落order由於唔食內臟同生生地的魚, 所以order 生牛肉粥 (細)好快有得食, 粥底果然係好野! 牛肉就Ok, 可惜食完有dd味精feel, 可能係d牛肉


其實每個禮拜都會黎呢度食，貪方便同埋價錢又抵。平時都係食開手撕雞米線，今日試下其他野，就係----野菌砂鍋米線喇！<sssss>砂鍋熱辣辣，黎到嗰陣仲出緊煙。湯底有好濃郁嘅野菌味，米線配埋蘿蔔絲，蔥，韭菜同埋木耳，口感豐富。至於豬肉餃就一般般，皮薄但係好易散開。不過以$35黎講都算唔錯架喇。<sssss>


睇朋友ig見到d相之後就心郁郁想試間餐廳對唔熟荃灣既人有d難搵 咁岩仲要落住毛毛雨6點去到 冇book到位都驚多人要等去到個陣我地都係第2桌客人好慶幸早到去食 一去低冇耐間鋪就已經full哂職員既服務態度幾好 會介紹有咩好食係呢到真係要相機食先all day breakfast 既份量其實2個人share食都夠咁就可以叫d小食試下<sssss><sssss><sssss><sssss>


去得越式既餐廳,當然要食金邊粉同扎肉啦~扎肉好爽口,五會好多粉,正斗加上個湯氐好好味,有D香肉既味,五會太濃,剛剛好.....我特別推介既系香炸春卷,十分愛D汁之餘,個口感仲好不得了外面好似有層網,好脆,內裡既涵料好足,有肉粒,加D肉汁,好正<sssss><sssss><sssss><sssss>


5月裝修過後, 食過一次, 我寫左個負評今次, 我因為見到愛群門口變返手寫晚餐, 決定再會一會你餐包, 變返以前咁圓圓餐包湯, 紅湯, 多湯料仲要有粒牛肉, 上返水準白湯, 係"傑"返既, 但係淡而無味晚餐都多款揀豬手, 好食羊架, 夠"酥", 好味西冷, 叫幾多成, 都足既, 無咩筋意粉, 變返茄汁意奶茶, 有水準朱古力, 夠濃檸茶, 正常愛群終於返黎啦！


又大碟, 又好味炒蜆, 辣辣地, 又無沙, 好味, 一定要食泰式炒金邊粉, 甜甜地, 又滑, 好味炒菜, 好味但細碟椰青, 下次唔會飲, hk$23咁貴, 居然生既, d肉都食唔到


蓮香令我們樂而忘返,去完又去不得不提馬拉糕,可謂全港最正,香濃可口,到蓮香後也不敢到等二家了.第一次叫糯米包,分量十足.珍珠雞十分好食,每次都叫.值得一試.<sssss><sssss>


<sssss>來得梨滿園當然不少得食五花腩肉同帶子。鮮帶子(7粒) $128每一粒都大粒又飽滿，愈燒愈香氣撲鼻。味道鮮美，新鮮彈牙，五花腩肉150g/$98口感彈牙有韌，好有層次感，尚連著少許的軟骨。女大廚朋友都燒得好開心。<sssss>醬油蟹 $138一入口蟹肉又甜又滑食食下會感覺到有點辣味，幾特別蟹膏同蟹汁都好正，用來撈飯一流!在座最愛食醬油蟹的食蟹專家，都食得好滿足，讚不絕口。


已開業一年的新加坡過江龍樂天皇朝，開業時人龍不絕，幸好人多還可訂位，之前已到訪兩次，今次與P先生一齊交流花生事宜，點了不少菜式，當然值得介紹是皇朝八色小籠包，還有貓紙教大家如何順序食，原味>人參>鵝肝>黑松露>芝士>蟹粉>蒜香>麻辣，除原味及人參比較無咁濃味而建議點醋食外，其餘都因其食材比較濃味而不用點，個人比較喜歡鵝肝同麻辣，此兩款之味道較為出色！<sssss><sssss><sssss>


朝早嚟到上環開會，人都訓醒！唔飲得奶，點都叫杯 Espresso double 飲咗先！永遠都無期望先有驚喜！<sssss><sssss>依間小店環境裝修非常歐陸風味，好多外國人幫襯！<sssss><sssss><sssss>依杯頭一啖真喺百感交雜，真喺比較苦澀，但繼續飲落去，又有咖啡獨有嘅甘香！完全啱哂我依啲麻甩佬依杯 Espresso 22 蚊，真喺超抵！


因為太耐沒有到韓國所有時常都記念著韓國的美食今日就找來school food一解相思之苦<sssss>點來招牌菜的卷物今次就點了烏卒卒是用上墨魚汁伴飯然後卷上了來有少許辣度的墨魚令到整份卷物的味道豐富了<sssss><sssss><sssss>然後再點了一的炒飯用上了熱哄哄的鐵板上令到在上的芝士慢慢溶化再配上了半生熟的雞蛋混入泡菜炒飯其中是正宗韓國口味


<sssss>兔兔貓由貓沙走出繁華鬧市來到這裡等候幸好最後只需等約10分鐘不然友人會不斷吵著說餓擔擔麵好好吃少許辣的花生醬杰杰的掛在麵條上每一口也會好吃每一口都漿住有汁食到膩正喵就是愛香濃的胚芽雪香正好滑好甜 好清新口感似輕柔棉花糖海鮮湯飯冇乜海鮮 味精味 喊都係。。。。食反面算把啦喵都期待下一次嘅環境好逼 好油 侍應少 無乜patient係咁


麥當勞每次返工 放飯唔係食大家樂就食m記呢間m記一直係我首選唔知係咪因為好多人食所以食物去得好快 每次食都係熱辣辣正正麥樂雞餐 加豬柳強完美配搭 識食加想節省金錢一定係咁叫麥樂雞同薯條好熱 有煙噴出黎好好味美中不足係豬柳強雖然好夠熱但係芝士就未格溶差小小 <sssss><sssss>


很久未有光顧， 首次賞試錫洲鰻魚，上桌的原來是油炸鰻魚，外表並未有炸到金黃之餘，所炸的只有魚皮。賞試一口，完全不酥不脆，明顯是長時間之前制作，也吃不出任何味道，真正是不知所謂的出品。其他也吃了蒜子炒菜心，菜心黃黃，碟上厚厚一層油，看了也失去食慾，決心不敢再光臨。


兩個人去食去到6:45入去一陣佢就落閘原來收700 真係好彩叫左小火腿奄列 好大碟$16  2個人食都夠曬雲吞米線點知黎左米粉  不過都照食la  又係大大碗咁 味道ok la仲有就係柯華田奶昔  好正 好好味 $18已經係叫左最貴既野


小朋友好喜歡米奇同廸士尼公園的公仔， 於是去了米奇廚師餐廳食午餐自座餐。三文魚及吞拿魚刺身好新鮮美味，有不同刺身款，多份量多選擇。另外，有精美的米奇公仔夾餅，連甜品和旦榚都有廸士尼圖案及公仔形狀。<sssss><sssss><sssss>


下午麵餐 <sssss>$28包一杯$18 特飲  坦白說這裡除了普洱朱古力，基本上沒有東西值得吃了。幾乎每星期都會光顧一次，是日試新菜式。這個麵，只有三撮，我是女生都不夠飽。 而豬軟骨太肥，肉質又韌，差。  o至於飲品木瓜紫米冰糖漿一樣，質感有如淚水加上鼻涕，我是認真的。只能說香港地，小店都做唔住。報告鉛筆，係咁


今日lunch<sssss>健康之選~ 煙三文魚黑松露黑醋沙律$80: 有4~5片煙三文魚，唔薄唔厚，適中厚度，味道普通，咸咸地，三文魚味唔重。但因為我好中意食三文魚，所以如果唔係特別差，我都ok 2片多士好脆口，有份量合適嘅蒜蓉醬，加一啲黑松露醬。黑松露比得算多，不過唔太香，香味唔出。我自己好中意黑松露嘅味，尼度嘅都勉強可以滿足到我嘅。整體幾好味，但價錢偏貴。


Starbucks 咖啡就飲得多飲到膩屋企樓下開左間新的咖啡店試左個iced mocha客人可以好清楚咁睇到店員點樣幫客人沖咖啡聞上去有好香既咖啡味連我呢個唔係特別鍾意咖啡既人都鍾意呢度既Mocha同starbucks既有d唔同既係佢既朱古力味好濃好重唔會比咖啡個味摭蓋左不過間餐廳無位坐所以只可以一邊行一邊飲不過都推介唔想成日都飲starbucks既人<sssss>


同朋友行銅鑼灣,本想去食一間裝修得好靚既餐廳,點知多人到…..不得了咁岩我又想食上海野,所以就入了這一間,真的是意料之外的事我們兩人叫了3樣餸 鱔戶炒飯,小籠包 同 雞蝦炒年糕鱔戶炒飯,<sssss>D鱔鮮甜,好好味!!,下次可以再叫多次小籠包<sssss>OK 既!!但個皮厚了一點點,如果多小小汁會更好!!雞蝦炒年糕,<sssss>可能因為食完濃味既鱔,所以覺得冇咩味,我哋都覺得應該叫上海炒年糕,因為好多人叫上海粗炒 (哈哈好似冇咩關係)埋單133


雲川燒，日頭只有米線食，夜晚就多左串燒可以食✔✔如果大家係鍾意食米線，可以食雲川燒，裡面有唔同湯底，而我就食左魚湯，味道好好，而依到既豬頸肉又係好好，量又多，推介✔✔👍🏼👍🏼👍🏼<sssss>


朋友紛紛討論大鍋口。今晚終於黎試一試。<sssss>1930前埋單平$20位。師奶嘅我當然1930就拿拿臨走。✌🏼<sssss>食物嘅選擇都幾多。貴價海鮮都可以任點任食。必點「是日海鮮推介」+生猛海🦐。<sssss>免費湯底有8款選擇。鴛鴦鍋要加$48<sssss>飲品自助形式。自己去冰櫃拎。仲有自家製竹蔗芧根水。清熱一流<sssss>生猛海🦐大大隻。新鮮彈牙<sssss>是日海鮮（蟶子）～大大條。好鮮甜。<sssss>未夠候仲可以去甜品corner 食雪糕。爽丫<sssss>


今次是我第一寫食評!我在星期日,晚上~原本諗住食素,怎料行路!最後行下行下見到霸王山莊!所以未同男朋友入了去食!我們叫了1.夫妻肺片(辣辣地!很有咬口!好味!)2.水煮牛肉(沒有辛辣的味道!普通)3.鍋貼(皮有口味!肉汁一咬會流出來!)食完三樣好似也不夠飽!最後叫多2樣!4.羅蔔絲酥餅(很鬆化!羅蔔絲很軟淋!)5.生煎包(很好味)食物不錯!但服務很似趕客!


同班同學去呢度食Lunch~我冇要餐~因為我唔想食叉燒,so散叫要左個腿通同奶油多~我嫌個通粉次次都咁熱次次來食都預左要食好快~真係好大壓力~如果冇咁熱就好...個奶油多就好好味!!!我d同學都係叫餐,我見佢地d滑蛋好正,我都食左d,正!!!


華姐落戶西營盤我家附近已一段日子，最初慕名而去發覺出品不如總店，幫趁二次後放棄了。我個人好清湯腩，遠致大埔都特登入去食！早幾天心痕想食但又不想從九龍(工作附近有澳門九記)買回家咁遠，無祈望下幫趁華姐多一次吧！乖乖不得了今天近乎滿分，75個大洋但分量夠２人吃有餘，內有瘦腩/半肥瘦/爽腩，瘦腩黑麻麻唔起眼但咬下便化開不黏牙，"淋"而不爛，爽腩有咬囗！一試難忘！這幾曰念念不忘所以昨晚又買過，可惜跌左 wok，可能煲得不夠時間所以肉質差了點！似乎大部份名店開枝散葉都逃唔過水準不穩這個問題！


我最鍾意 就係自助晚餐 ，食物種類尚算多 ，除咗自助形式之外 ，仲每人送一客龍蝦或和牛 ，和牛非常之 juicy 、龍蝦又彈牙！正🖒🖒🖒🖒仲有 ，甜品 種類都好多選擇，但我最鍾意就係意大利網紋蜜瓜雪糕 ，又香濃又幼滑的蜜瓜味 ~我個肚飽到頂住曬 都 忍唔住口 都 食咗兩轉 ，仲有haagen- dazs雪糕 同乳酪 雪糕 任君選擇！除咗價錢合理 ，食物質素 都好， 乾淨又衛生 ，侍應服務態度 好好 ，好有禮貌，所以值得我 一去再去🖒🖒🖒<sssss><sssss><sssss><sssss>


成日行過燈籠街都見呢間好多人排隊！今次早食唔駛排就試下！睇下係咪真係咁正<sssss>見牆上D相好吸引！<sssss>先上左個蟹肉忌廉薯餅，可以不用點！最好食係個醬汁！<sssss>一場黎到當係係主打食沾麵！叫左個辛辣沾面大GE （280g），真係好大一碗，我男人老狗都食到好飽，女士可以叫個細GE唔好浪費！<sssss>朋友嗌左明太子撈麵，賣相100分！果片牛油同一團明太子好邪惡！好正！呢個無得揀分量，250g一客，朋友又係食到到頂😂！撈埋一齊食係好香好好味，不過食到尾就真係有D飽濟！


知道Starbucks 出左新野, 我地中堅份子仲吾第一時間去試 40週年朱古力蛋糕 $32 固名思義是為了Starbucks 40週年而提名的蛋糕賣相確是攞滿分，太空管形而且朱古力醬好像上左光油一樣連個Logo 都食得, 海棉蛋糕白朱古力咖啡mousse, 咖啡甜酒香橙果醬, 白朱古力脆珠, 榛子醬, 底層是杏仁蛋白脆。層次感確實相當豐富, 但可惜每層味道也不突出只是感到不同口感, 而且甜度高到上山頂。價錢係合理, 但我情願食返平時正正常常的一件朱古力蛋糕 。<sssss><sssss>


好多朋友都話好好食, 接囝囝放學之前就去攞飛等食.行下等下, 都算OK, 個半鐘度就有位.比想像中....差左少少.士多啤梨比較酸個汁唔夠點窩夫一齊食.窩夫唔夠脆身....好濕!!!食入口好糊口.... 有D似食左一口麵粉醬咁.希望下次再食會有改善啦!!<sssss>


<sssss><sssss>係門外聞到滿滿香味, 就忍唔住入黎試食了😇 一黎就叫左炸雞沙律, 吞拿魚蛋卷, 當然唔少得芝士排骨啦! 炸雞沙律就適合人數少既食客, 唔使食一大盆, 又有d蔬菜可以開胃. 主菜就係芝士排骨喇, 個人覺得有少少辣, 好惹味!!! 芝士慢慢溶等大家有時間邊傾計慢慢食. 每件吞拿魚蛋卷入面都有一塊簿荷葉, 令蛋卷清新好多, 都可以解辣最後一樣抵讚係枱與枱之間有d距離, 唔使聽到隔離既食客講咩, 非常好!


一間隱世的餐廳，在鬧市中真是令人不敢相信竟然會有一份咁好味嘅餐廳，一行13人老闆特別訂製斧頭扒套餐，簡直令人回味不論是中午還是夜晚也是朋友聚會的好地方！老闆的廚藝，老闆娘貼心的服務，簡直令人想一去再去！<sssss><sssss><sssss>


清潤唔漏，加隻蛋冇咁寡。雞蛋糕清但唔夠新鮮，聽講真係有個石磨但唔知有冇用lu。


＃新香園 屹立於 ＃深水埗 數十年，＃烘底蛋牛治 為鎮店之寶，超足料牛肉片夾在厚厚炒蛋中再加烘底 ，再加杯 ＃香濃奶茶 簡直係完美配搭呀。<sssss><sssss>另一樣鎮店之寶 ＃豬手麵，一碗只需$23 ！但基於為食Chloe 一人的肚皮未能食得太多，哈哈～只點了剩豬手，可惜，豬手不夠入味，而且太淋，有點失望。<sssss>溫馨提示：每人最低消費$20


吃完潮州菜晚餐,我們接著還是潮,吃的是潮式糖水!每人叫的都不一樣,但最後上桌,大家都有共通點,就是,大家的甜品內都有蓮子!!我的紅豆沙很濃,都起沙了,很好吃!蓮子也不錯,大概是因為我不要百合吧,不過...也好像太多了...。其他朋友的都好像不錯呢!有機會會再來吧。謝友請我們吃糖水!<sssss><sssss>


五星好評，添好運點心專門店（深水埗店）強烈推薦！第一次在太子喝早茶，選了評價很高的添好運。期望值很高，滿意度也挺高喲。酥皮叉燒包，必點！招牌點心，外皮酥軟，內裡叉燒香甜帶著汁水。口口都是大滿足！蝦餃全是淨蝦肉，沒有加入配料，比起其他既蝦餃一般會加了地甜瓜或是筍，帶有微微的甜，這個蝦餃只有蝦，非常的爽脆，飽滿。


很久之前就在網上看過很多有關荳子的好評被它的綠茶甜品吸引誰知道原來真是得個樣當日是平日，已經下午2時多，但也等了大概15分鐘才能入座<sssss>先叫了一個黑松露RISOTTO，味道普普通通吧，沒什麼驚喜<sssss>叫了一個green tea combo，作為抹茶甜品，HARSH一點也要說，真的不合格。心太軟吃不出抹茶味，非常甜。芝士TART更是有種說不出的怪味，ANYWAYS又是令人失望的一款甜品雪糕也只是普通貨色個人覺得真的不值得排隊或者特地去試


看似簡單應份的感覺,其實已經不易再找到我一向都係食生腸,次次都係,食落去果種彈牙,配合佢o既甜醬辣醬,真係算係咁啦大家唔通打算比5蚊,食到龍蝦肉咁o既味咩?雖然我覺得好食,唔代表人地覺得好食但鐘意食此類食品的人,應該有9成都覺得ok


朋友生日去完海洋公園哈佬喂勁肚餓 所以產過去旺角食野 2345last order入場老闆都肯俾我地入去醫肚因為好肚餓既關係 我地每樣都點野食好味 刺身新鮮 串燒夠味因為無預備蛋糕既關係 我地求其插支蠟燭俾朋友吹當做驚喜點知老闆聽到我地唱生日歌 轉頭俾個驚喜我地仲借埋部機俾我地印海洋公園既相放題大家應該都試過 服務真係未試過有咁好真係令飲食界再充滿希望係一間真心值得再返泥不斷幫襯既餐廳極力推介大家上泥幫襯野食一流 服務一流 多謝曬


朋友極力推介呢間既飲品，所以行過見到就試下。當然要飲珍珠奶茶，最後決定嘗試珍珠鮮奶綠，少冰，$21。飲落去覺得太甜，少甜會比較好，覺得茶味有d淡，都ok,但係唔算好好飲。而珍珠，真係幾好味，甜甜地，好有咬口。


<sssss>環境好靚,好romatic, sofa好舒服!大玻璃望出去仲望到海景喎!撐枱腳一流呀!海鮮盤好fresh,好好食,yummy! 但貴左少少囉!生豪真係一定要食呀,好多選擇,我try左二種都好正,又fresh 又creamy!鮑魚好有口感,noodle好彈牙好香牛扒超香仲好juicy ,仲有超大件超厚呀  最想食鵝肝,但好失望呀!燒燶哂!好薄有口感仲,燒焦左,只有苦味!一d都唔得!個湯好creamy 好多蟹肉呀!<sssss><sssss><sssss><sssss>


星期六中午與朋友一行4人，吃生日飯。今次選了中餐。去朋友推介的四姐川菜，叫左水煮魚(加辣）$270香料足很香，魚滑，滿足。炒荀絲很爽口👍，炒四季豆，蒜泥白肉👍及被食評勁推介的涼麵😔，但覺得一般。反而其他菜式好吃。埋單$560 平均每人$140。總括來説值得推介。<sssss><sssss><sssss><sssss><sssss>


炒麵太翠吃得很辛苦，落單兜亂話唔可以，吹賬。魷魚鬚好味，咖喱也不差，服務態度不錯，價錢也ok,如果炒麵可以兜亂會更好，加凍飲6蚊，霸王鷄好有鷄味，其他一般，要改變一下厨房態度。


朋友約食飯，為左就我呢個係港岛區返工友，朋友搵左呢間工業大廈隐藏美食，AGE離地鐵站唔係好遠，位置上都算方便。2個人唔知揀咩嘢食，一個揀左牛排set dinner，一個揀左pizza<sssss><sssss>牛排份量足夠，好濃郁的牛味，吃落口好嫩，薯塊有驚喜，內很粉，配上餐廳自調醬，好好味<sssss>叫左薄批，批底好脆，海鮮的配料每塊分佈均勻<sssss>是日朱古力甜品，唔會太甜，啱晒我<sssss>


好耐都未食過石頭鍋飯，今日一個人走在尖咀，唔知食咩好，身邊又冇朋友可以問。突然，個腦袋出現石頭鍋飯！所以就突登走黎呢條韓國街，揀左呢間明洞快餐試試。牛肉石頭鍋飯一上黎，青綠色新鮮的椰菜隨即惹我注目！之後我加上韓式辣醬，顏色更別注！牛肉石頭鍋飯味道尚可，加了一點辣醬味道更惹味！但牛肉略為過熟，食落不夠牛味。而飯焦好好食，香脆可口。若果大家想食個靚快餐，不妨可以黎試下！<sssss><sssss><sssss>


同朋友仔介紹來食個tea,點知食完飽到晚飯都唔洗食。叫咗個牛肉蛋包飯，好足料，牛肉多，蛋又夠滑原來仲會送泡菜同芽菜做小食，真是巧豐富。加埋碗紫菜湯，夜晚仲邊洗食飯....加上平時下午有足夠坐位，坐耐啲傾下計完全冇問題。<sssss><sssss><sssss><sssss>


今晚朋友話想食扁皮鴨，佢食過依家話好食就一齊試吓啦，我哋一行四人嗌咗四個餸，都好好食同好夠食。<sssss>我係鄉下食個水煮魚我就鍾意食香下嗰種多d,  不過依個都整得好好食，小小辣係有啲麻。<sssss>呢個炒刀削麵都好好食啲面好滑係有啲鹹<sssss>呢個扁平鴨真係好好食，啲油係你個口到溶化，好香，個肋骨都好好食。下次會帶屋企人嚟食值得推介<sssss><sssss>


一行3人聚舊，突然諗起試下呢間韓式餐廳<sssss>唔太記得叫咩名，其實好睇唔好飲，太甜了<sssss>芝士雞串，可能我唔算食得辣，其實都幾辣下，同埋重點係大蔥多過雞肉<sssss>呢個卷蛋好好食<sssss>當然不能少得炸雞，其實只是在表面加上芝士粉，都幾滯下，不過味道都不錯，好好味


食過咁多間南小館，呢間應該係全港最難食，服務最差的一間。之前最欣賞南小館就係會有杯熱騰騰的茶，好配食上海野。但呢間無得供應。由茶變水……茶要另外叫，18蚊……招牌喬麥茶……好失望。待應講野好似鬼食泥一樣，無一個字聽到。共叫左4樣野食……鮮肉小籠包（冇肉味，吾睇菜單都吾知佢係鮮肉）、招牌生煎包（包皮太結實，一D口感都冇）、炸銀絲卷（韌過食糯米卷）和蔥油拌麵（說得過去，不太差）！


無咩嘢特別好食生蠔 細細隻咁唔會想食好多隻長腳蟹 龍蝦 OK啦 刺身 普通 壽司 麻麻熱盤 無乜特別 牛肉 一舊舊甜品 多數都很難食 尤其TIRAMISU 環境 麻麻 無境唔值呢個價 完用VISA SIGNATURE 八五折埋單每人六百五十可以去其他酒店食


和爸媽下午茶經過灣仔點點心,記得facebook話有新野,有些肚餓,下午茶又有8折,和老人家入去飲茶!!<sssss>小籠包皮厚薄合適,很多汁,有黑松露在面<sssss>燒腩卷,爸媽很喜歡!!<sssss>豬仔流沙包,超可愛!! 在facebook share, 個個都就可愛!! 吾捨得食<sssss>釀茄子,次次來都咁好食,茄子降血壓!四個點心小籠包,燒腩眷,豬仔流沙包,釀茄子,8折,很抵!!三個人每人$22!!!


因為ＮＯＷ見到飲食節目有人吃香酥骨令我想起上海排骨麵於是沿海旁走40分鐘希望走到又累又餓時食碗上海麵誰不知麵店貼上一張Ａ４寫上今天休息…熱辣辣就決定轉食辣走入雲南過橋米線侍應姐姐好好笑容招呼我們店內好靜　沒有電視　令人食得很專心結果我點了個２號　走酸又走炸醬　變成好清的少辣湯每餸加＄３<sssss>紅薯粉比米絲好味道食完痰上頸但我就愛味精…埋單時侍應姐姐笑容依然非常好　好得不得了呀


呢間無骨雞翼店於區內尚算有名氣，每次於下午時段經過都見到不少食客，今次見人不多終有機會一嘗。我點了香草醬無骨雞翼包，因為店鋪位置在後巷而且只有外賣，故客人都只在花蕞邊由店家放置的幾張小枱上進食，若要堂食環境的確不太舒服。店家表明法包是由他們自己製作的，餡料都是即製即焗，故等候時間若十分鐘，香脆的法包中夾有三隻無骨雞中翼、香草醬、生菜及蕃茄，雞翼份量恰到好處，加入香草醬亦算惹味，生菜及蕃茄能多點會更好。 <sssss> <sssss> <sssss>


在IFC 看電影前，先到Lady M與好友聚聚，打發一下時間。 IFC 的Lady M 環境開揚，位置較僻靜，即使在商場裏，亦不覺得太嘈吵。1）玫瑰花千層蛋糕：      玫瑰花味幽香，甜味芬芳，不算濃。2）朱古力彩虹蛋糕：      朱古力味濃，甜度較高，適合嚐甜一族。由於蛋糕較甜，所以叫了咖啡中和其甜味，不用加糖，歐洲的飲法。<sssss><sssss><sssss>


為左氹番女朋友，其實真係唔可以諗得太多最緊要間舖頭，食物有特色，另外就係好好味點咗4個餸，一個冬蔭魚湯，碎豬鴨肉生菜包，虎蝦（成隻碟咁大），最後甜品係香芒黑糯米😍😍<sssss><sssss><sssss>


下午茶識食一定食澳牛✌🏻即使落雨仍然排哂長龍 賣蛋賣到咁出名 非澳牛莫屬😎😎雞蛋三文治 烘底🍳香軟牛油麵包 夾住香滑炒蛋。雞蛋非常嫩滑 蛋味濃香😍 我想話澳牛的雞蛋真係好好食💋<sssss>


上一次來茶木已經是上年的事了，那次是下午茶時段(牛肉面真的很好吃)，今次是來吃晚飯的。首先映入眼廉的是頗長的隊伍，我們由6點半等到7點半，終於可以進內了。我只是簡單地點了一點煙三文魚沙律，因為想減肥，哈哈。别以為它很小碗，其實吃起來也挺飽的。下面是次消費的價錢是已經加了加一服務費。 <sssss>


試過好幾間Semi Buffet, 個人最喜歡呢間。個度既溫煮沙律做得好好味，起碼有5-6款沙律，一定有自己喜歡的口味。另外有自己搭配的律吧，材料新鮮。湯方面，有兩款湯選擇。甜品味道都很不錯。我一般會加一個主食，份量大且好好味！<sssss><sssss><sssss>


去了這裏好多次了...真係由細食到大今次食午飯...牛肉餅的水準下跌得大勁!!! 超失望!!!!現在雖然好多汁...不過個肉就好冇牛肉香味...而且以前係一粒粒牛肉踤見到的....現在d 肉成餅咁....唔好食咖哩最好食都係配羊肉!! 個咖哩羊配個薄餅真係一流!!!推介!!!!!!!!!!!!!!只可惜.....店鋪仍然太細了....而且唔係太乾淨...又熱....會食得好辛苦..所以食完唔會坐得耐的店鋪....


<sssss>是日心血來潮選了一件豬肉批回公司當作午餐從來對 酥皮物體敬而遠之 是為健康又好怕肥又好, 總之唔選今日要破介了 份量唔細既豬肉批沒有番熱也香脆, 一層層薄薄的酥皮很有牛油香 ( 今回定必肥死了) 豬肉錎有點像麥當當的豬柳 的味道口感又頗實在 一是夠撐幾粒鐘的午餐讚哦


欣賞這間麵包店的自信及創意，因在店內你幾乎可試吃二十款以上的鹹甜麵包，而且切成的Size不會像麵包碎般，是能讓人真正試得到味道的size。買了一小一大回家，小的是橙皮蜂蜜麻薯包，是台式麵包特有的，一切開，即散發果香及蜜糖氣息，麵包也鬆軟，麻薯煙韌度則可稍稍加强，吃畢令人有甜蜜滋潤的感覺。。<sssss>大的藍莓忌亷芝士合桃包，每口也吃到三種材料，甜甜的藍莓，香滑的cream cheese，鬆脆的合桃，令口感豐富多元，加配一杯蜜香紅茶，頓成絕佳早餐或下午茶。<sssss>


前幾日來到cwb 特登搵左呢度試試佢既拉麵，果然無令我失望<sssss>蝦味拉麵，呢度既湯底號稱無味精，飲落果然香濃食到悶悶地，佢有instructions 比你另一種食法，加d spicy 芽菜同七味粉，香香辣辣，正麵幼身偏硬爽，我好喜歡咁既texture哎，可惜唔記得order 佢既流心蛋<sssss><sssss>師傅係日本人，呢度係先比錢後煮，座位唔多，圍住廚房十幾個，有d 快餐店形式<sssss>好彩早左到，如果再晚d 恐怕要排隊lu, 所以食完大家都係快快走<sssss>


咖啡非常一般，奶啡(espresso based) 選擇不多，所謂single origin(單品咖啡)比其它同類型cafe差得遠，簡單，味淡。單品咖啡重點在於較複習的香氣，入口有多重味道。但N1的品質一般，有一定酸度，平衡勉強合格，但香氣弱和簡單，入口味道單一，和一般blended commercial咖啡分別不大服務就非常差, order一個salad 要等35分鐘，回覆假期係咁！(態度惡劣) 是否應該在落單時講明！重好以應該！


老人家一向喜歡飲茶，幾乎每日都去茶樓，靜靜地看報紙，跟老伴輕易消磨一兩個小時打發時間。今日放陪兩老去了尖沙咀飲茶，第一次來這間分店。老人家不喜歡油膩，我們點了比較清淡的食物，其中點了麻香黑木耳及手拍青瓜。手拍青瓜很爽口，有些微蒜辣和醋酸味，但不是很濃，一向慣食濃味道食物的我有點不慣。食清淡一點其實係好健康，間中食一餐可以讓腸胃輕鬆一下。


剛替另一家食店寫了食評，相比之下，忍不住要來讚一讚翡翠的小籠包。到今天為止，我認為翡翠的小籠包是全香港最好。皮真的很薄，上湯和肉餡配合得很好，比台灣過江龍鼎泰豐的高了一班。紅油抄手、各式湯麵都很有水準。不過其鍋貼就頗失色。現時他們的店開多了，我始終覺得原太古城舊店的食物是最好的，值得當年我一早到門外排隊等位。


今晚約了四個朋友，一共五人來這裏用晚餐，服務員的態度十分惡劣，當帳單有問題，明明有會員卡九折，卻處處為難，不肯打折。另外，離開關門尚有一個小時，員工已在收拾餐枱，尚未吃完的食物，員工多次詢問是否已吃完，意圖執枱，表現十分不耐煩、盡力趕走客人。而且，食物水準很一般而且十分油膩，建議大家去別的地方，有選擇的話不用到此。今天點了六個餸，鴻運當頭、藍帶豬扒、螞蟻上樹、炸鮮奶、小籠包、糖醋山藥，菜式都偏鹹、多油。<sssss>


今日經過厚福街， 不嬲都有食開呢間101，見佢今日出左新野，忍吾住寫下食評，今次第一次寫，希望各位見諒。 個新菜式叫做板燒雞柳肉燥飯。 啲雞柳好滑，而且味道相當不錯， 炸得都吾乾，仲有肉汁喺入面。 配合肉燥飯真係幾好食，因為呢度既肉燥不嬲都係我既至愛，送飯一流。加七蚊要左杯特飲香芋珍珠，香芋味好夠，不過甜左少少，珍珠奶茶好飲啲。<sssss>


經常聽到朋友説諾亞半熟蛋糕很好吃，不過一直沒有機會試呢，難得經過九龍城，看到有分店就進了去<sssss><sssss>其他蛋糕外形也挺吸引呢原來價格不高呢，很抵吃。一整個伯爵紅茶、蜂蜜、朱古力口味的半熟蛋糕也只是$78，下次一定要試試！<sssss>不過看到有新登場的彩虹芝士蛋糕，很特別呢本來愛吃芝士蛋糕的我便想試試。<sssss>很夢幻的感覺，少女風色彩繽紛。這個芝士蛋糕質感挺實心的，所以吃下口時，芝士味道挺濃郁，也挺幼滑呢希望下次可以試試其他半熟蛋糕


第一次來到這間店真是幾輕鬆，分了上下兩層，我們就坐層，不過員工全都在下層，所以每次叫他們都有些不便😢來到食物蜜糖雞翼和蒜香雞翼以及卡邦尼意粉普普通通，不過不失明太子意粉，較為好味黑松露薯條，薯條熱辣辣醬汁好味飲品我就覺得全部都麻麻不過依家有個好處就唔限時鍾意坐幾耐就幾耐，所以一班朋友啱你度食<sssss><sssss><sssss><sssss><sssss><sssss><sssss>


回想起佢未裝修前既紅燒牛肉麵~  不過自從裝修後就回復唔到先前既水準了!  食過一次之後冇再食! 昨天決定又俾多次機會佢! 都係唔得!不過都叫OK 囉! 反而花枝丸都唔錯喎, 算係有少少驚喜!不過入得去食預左(1) D 位好逼(2) 一食完D 人吹你走咁!(3) 侍應冇咩禮貌, 落單大大聲!


好耐冇去lee間食米線啦~見佢就腳就入去食啦又唔洗等位~點知就"乃"野..叫左個腐皮腩肉米線, 叫左中辣~腐皮正常, 好難唔好食! 腩肉俾我幾年前去好食左又夠多!但係個米線底就真係超唔掂lor, 都唔知點形容!又唔軟又唔硬但係咬落去有d "痴牙"既感覺我真係未食過咁既米線, 或者我見識少最後食剩半碗如果o係荃灣我recommend去福來村附近, 鱻隔離o個間真係超正, 湯正, 腩肉好味!! 係遠d 姐好想再去食呀!!!!!!!!!! 以前附近番工成日食....念念不忙ah


sushi mi 好新鮮, 可惜無豪食salad 菜好新鮮,有燒烤, 豬牛雞, 特別有漢堡扒食,幾好...熟食野唔係好多,不過無豪食.有少少失望囉四百蚊一位服務超水準,....好多waiters...新酒店....然當然靚裝......可以一試今時今日..四百蚊位....好貴哎...<sssss><sssss><sssss>


<sssss>W達人拉麵 $82即系鰹魚豚骨湯拉麵😂, 湯底由鰹魚湯同豚骨湯混合而成, 幾特別但味道可以再濃郁d, 鰹魚同豚骨味都未算好突出🍜麵質地適中, 如果鍾意硬身d就要叫硬麵啦😙而火炙厚切叉燒成大塊咁放系上面, 好吸引呀😆叉燒肥瘦分明, 瘦既部位鞋左少少但近脂肪既部位就好正啦, 入口即融😍諗起都想再食😝


肉碎粉絲湯份量十足，足夠兩個人食，好有家常小菜既感覺，完全無味精，粉絲又夠爽口，有點魚湯味道，如果加D菜落去仲好，可以放碗白飯落去撈尼食，夠哂飽啦，不過價錢就比較貴，要成$78，唔太抵食。<sssss>


唔係話佢唔係好, 但廿幾蚊一件既餅, 好多地方整得好食過佢囉黎之前已經知道佢d cake 細件, 見到實物先知細成咁, 我買佐兩件, 加埋$50, 味道又唔特出, 又細成咁, 又咁遠, 試一次就夠啦, 差少少想俾個喊面佢<sssss>


本身係睇左openrice既推介，有少少興趣所以就想試下但去到比飛又亂 我地足足等佐個半中先有位坐員工數量同上菜速度唔成正比我地叫佐三個意粉白汁淡  咖喱鹹 拿破侖酸 伯爵奶茶同貢茶一q樣味食完同食冇過一樣唔抵食，完全失望


由於閒酒樓喺mummy office附近所以時常光顧~本人十分之欣賞嘅上海菜~青瓜拌粉皮又健康又好味~鍋貼超正！紅燒黃魚亦很入味~！仲有好好食嘅豆沙鍋餅~！最重要嘅係D餸一D都唔油~！waiter態度亦都幾友好~有一點唔好就係喺lower ground floor,同埋之前裝修我都搵唔到入口...不過我覺得價錢公道又好食~！


多得朋友有會員卡，我地一班女人仔先book 到位，係中環想搵個地方坐得舒服又要唔趕您快快食完快快走，有時都唔係易事可能當晚客人不多，服務員姐姐態度極佳用心介紹菜單，又不停為我地加熱水，值得一讚當晚叫左5、6樣野食，最好味既梗係佢既燻蛋，流心而且蛋白足滿燻香味！沙窩雲吞雞都唔錯，志在有啖湯落肚<sssss>


係BOOKING左位都要等20分鐘呀今期送個生蠔,睇好靚食落去冇蠔味.炸蝦太細了同粉太多壽司-差, 飯用機壓太實刺身-可以小食- 螢光魷魚鹹到爆, 好似放左一杓鹽入口 差          蟹子沙律得少少蟹子多多青瓜仲要沙律醬係冇味的差          八爪魚嚇死人囉大隻到-好嘔心D炒物- 好淡囉,全部都冇味要自己+七味粉囉雪糕- 味道可以, 不過我地6個人佢全部味裝埋一個大碗上但服務態度都好好.


本身食過幾次…每次都隔左一段長時間，果然水準是比較飄忽，價錢雖然比其他米線店貴左少少，但係的確係大碗ｄ、無呃錢…我覺得腩肉同炸醬係一定要試試…有依兩樣野成碗米線會好成左，當然仲要酸辣啦，而荃灣總店係較其他分店好食的…地方係較迫的…


小籠包數過真係有十八摺, 仲可以拎起盪鞦韆咁, 湯汁無漏到. 但係皮薄唔厚, 湯汁正! 以前係黃埔那間比, 而間至叫正宗嘛. 四季豆 - 涼菜, 不錯.杯鐵觀音都幾好飲喎, 我平時唔鍾意飲茶的, 都飲了好多杯.下次希望試下鹹肉棕.但飲品好貴, 一杯$18 的可樂/豆漿? 遊客可能會叫的...<sssss><sssss>


今日同事唔是太舒服，唔食得煎炸又重口味嘅野，諗一諗，都係得越南野食到。所以就決定食越南野。呢間早安越南其實都食過好多次，因為真係幾抵，叫一碗粉，懞粉或飯都有跟一杯野飲，講緊嘅野飲唔係勁hea嘅熱檸茶檸水咖啡奶茶凍飲仲要加錢嗰隻。而係凍椰汁冰，凍咸檸七，凍黃檸樂，龍眼冰，珍多冰等等第等....仲唔使加錢。。真係好正好啦，入主題，今日我叫咗豬頸肉金邊粉+咸檸七。都係$58。不過我就稍為覺得個豬頸肉唔夠煎得脆同乾身，如果可以再乾身d, 就真係正😍<sssss><sssss>


昨日與友人到apm看電影前的午餐特地到這店搵食要了一份酸辣湯麵湯沒如傳聞般辣,料亦沒傳聞般足,失望倒真的是蠻酸的麵條一夾起來就知道完了,是糊掉的麵條一向不愛吃糊麵的我最後吃了一半不夠便默默地放下碗筷誠惠27元以地段和水準來說,很不值不會有下次~~*


嘉麗園最出名就係牛內臟所以我一坐底就馬上嗌左個牛雜河試下一黎到既時候發現都幾大碗,而且每件都係大大件第一啖就緊係試下個湯先,好香牛腩既味道牛雜入面我最欣賞既就係每一part都有一件一碗就可以試哂所有,而且唔係細細舊呢度既牛雜爽既爽,林既林不過都有一個共通點就係全部都好入味食到一半左右我就醒起呢到其中一樣好出名既就係辣椒醬我都落左唔少,不過發現好辣下食到我成身出汗總結,喜歡食牛雜既朋友可以一試既!!因為而家其實都好難搵到間係整得好食既牛雜店價錢唔算平,不過勝在叫做足料<sssss>


讀書時期十分喜歡吃三哥米線,當時的湯底和麵線都是頂級,偶爾的不乾淨新聞只是聽聽便算了但近期三哥質素明顯差了和貴了.所以我和朋友都放棄這個地方了今天試了一家新發現的米線店,米線陣下午不算太多人,所以要坐下是絕對沒有問題的<sssss>前菜小吃算是不錯,酸中帶點小辣味道相當惹味,每人吃了2舊呢不過如果份量多一點會比較好<sssss>主菜米線餐,也是不錯,湯底十分夠味米線也相當彈牙,入口不錯豬肉亦相當夠味雖然做不到三哥當年的質素,但作為閒來的小吃,質素也算是不錯的價錢也比較便宜,性價比不錯


今日同朋友食左韓燒+酒店自助餐，咁108@1都好似幾抵食，點知韓燒得about 10款嘅肉，而且全部喺出面買都好平（已調味嗰啲）嘅嗰隻雞、豬同牛粒😤而酒店自助餐就好多中餐，雖然好少款😑😑😑啲甜品都算ok啦，有蛋糕仔、兩款糕、棉花糖、好假嘅雲呢吶雪糕🙂真心失望😡以后都未必去😣😣<sssss>差差差差评差差评差差差评差差评差差评差评评差差评差差评差差评差差差差评差差评差差评评差差评差差评差差评差差评差差评差差评差差评。


番左黎3個月食左3次陳根記我地住係大埔都特登黎抵食同埋係呀媽既to go list我鐘意食呢度既豬大腸  不過今日冇叫３個人叫左炒聖子，鱔，手撕雞炒聖子好好味好鐘意食呢度既聖子　惹味！鱔第一次食送飯一流！同呀爸叫多左碗飯脆脆地又唔油　正！手撕雞一般　無咩特別同埋我地個碟好似少ｄ咁　見到隔離個碟大ｄ總括黎講食左咁多次都係提議大家食ｄ＂鑊氣＂送　手撕雞同之前試過既棒棒骨都係一般都係小炒最好始終鑊氣係大排檔既一大買點<sssss><sssss>


沒有刻意找地方吃晚飯，卻意外地到了豊勝手丼的門口，沒想到這小小的店卻有著大大的驚喜。由於時間尚早，還未到晚飯時間，我們不用排隊便可進入店，店內只得數張四人枱，坐位不太舒適，完全有速食的感覺，我們各自在餐紙上點了自己喜歡的刺身配料，每款配料價錢也不太便宜，我選了三文魚腩、三文魚籽、帶子及一板海膽，職員還問我們須不須要加錢轉套餐加配前菜及味增湯，約十分鐘職員把食物放到我們面前，賣相相當精美，刺身十分新鮮，當然味道也不錯，我們只用了四十五分鐘便完成晚餐，幸好早一點到，門外已有長長的人龍在等侯。


海鮮鍋味道都濃嘅我哋叫龍蝦海鮮火鍋 個湯底都幾有鮮味 牛刺身 脂肪分佈平均 血澤靚嘅個蠔就唔係咁夠新鮮 有炸香蕉糕收尾一人一舊 都幾好味我哋六個人食都係一千六幾每人都係二百幾 價錢親民 <sssss><sssss><sssss><sssss><sssss><sssss><sssss><sssss><sssss>


三月十五日 (星期日)每月到AMC一次是我們的堅持,今個月當然不例外,趁出發首爾之前來一次八時許來到,人不太多,立刻有位獲安排的是自閉位,是有其好處的,至是不會被伙計門趕今次是飯後小食,我們點了炒蛋多士我當然負責多士的部份而無蛋不歡的老公仔順理成章地清理了炒蛋今次的炒蛋和多士都比上個月吃的好加了不杯凍檬茶這裡的茶一向做得好,所以無論檬茶和奶茶,這裡都無得頂吃罷離場,只$29,已買了很多很多的滿足!<sssss><sssss>


佢呢間係炭爐打邊爐 佢用左個茶葉做湯低 好特別 第一次食茶葉既湯低 佢係幾香 清清地 我叫左羊肉既配料 佢既羊肉好簿 唔so 好好味 可能因為佢既湯低用左茶葉 所以食野會唔so 好好味 其他配菜都唔差 都算新鮮 另外叫左個個麵包加碟炒肉鬆 係好好味 個麵包好鬆脆 一d都唔油 而個肉鬆都好香 佢有d攬菜係入面 口感好好 <sssss><sssss><sssss>


午市1點，等2張檯，坐位闊落舒適，入座後忘記上杯子，問服務員取，即時奉上及道歉，服務態度是近年少有的好，午市無套餐，只有大菜牌食品，點了水煮牛拉麵，酸辣湯，彩色小籠包，蘿蔔絲酥，上菜速度適中，麵比之前間翡翠好，水煮牛肉湯底夠辣，少少滷水香味，有白菜中和辣味，酸辣湯只辣不酸，豆腐香滑，小籠包皮穿了一個，皮唔算薄，味道亦只算一般，蒜味直情係奇怪，蘿蔔絲酥賣相差。最後係想表揚門口接待，當時聽緊電話，亦同我們道別。<sssss><sssss><sssss><sssss><sssss><sssss>


識揀一定下就食品香樓要揀2點幾呢個時候因為下午餐🥣同晚餐都會好多人今日主要講小食 南乳雞翼 加杯熱honey lemon😃🤭先講賣相一望就知好熱 同自己講只食一隻加上賣相上有的乾蒜蓉🤣忍不了 食了2隻好香口 好脆 炸得有點過火了另外。品嚐後回家休息訓左個教一個鐘後 喉嚨極痛 要睇醫生了好食都要小心自己身體好言相勸👍🏻👍🏻👍🏻👍🏻😃野飲 🍯 lemon偏淡 下次可以叫佢甜點🙂👍🏻👍🏻小食多滋味<sssss>


16-10-2008今天心血來潮，本來只想在家附近吃早餐，怎料越走越遠，最後來到了富華中心。早餐時段，要了炒麵和北京餡餅。先吃炒麵，配料芽菜和紅蘿蔔絲，份量略少。麵炒得很油，個人比較喜歡較乾身的炒麵，如果能夠加一點點肉絲就更好了。吃完了炒麵，餡餅卻凍了。下次應該即叫即吃。冷下來的餡餅，比熱騰騰的失色得多了。餡餅的外皮變硬了，餡料冷了，沒有了肉香。吃餡餅，一定要吃「新鮮」的！<sssss><sssss>


環境好好,細細間舖有成八個員工~服務員會幫你搵位~所有食物都即叫即制.牛肉石鍋飯-$42份量啱啱好夠一個人=]辣汁唔好加太多~好辣.韓式牛肉壽司-$32推介！！仲有其他配料揀~牛肉係最正~~又係即叫即制.泡菜湯（跟飯）-$43好辣~~好足料~用石鍋上菜好有特色.凍梅實茶-跟餐+$9好好飲~~開胃~凍發芽玄米茶-跟餐+$9味道有D似清補涼...<sssss>


環境：維港無敵海景、高樓底配大大盞水晶吊燈服務：服務態度好，上菜速道適中，不過有道菜落漏左醬汁，要叫侍應返黎再落過食物：賣相精緻，amuse bouche味道層次豐富，前菜蟹肉啫喱同主菜的海鮮的味道都好，可惜係太鹹！甜品：個盒有個小抽屜，靚，馬卡龍係一口size，鳥結糖亦唔黐牙，不錯<sssss><sssss><sssss><sssss>


今日做完檢查經過佐敦，諗住黎試下粗紅薯粉，一坐低望個餐牌，價錢大眾化<sssss><sssss><sssss>點了豬紅豬耳粗紅薯粉中辣味道：湯底略酸，粉偏硬，食左1/3已覺飽肚，肉碎香口，豬紅略咸，豬耳正常涼拌皮蛋，見佢金黃色好得意，試下叫黎食味道：口感好怪食唔到皮蛋味，d味有陣膠味咁黑豆漿，少甜，但無咩豆漿味總括黎講 試過就算


食過無數次宜家家私，覺得呢度啲雞翼好好食，但好多次黎到都賣晒，今次終於到啦。不過今次雞翼隆咗啲～牛扒有點肥，但味道都唔錯嘅，腸仔夠平但一樣好味🌭，個敗筆絕對係個海鮮沙律度😵，除左d菜外，成碟都覺得好難食，又凍又難食，，但係個菠菜餅真係好正，好邪惡🤤食完即刻開心晒，最後加埋支洛神花簡直絕配，酸酸甜甜好好飲，包裝扁身亦夠晒特別，飲完成支仲想再買多支😂，不過唔係個個啱飲，如果鍾意酸甜既人就唔好試啦。<sssss><sssss>


又去食b仔啦, 今次叫左個西瓜西米撈$18, 一上枱勁多西瓜汁漏晒出來, 西瓜好多而且甜, 西米就好似發得大左, 無口感啦, 但係底個d刨冰真係好涷, 好涷, 涷到牙仔都痺埋, 夏天食就真係一流啦~~<sssss>


6個女人去食飯，見op有吾少好評，訂枱試。環境燈光少，算叫浪漫？ 叫了兩set dinner，一個蟹肉意飯，一個意粉。Set dinner: 一個脆皮豬手$250，好好味！一個是黑豬柳$240，都好好食。個set 餐湯超夠味！仲有芝士條包，好好味。包refill 的話加$15(兩舊)蟹肉飯$80超好食！好多，又好juicy!蜆意粉$79就一般，d蜆腥，食剩，意粉汁少。<sssss><sssss><sssss>


見食評咁多人讚仲以為會好正，可惜，一入去店員對店員既態度其差，有位店員(較大年紀)攞住個餐盤(得一PACK薯條，唔知係咪員工只食呢樣)另一年輕店員就不奈煩地叫佢:"食啦你"咁冇禮貌都得既食物方面，叫左3號餐蘑菇漢堡，普通過普通，BURGER KING 好食過佢 另亦叫左個蘑菇庵列芝士漢堡，我自己整會好食過佢，成本10蚊度，佢賣65，同M記個麥芝蛋差唔多味，到薯條，DD都唔脆，林晒，TOTAL $150食2個咁既餐，真係冇下次


岩岩開sem要re u,一大班人一齊去陳根食野。首選當然係招牌菜Wasabi手撕雞,一隻雞唔洗1分鐘就比人搶哂,可想而知佢有幾好食。另外我地叫左另一特色菜--蠔餅,識食一定會點埋D醬黎食,兩者完美地配合。仲有就係西檸雞,酸酸甜甜,好開胃。我地成班十幾個人叫左9道餸,個個都飽住走,最重要就係有人請,唔洗自己出錢^^<sssss><sssss><sssss>


十點幾去到人唔多, 坐係四人檯唔使同人搭都幾好蛇羮餐($74)蛇羮 - 無論色水同味道都比食開既北角蛇王良淡, 雖然只得數片菊花葉但都令到成碗羮幾新香, 不過檸檬葉絲就唔係成盅放係檯任落就差咁D潤腸飯- 潤腸唔乾身咬開仲好多油, 可能係多肥豬膏既關係, 所以對我來講就肥左D生菜- 普通<sssss>


旺角有各種不同的美食，今次來試下俘係open rice 口碑唔錯的新晉餐廳「街坊」！環境都算闊落，有音樂，主要係以前唱k成日點的歌，都好懷念！服務態度好好，上菜速度都快！整體感覺有8.5分！<sssss><sssss><sssss><sssss><sssss>


提起食拉麪，一定會提議去豚x，MxxT的。對，這兩間我都未食過而又好有興趣試的。但是夜我們都在旺角，太遠了，友人知道有間拉麪店在金舖旁，於是乎就帶我們來。我叫了一碗最普通的叉燒拉麪。叉焼用的是肥瘦肉的一款，麫都頗彈牙，湯都夠香濃。不過朋友說都是豚x的較好。但用價錢相較之下，這裡都不俗的。<sssss>


早前上網見到個甜筒好特別，見係公司附近，得閒咪走過去試下囉。雪糕味道還可以，但個甜筒就真係沒有下次了。粒粒綿花糖又硬又甜，食完會好滯。仲要加$20。真係得個靚字。下次會試下其他甜筒既。但呢個就算了，奉勸各位食家不要被其外表吸引住。順帶一提，甜筒櫃入面俾我見到有隻蚊子飛飛下。<sssss><sssss>


三哥米線係我讀書時的回憶，間唔中就會懷念佢個湯底，有時諗唔到食咩都會去食三哥今晚就同左友人去食三哥啦！<sssss>本人唔太食得辣，所以每次都會叫清湯，俾友人話唔食辣就唔好食三哥但我仍然愛佢的湯底，其中每次必叫的就係炸醬，小小辣好野味，配清湯十分之襯🤣<sssss>友人叫左胡麻湯底，坐起隔離都聞到好大陣味，食得辣的友人話一d都唔辣，佢話好香這并不是我杯茶！hahaha～～米線份量好多，每次都食唔哂，所以今次叫左小米線，原來小米線可以減$1！！細食的人可以試下


可能因為對呢間既牛角包有所期望。所以專登另外叫2個牛角包黎試<sssss>呢個係新品。流奶整體來說。好甜同有啲流<sssss>杏仁牛角包。呢個真心覺得失望。好甜。比東x堂還差。已經唔用simply 去比。我唔明。點解牛角包是甜的。或許我一心以為是咸的，所以有更大對比<sssss>燒春雞。同事推薦，來到時真的很香，呢個值得推介。雞肉也很鮮嫩。<sssss>雞肉沙律面層放著滿滿的雞肉。沙律也很新鮮。大致是俾牛角包所致，以致整餐覺得不開心。但其實論質數價錢也是成正比的


經過呢間小店見到有紫薯手抓餅💜咁特別梗系要試下佢啦。剩手抓餅$14，另外仲有十幾款配料揀，今次就揀左肉鬆啦，份量都算幾多😊手抓餅即叫即整都幾新鮮，而且烘得香脆，食落口帶點煙軔🙂不過說好的紫薯呢？味道就吾太覺啦😂只系滿足到視覺🙈不過當系小食咁食都幾飽肚嫁😉亦都吾算太油膩～<sssss>


食物碟頭好大, 價錢都好經濟. 海鮮波菜麵d 味道得意但唔係好味, 賣相亦好一般. 蝦醬湯麵得d顏色睇下, 冇鮮味. 最正係鹽燒牛舌. 會再去試下其他食物既.


這店子位於旺角，每次經過也是一堆人在排隊，然後這次終於到我加入他們的行列了。我跟友人各叫了不同的雪糕。我發現這店好像雪糕比較吸引耶。很多人都是手捧著雪糕離開的。我的鐵觀音雪糕茶味十足，那陣清新的茶香混了絲絲雪糕的甜膩，讓人感到茶的新品嚐方法。而且雪糕口感冰涼軟滑，跟平常在超市買的雪得硬成一團的完全不一樣。友人叫的是綠茶雪糕，說是清新且綠茶澀味不重挺好吃的。臨走前還聽到店家的人說鐵觀音口味的沒有了。可見還真受歡迎。


相隔一段時間依然冇失水準，士多啤梨蜜糖磚塊好夠味，多士食落去卜卜脆，雞翼又好入好，牛肉麵都超正特別是牛肉炆到好淋好入味，但碗糖水的一般段啦！唔是人人都接受到碗糖水有薑味，只是被賣相吸引去試，整體服務都👌我埋叉電服務真是very good<sssss><sssss>


大約7:00左右到達，當時人流未算很多。由於已經一早BOOK枱，順利成章一入即坐<sssss>小炒皇-味道不過不失。<sssss>鼓汁蒸白鱔-味道一般<sssss>到了自己最喜愛的炸白飯魚，份量很大，可惜咬感不夠脆<sssss>潮洲蠔仔粥-無得輸，用料充足，味道一流<sssss>南乳豬手-充滿骨膠原，但應該是豬腳，而不是豬手 <sssss>飲品-朱古力<sssss>還有一碟$10的小吃<sssss>


適逢小女生日，一家最愛吃自助餐，open rice 又有優惠卷！生蠔雖然每次祇有三隻，但吃完再取都不需要等太久,夠新鮮。個女取了煙三文魚以為是魚生既生文鱼，不過佢話好好食。甜品款式好多，細细件，ok 喎。雜菜/ 菇干層麵,好味。午餐自助餐有噤多食物種類選擇，價錢又合理，最更要就有優惠卷，所以直得推介。<sssss><sssss><sssss><sssss><sssss>


朋友揀左呢間西班牙餐廳 本人其實麻麻地西班牙菜 因用西式海鮮多 我不太好 但都唸住叫其他野試下如何 叫左個黑松露薯條 不錯好味 另外叫左個帶子芝士蕃茄意大利飯 本人還可以 因為好鍾意食芝士 但其他朋友就覺得配搭好怪 另外豬手 竟然有汁 配搭上黎真的覺得好一般 豬手皮又稔哂 仲有個蟹肉蛋餅 都係芝士味超濃蓋過哂蟹味 而有個窩夫甜品都麻麻的<sssss><sssss><sssss><sssss><sssss><sssss><sssss>


今日同朋友補生日, 朋友提意去食意菜餐廳...呢個PIZZA勁重茄汁味...食左3塊都唔覺得好滯....<sssss>個粉真係好好好食呀.好香.....上面有芝士粉, <sssss>好熱, 一炸完就即拎上台...<sssss>甜度剛好.......<sssss>


既然是排行第一位，愛吃蛋的我一定要去試吓，趁老公放假，專登搭車去食。叫了炒蛋早餐，熱鴛鴦，另外散叫炒蛋多士（見圖），凍咖啡。炒蛋真係好好食，沒有加水，炒得很滑很香；熱鴛鴦好好飲；通粉幾好味，不是太重味精；反而凍咖啡麻麻地，唔怪得知見到好少人飲凍飲。總括很滿意，雖然是人多，服務不會很差，一定會有下次。<sssss>


同友人相約星期六下午食下放題上左大本瀛<sssss>先黎刺身有北寄貝 三文魚 帶子等全部都好新鮮<sssss>燒冬菇<sssss>燒牛舌<sssss>軍艦<sssss>燒菠蘿 翠肉瓜 吾係好多放題有得點<sssss>冬陰公鍋 有各樣配菜 豬肉牛肉豆腐等湯底好香 食完連汁都飲埋<sssss>


在朗豪坊血拼至营业结束，在旺角街头闲逛，晚上十一点能吃到如此新鲜的海鲜真的很幸福！三色海胆丼喜欢海胆的必点！铺满满的海胆简直完美！烤芝士年糕这个很好吃，热烘烘的年糕里夹着满满的芝士！oyixi<sssss><sssss><sssss>


通常黎食都會叫碗餃子再加甜品。餃子通常叫是日推介，唔錯啦，夠多餡又夠味。甜品除左窩窩頭都試過晒。最鍾意豌豆黃，好滑又唔太甜，同驢打滾，豆沙唔太甜糯米夾層夠薄又軟滑。另外0個隻用糯米做餡既就太甜啦。甜品同餃子都可以逐件計，0岩晒有時自己一個搵食。


其實如果喜歡吃榴蓮的話可以試試！但當中5件蛋糕可以唔食，因為無特別反而吃得太飽，令都食榴蓮意慾減低！另外榴蓮糯米糍不好吃，不要吃！如果可以10件都係榴蓮會更佳！最後一定要喝杯熱茶，舒緩一下個胃！<sssss><sssss><sssss><sssss>


約了朋友去lunch， 先點了西班牙火腿+煎蛋+薯蓉(?) 還不錯主菜是西班牙炒飯，很好吃!充滿濃濃的蝦味，加上海鮮，停唔到口呢點了杯紅酒，也不錯跟餐仲有strawberry cheesecake! 清清的，不太濃味，為這個午餐畫上完美句號!雖然價錢比同區貴，但也值得試試<sssss><sssss><sssss>


叫左個茶餐,40幾蚊,炒蛋 多士 叉燒意粉 熱檸茶。澳牛出晒名,好多遊客都識黎,所以成日排長龍,今次見門口唔太多人排,等左幾分鐘就入得。但食物質素已大不如前, 叉燒意個湯底好咸, 炒蛋都還可以。加價真係加得好快, 43蚊喇。間唔中經過 唔太多人排都可以食下<sssss>


東大街除左安利要等位外,  阿一豬扒酸辣米綫竟然都要等位............真係要試下係唔係咁正  : 跟粉叫加$7, 味道酸酸甜甜, 不錯 : 豬生叫既, 很大碗面, 有六隻九菜餃, 豬生話唔辣, 但見佢一路食d汗一路滴 : 我叫既, 因為我唔食得辣, 所以叫清湯, 一樣係好大碗米綫, 豬扒鬆軟, 有4小件, 但未算好好味如果肚餓就唔好去食, 因為要等好耐架!!!!!!<sssss><sssss><sssss>


沙田人點都要去盛記食一食始於依幾年真係出曬名今日就去食個午餐先雲吞牛腩河，雲吞梅梅地，少少彈牙之感覺都冇，牛腩普通料，唔夠淋，根比較多，河粉唔夠滑朋友叫一個特色雞色，跟油菜，上到枱先知個雞係凍雞，我食左一塊，酸酸地，但唔夾味，反而伴碟的酸瓜仲好味油菜，菜好唔靚，偏黃，唔新鮮我飲凍檸茶，茶色唔夠清， 甜味則岩岩好食過這次午餐，未必去食晚巿了因為水準真係好普通<sssss><sssss>


由於我們在中午時已經book了5位的枱 最後來了7位 不過有一個獨立的房間還不錯 房裡有一個獨立電視 但當電視正在播放k-pop時 我們在房裡沒有任何聲音 更沒有一個喇叭能夠聽到k-pop 我們首先叫了兩碟肉類燒 但個侍應不停問夠了嗎? 因為我們還點了炸醬麵和海鮮雜菜面鍋 加上價錢又有點貴 而且優惠券只能左星期一至四才能用<sssss><sssss><sssss><sssss><sssss>


Le Vicomte和  L'alpones...Le Vicomte，order5成熟，出來的也是5成，牛味不夠重(哈哈，都系美國牛重口味D)，肉质都算嫩，肉汁適中，如果牛肉外层再燶D就更加very good。焦糖洋葱，坦明講没有發現。 堅果碎，依果配塔好新鲜，有特点，總體来講可以一試。L'alpones，清真認可(酥味問題，你懂)，有惊喜... 個人認為好食過Le Vicomte，都系order咗5成熟，啱啱好<sssss><sssss><sssss>


火鍋店是天氣轉冷必去的食店之一，今晚便相約朋友到這家火鍋店，貪其地點交通便利是也。這店雖然較貴，沒甚特別的餐也要每位三百多元，不過勝於新鮮的食材以及豐富的湯底，加上座位舒適，幾個因素加起來算是值得食。就像這道清酒鮑魚及泰式生蝦，外觀吸引，鮑魚切細粒，咬落爽口且滲出淡淡清酒香，而泰式生蝦也很清爽，點些泰醬很惹味。其他打邊爐的海鮮食材沒有廚藝可言，重要是要新鮮已足夠，整體是符合標準，可以嚐一嚐是不錯。<sssss><sssss><sssss>


是晚一行10人朋友已訂位初頭對尼類店.冇物信心.覺得佢求其煮今次尼間都唔差招呼有介紹仲可以幫係個餐轉第樣炸薯條。蕃薯條石鍋.龍蝦飯/烏冬👍🏻青口.雖然細旦味好肉醬薯條👍🏻👍🏻👍🏻👍🏻👍🏻👍🏻👍🏻👍🏻👍🏻👍🏻尼個真係好好味...食到20年前肉醬果種香味唯獨野飲比較淡唔得厚🤔🤔🤔<sssss><sssss><sssss><sssss><sssss><sssss><sssss><sssss><sssss><sssss><sssss><sssss>


已經食過3個Lady M 的千層蛋糕了，無論是抹茶千層還是伯爵茶千層都十分出眾，每一層都很薄，奶油份量恰到好處，茶香也是恰到好處，沒有一個成份是過量搶風頭的，清甜而不膩。<sssss><sssss>


放工飯局，晴天星期五晚上所有食肆都要排隊。這間已光顧多次，味道的確不錯。<sssss><sssss>飲品，十分美味，椰子新鮮清甜。椰汁紅豆冰，椰汁味真的跟別店不同。特別重的椰香味。<sssss>牛肉沙律，比較酸酸很開胃。<sssss>生菜包，肉質很不錯，味道也很好。<sssss>燒豬頸肉，肉質好彈口，燒得很好。<sssss>綠咖哩，另叫飯。綠咖哩很重椰子味，咖哩味淡。大蝦一般大，燒得亦剛好。


在店內點了士多啤梨同芒果杯，真不錯。雖然用料上較為平凡，但創意和味道配合上令整個product並不平凡。絕對適合一些愛尋新鲜和自拍的人，特别是伴侣啦XD。下次會再來的，加油，香港靠你啦XD~~~


現到OPENRICE有$98生蠔COMBO既COUPON，一於BOOK枱試下。餐廳環境幾闊落，7點幾去到都唔多人。柚子沙律同平時食開既好唔同，有好多香料，幾特別！ $98有6隻生蠔連一杯紅/白酒。蠔既SIZE偏細，但全部都好鮮。呢個價錢黎講算超值！可以ENCORE！小食拼盤有墨魚餅，春卷同雞翼。三樣都好好食！春卷炸得啱啱好，唔會有油膩既感覺。墨魚餅好紮實，幾彈牙。雞翼係單骨，好味！<sssss><sssss><sssss>


母親節當天，提前特登打電話去萬發book位，所以去到即刻有位叫左五個菜，最好食真係小炒王，炒得好香好惹味而薯仔牛柳粒亦係一大賣點，可能薯仔同牛柳粒比例真係好唔平衡，薯仔好多牛柳粒好少，不過真係幾好食<sssss>


星期3夜晚約左朋友去銅鑼灣,不過朋友無咁早放工,所以我都係附近行左陣先,等埋佢食飯自己一個人行街其實好多方便,想去邊都得行完之後,同佢一齊去左食飯去左時代廣場後面個餐廳商場去左深宵食堂,我地食左<sssss>食左個八爪魚,炸八爪魚好香口好脆,唔多油,好好食<sssss>食左個牛扒,半生熟好好味道個肉好新鮮,食到口感唔錯而且面頭有小小汁,D肉好滑溜<sssss>最後食左個可鍋飯,覆鍋飯好夠味道,個扒小小濃,但係好JUICY咬落肉味好重而且佢用珍珠米,咬口一流晚餐黎講算係唔錯


2015.7月。。天后華姐清腩大不如前。。湯竟然無以前咁濃味。。而家超淡的，真係失望!  ! 牛腩又唔係咁特別好食。又唔腍。!! 同以前比。。唉。。。點解會變得差咁多。。特別係湯底。。<sssss><sssss>


細個開始已經愛食酸，麻同辣味所以至入去食口水雞唔錯，但唔辣湯底黎到就覺得似係清湯加辣油估中左味道真係冇咩味，唔酸唔麻，以為普通一碗有啲辣嘅湯麵都算但食食下突然有麻味，原來落左幾粒花椒...但個湯係冇入到味...其實小食望落好似ok選擇多價錢唔貴但未諗好佢已經想吹落單三十幾蚊可以食到好食幾倍嘅麻/酸辣米線/薯粉


之前已經食過3次，今次又忍唔住再黎幫襯。幾次以來我地都已經試過$128 set、$138 set、$148 set，今次我地就試個$108 set再加個fry fish同燒餅。幾次食都覺得好d野係好食既，每樣咖喱既食物都有佢吸引之處，真係好。今次第一次叫fry fish黎食，係炸魚柳條黎既，都好好食。我地而家一想食咖喱，就會諗起黎呢間食架喇。p.s. 遺一呢間比我覺得唔係咁好既就係d飲品喇，真係唔係咁啱我地口味。


見到咁多人推介e間野好食,咪特登走去試下我地去到真係要排隊,排左十幾分鐘左右我地叫左一碟奄列,兩份蛋牛治,一碟炸醬撈麵d奄列真係好大份,食唔晒,都算ok,但唔係真係講得咁好食我比較鍾意食蛋牛治,因為件野真係幾厚下,而且咬落去d汁留晒出黎^^碟撈麵都ok既,又係食唔晒,所以兩個人食都係唔駛叫咁多野<sssss><sssss><sssss>


經朋友一帶終於都來了~ 自己來的話一定搵唔到!!!叫左個牛肉蛋蕃茄麵(~$20)同埋西多士(~$14)~個"湯底"係蕃茄蓉來既~ 好濃既新鮮蕃茄味!!! 甜甜地~~ 有好多蕃茄肉~ 牛肉同蛋一般喇~~ d 麵係公仔麵~ 加埋蕃茄"汁"食幾特別~~ 西多士係一般茶餐廳水準~ 唔算特別好食~呢度雖然難搵~ 不過都幾多人食~~ 都坐full晒~~


第二次寫呢間食評。今次無叫餐，試下散叫。明太子意粉好多人like，所以試下，放係枱面，已經好香明太子味，汁又好rich，的確唔錯幾好食。 另一推介朱古力香蕉pancake， 佢哋啲pancake真係幾好食，上枱時熱辣辣， 但係配忌廉，如果配雪糕仲正，冰火交融。另外，雖然星期一晚餐廳無咩人，都係比你90分鐘用餐時間。同埋侍應反應好慢，唔知係咪因為餐廳無咩人，大家係度發呆。環境ok，坐位寬敞。 家常外出用餐ok之選。<sssss><sssss><sssss> <sssss>


噚晚揀咗呢間食Buffet慶祝朋友生日. 七折後每人都係$220, 比埋壽星女果份都唔洗$280. 雖然食評都係讚多彈少,但咁平既Dinner Buffet都唔期望好高. 點知原來真係好得!餐廳唔算大但都唔逼夾, 坐得好舒服. 食物選擇係唔多,不過樣樣都新鮮而精緻. 真係食邊樣都回到本. 鵝肝不停煎, 攞極都有,唔似會展, 比你食好似係恩賜咁. 燒羊脾出寄地都幾嫩. 甜品種類好多,又有Hagandaz雪糕. 真係超值!


星期五黄昏時份，一個人經過佐敦，不自覺地便向澳牛方向走去。站近門口的侍應有禮貌地指引我坐在舖頭中間的位置，環顧四週，大約有八成的入座率。叫了一碗滑溜的熱燉奶，甜度適中，保持一貫的水準！


今次已經係等四次食。每次去完荃灣食飯一定會順路食埋個甜品。有中西式甜品，我就比較鍾意食港式糖水，平平地又可以過下口癮。雖然甜品外貌平平，味道唔係驚為天人，但勝在材料豐富性價比高！！之前試過抹茶同朱古力心太軟，texture 同味道都幾好，再配一球雪糕，算抵食，值得一試。不過感覺好heavy 唔敢再夜晚食。我個人會推介食芒果同芋圓(都係$30左)有關嘅甜品，幾有咬口，唔太甜，又唔會好肥😂如過經過附近，不妨支持一下小店<sssss>


第二次黎依間食 太耐之前食無寫 今次寫返啦 今次同友人兩個人黎食 .. 夜晚時間都幾多人下 叫左幾樣野食 有串燒  芥末牛肉pizza  仲有咩雜錦既米卷　三樣都唔錯　不過pizza比較上遜色一點 .. 埋單百六蚊 都算係咁 食到幾飽下 其實個pizza兩個人食都夠 .. 其他只係小食 特別既係可以坐係度睇住d人 ice skiting<sssss><sssss><sssss>


呢晚山長水又遠去到九龍城呢間野食飯行到好累.....終於到LA上到去好有城寨味道,全部裝修有特色咁求其點D野E肚叫左三樣野, 樣樣都OK好味GA, 不過炸野就油D,OK香口但個個豆腐真的好好味, 值得去食價錢就貴左D,都成2百幾蚊2個GA<sssss><sssss><sssss>


久唔久都會食下雞煲，至尊通常係我地既首選。因為價好抵，當然相對服務就緊係成正比啦😎😎😎但味道，食物，飲品都好合理今次一上雞煲已經有燶味要換啦～同要等…………不過食完，真係好口渴<sssss>


lunch去食就抵~ $60有哂湯、main course、甜品同餐飲但是dinner就唔抵勒…set dinner 一定規定要人叫2個main course....仲要at least around $250一個set dinner今晚我地2個只是吃了1個頭盤 - 青口和一個燴意大利飯味道ok個waiter伯伯超級熱情…不斷問我地好唔好食若果大家想試lee間餐廳，一定要試lunch hr既set lunch不然的話dinner set會 覺得唔太抵~<sssss><sssss>


聽同事講呢度D野又平又好食，就搵左個lunch time黎試下。兩個女仔叫o既野真係唔多...冬陰公–好多磨菇，味道唔錯，辣果方面都ok la，可以濃d就仲好。濕炒河–炒過o既河炒底，加上豐富o既配料和獻汁。味道剛剛好鴨肉湯河–普通左d，不過都唔錯。芒果冰–同事話幾好味(不過我唔太鍾意芒果)什錦冰–唔係咁好味(我唔係咁鍾意椰子)下次dinner time同黎試d下海鮮先^^


落開鴨記同黃金掃野，路經止舖就梗係要入來食碗豆腐花同飲杯豆漿啦，話到尾都係本地名牌老舖，實要支持下的。平日下晝呢度多數插針不下，今日竟然有位任坐，唔使問又係AP的強大影響力。已經食左豆類製品三十幾年，味道方面當然不會有任何驚喜，但都是有水準的。豆腐花加豆漿再來碟煎釀豆腐只廿多塊，食得飽一飽，再去行過。


好傅統茶餐廳味道....品質幾好,幾好味,上菜幾快.....蛋白鮮奶幾好,幾滑,不太甜...正..價錢不貴,很大眾化....會再去


，即雙重朱古力豆腐花店員好細心提我們要等 10 分鐘後，要輕放心型牛古力塊，不要掉落去。特製的熱情果汁，真係好酸，怕酸者不建議。<sssss><sssss><sssss><sssss>


好耐無嚟, 好懷念呀! 佢D通粉係無坑紋架, 又夠彈牙, 湯底又夠甜, 仲幾大碗添。食太陽蛋既時候, 我最鍾意用餐刀界開蛋白先食, 然後用匙更畢個蛋黃嚟食, 雪一聲直滑喉嚨, 好正好過瘾架!


今日同男朋友去左九龍城行街，經過有間賣蛋糕的鋪頭，早早之前食過一次，難得經過就買個番屋企今晚做消夜。<sssss>黃澄澄的鋪頭門口好易認得。<sssss>門口仲有介紹唔同口味既蛋糕。<sssss>原味蜂蜜半熟蛋糕。中間半熟入口好似流心蛋糕，甜度唔會好高，入口濃濃清甜味道，外層非常軟熟，焗得相當細心，無叫生果類別的蛋糕，想試下原味的味道。<sssss>鋪頭仲有細細杯既半熟蛋糕、布丁、cupcake賣，我就叫左個盆栽cupcake，好靚玫瑰花，仲有餅乾碎，好岩小朋友食。


聽說這裡食物不錯，就來試了~<sssss>不知道是這款紅薯粉的質地就這樣，還是別的原因。紅薯粉還蠻不軟,不煙UN的，有點硬硬的感覺。炸醬還不錯的，腩肉普通。而且微辣，真的只有很微,很微的辣。下次要吃小辣試試，如果不夠就下次再吃中辣其實整體真的只是普通，但還是可以再吃。不過，店裡的人都很友善。還說請美女吃汽水, 好搞笑


27/1/2011 (星期四)今日Lunch在荃新天地的上海婆婆吃午飯，叫了一個下午茶拉麵點心套餐，揀咗酸辣麵配餃子的組合，另送豆漿一杯。酸辣麵： 酸辣麵的湯底一般，唔夠酸又唔夠辣，麵就煮得啱啱好，唔會太淋。餃子： 餃子做得幾好，上枱時新鮮熱辣，餃子內的肉汁豐富，皮唔算太厚，幾好食。豆漿： 一般啦。<sssss><sssss><sssss>


第一城新店 不過不失服務員有點搞笑不停收碟其中有一個 走埋黎 一野拎起個籠 裝一裝然後望住你：食晒! 幫你收收去。食物 還可以。上菜快。蕎麥茶味道幾特別的要收茶 小食 再加一。<sssss><sssss><sssss><sssss>


<sssss>今天與同學相約到朗豪坊逛街，晚上到了4樓的茶木食晚飯，因為特別喜愛台灣的魯肉飯，所以我點了一個溏心蛋肉燥飯。等了不一會兒肉燥飯便送到了，雖然賣相不怎麼樣，但勝在肉燥的量多而且有不少肉汁，用來拌飯很是不錯。魯肉咸香入味，口感不俗，而另一重點溏心蛋也沒有令我失望，蛋黃的流心入口軟化，甜度適中。總括而言，這個飯算是很不錯，我下次光顧也會再點!


火紅系列(紅桑荔枝/紅玫香檳/洛神紅瑰)好有聖誕氣氛嘅蛋糕🎄🎄🎄係好鬆軟嘅戚風蛋糕 氣孔很多 蓬蓬鬆鬆😚中心有非常幼滑嘅忌廉💓牛奶味很濃👏最愛紅桑荔枝 酸酸甜甜🍒🍒玫瑰亦算天然 至少唔係食咗硯液咁😂的的骰骰嘅蛋糕 好適合下午茶/圍內reu share💁<sssss><sssss><sssss><sssss><sssss>


傳聞呢間要好早訂，咁我真係好早訂位。咁之前d食評話生蠔好正，海鮮好鮮喇！我食7點至10點，去到無蠔。海鮮選擇不多其他熟食又少。食物真係好普通，只值300至400嘅價位。但收緊800嘅價錢。同區同價嘅酒店比佢好好多，海鮮選擇多過佢多多聲。最後我當然寫左評價俾佢，亦留左聯絡方式。咁我睇住經理睇完張卡就放埋一邊囉！完。其實以服務佢係ok，間間酒店都係咁上下。但食物真係太唔得。因為呢個價錢絕對不咁嘅食物質素。


因男友住荃灣既關係，我就間中去荃灣~每次兩個人諗唔到食乜，就會去食依間刀削麵家~我喜愛西餐、日本料理，中華料理就唔多上眼，特別係麵食，但係依間我唔抗拒，因為真係幾好食~每次黎都會食拉麵，拉麵即叫即拉，唔粉又唔硬~湯底又清甜，加上擔擔麵醬就更好食~不過對我黎講有一個幾大既缺點，就係配料選擇少，或者係因為佢d配料都唔係我喜歡食吧~


香酥雞扒麵$27雞扒份量大, 麵就一般紅燒牛肉麵$29湯底很好,牛肉很「林」我也是覺得加價後麵好像少了, 但服務仍然很好。


建意食法:一人叫一碟細羊肉(份量已經幾多), 叫多碟津白, 生蝦片, 啤酒. 加幾個好朋友, 先食菜, 因遲食會吸油, 再夾幾片羊肉, 焯幾鈔, 點一點自制果碗醬......, 最後仲有高力豆沙送.個爐唔知點解keep好耐都仲熱, 唔駛加炭(我有懷疑佢用電), 個場又唔係咁爆, 侍應無俾壓力, 可以慢慢食.


朋友仔生日, 一行4人最好就係去烚下烚下. 旺角實在太多火鍋店啦, 都唔知入邊間好. 最後就入左哩間而且種類比平時食開的任食火鍋多, 價錢唔貴, 可以去試下. 第一時間緊係點野食啦! 我哋揀咗四川麻辣湯底同沖繩昆布湯底.另外我哋叫咗隻海鮮船, 唔係講笑, 勁多海鮮, 而且好多種類! 飽魚, 扇貝, 蟶子, 生蠔等等, 真係諗得出嘅都有, 而且佢用嘅料新鮮, 真係超好味. 而佢哋嘅刺身都係一絕. 雖然就唔係話好大件, 但都係鮮嘅~放題嚟講算抵食, 湯底亦都唔錯. 服務員態度都OK, 做嘢好快手


因為呢間酒店係公司附近，又好似有d好評。所以今晚諗住同同事一齊試吓呢度嘅自助餐及慶祝生日。一入到去見到擺野食嘅地方唔多。行一圈，野食唔多，已經有d失望。點知野食質數都差，長腳蟹嘅肉好乾，刺身一般，熱食無乜特別，甜品唔多，味道亦一般。有d出咗一次就無再添加。本人對食唔講究，但係都覺得好差，唔會再試第二次。


至愛光酥餅光酥餅好耐以前係d雜貨舖, 辦館, 超市都有得賣, 但依家賣到地方, 就好少啦!好彩呢度都仲有得賣, 而且味道一樣都係咁好, 正呀!依家仲有細粒裝, 唔洗一次過要食一大個嘛, 好方便!呢度仲有其他懷舊小食, 好係香蕉糕, 燒餅等等, 平時都好多人賣, 去貨去得快, 所以保證新鮮好味!


我無食過總點，吾知個間值吾值米芝蓮，但係呢間好吾點。除左甜品外，我差吾多叫晒餐牌上所有的，除左個招牌的叉燒包真係好超值，仲有個春卷係好之外，無樣係好，價錢又比臺點心貴，最基本的牛肉球完全係‘淋‘，個豪皇牛肉卷個‘欠‘胡口到不得了。吾知係吾係吾好彩，個豬潤腸係吾熱的，仲有係太熟了，所以好‘鞋‘。老實說這個價錢雖然比起酒樓是平，但係比起其它的點心專門店就略貴，問題係吾好值。


旺角做完野，見有時間就黎呢度食米線啦。只不過下午四點幾，所以間舖都唔算太多人。坐得都幾舒服既，比起lunch好坐好多。麻辣米線唔知點解，食黎食去都只係想食雞肉同牛肉既米線。湯底當然係特辣啦。個湯底都係咁正，飲完幾啖個口即刻痹哂。果然係噴火麻辣米線。配料都幾新鮮，份量又多。凍奶茶茶底好靚，佢地又唔會落得太多奶。所以杯奶茶好飲同好好味。點可能無下次呢，雖然價錢係加緊。不過我暫時未搵到比佢好食既米線。<sssss>


米線癮發作，經過很多次，一直未有機會嘗試，終於可以一戰當日lunch hour去到，排第4個，孤軍作戰當然要搭枱，不過其實我幾鐘意搭枱，因為可以偷偷睇下人地食d咩<sssss>酸辣米線(少少辣)+腩肉+墨魚頭湯底少少辣少少酸都可以~腩肉($6)薄薄長一片，食落比較肥膩墨魚頭($10)比較特別，沒有在其他舖吃過，因為聽到很多人才叫，食落都okay，爽爽地，有少少咸味少少墨魚味，下次應該都會再叫


去左朋友屋企參觀, 閒聊一輪肚餓就落街食野, 商場好多餐廳, 是但揀左越棧, 貪呢度坐耐D都唔會比人趕.下午茶多數揀一人檬粉套餐, 有一款檬粉同一杯飲品.札肉湯檬, 可能湯底有蔥同芫茜吊味, 所以湯底唔算太淡, 仲有芽菜, 洋蔥等, 都係越式類.D檬粉都幾幼, 質感唔重, 所以唔太感覺爽唔爽口.有D越南鋪既札肉係有黑椒既入面, 呢間札肉就無, 所以味道較清淡, 但都幾好味, 而且唔會切得好薄.凍奶茶就唔同港式茶記, 不過都好正常, 幾大杯.<sssss><sssss>


呢排爸爸同媽咪都好似好鍾意食羊肉, 知道清真惠記有馳名咖哩羊腩, 特登lunch time行過黎街市買盒返屋企請佢地食. 返到屋企叮返熱, 成間屋都好香, 以為佢地會鍾意食, 但係佢地嫌d羊腩太肥, 太多油, 唔係好鍾意. 口味呢家野, 真係各花入各眼.


到深水埗必定要去"坤記"買些少手信，今日就買了白糖糕、鬆糕、芝麻糕和砵仔糕。雖然$6-$7一件小小的榚點，比其他店舖明顯貴，但"坤記"的質素也有保證。白糖糕、鬆糕煙韌彈牙，甜度適中；九層芝麻糕芝麻味香濃，幼滑。不過，我始終認為定價過高，約$5一件則較合適。


我和一個朋友上星期六到觀塘區逛OUTLET，選了這餐廳食午餐。餐牌是假日菜單。我們先點了假日特級拼盤，有香茅炸魚柳、手製安格斯漢堡扒、生炸雞翼及香辣薯條。<sssss>份量真是令人超滿足！每一樣食物都試得到是用心製作，加入了廚師的心思，絕對不是一般的口味。之後又點了厚切煙肉配卡邦尼大利麪。外面的都只有切得薄薄的煙肉片，這兒是大粒大粒還有很濃的煙肉香味。美食就是這樣簡單，在流行的菜式上花少少心思，足以令食物變得很與別不同。


大有商場的食肆不算多，Delifrance 是大有唯一的西餐。今天買了$15的白汁碎蛋白吉包。吃了一件才想起要拍照，其實份量是有這張相的２倍。碎蛋的份量的平日正價的差不多，味道正常。可是包不太脆。<sssss><sssss>總括而言，這都是不錯的輕食。


北京水餃<sssss>大路的水餃，餡料有湯汁不會太乾身。肉味唔算濃，偏清淡。奶油津白<sssss>加了少許火腿粒，有一點火腿咸味來吊味。津白火喉唔錯，夠軟菜亦唔覺起渣，選料上乘。上海小籠包<sssss>餡的湯汁都幾多，食的時候要小心熱。鯊魚骨湯海鮮拉麵<sssss> 拉麵麵質軟硬適中，湯中加了昆布食落有口感，幾好的配搭。芝麻棗泥酥<sssss>比較好驚喜的一道菜，芝麻好脆好香口，棗泥比想象中好吃唔會有膩感。


細個時成日食雞蛋仔, 又平又飽肚.旺角摩豆開咗好耐, 今日先一探究竟.叫咗[斑蘭雞蛋仔]<sssss>外層香脆, 入面軟熟, 口感札實, 足料!不過斑蘭味好弱, 只食到甜味.但食完過一陣, 個口既然keep到斑蘭香, 好神奇!仲叫咗[芝士雞蛋仔]<sssss>睇外表超吸引, 勁多芝士!食落口, 濃濃芝士香, 似食緊咸點.不過e要同人share, 比較膩, 自己一個食晒太heavy.同埋食完隻手好油, 記得先預備好濕紙巾.


因為今日冇帶飯返返工，晏晝就來呢度試吓食啦，因為平時我都好少係宜家傢俬食，金錢我就叫左＄20肉丸，四隻雞翼＄25，三碗＄3嘅意粉，份量食完落去都覺得OK啱啱好夠飽，可能因為肉丸仲送多兩個薯蓉。雞翼外脆內軟，食落去味道都唔會有好煎炸嘅味道，肉汁亦唔會話冇晒。而個三碗意份就係乾身因為本身冇汁嘅，所以我將佢哋撈落去肉丸啲汁入邊，啱啱好，有蘑菇味嘅意粉，加番D分，肉丸就不過不失，唔算話有咩特別嘅味道。<sssss><sssss>


如果唔睇招牌都唔知係一間齋舖，以為係一間西餐廳，d waiter都好young，打開menu樣樣都好吸引，D菜式都好fusion有別於一般齋舖，價錢都唔係好貴喎，雖然D份量唔太大，所以兩個人都叫了三“食送”一湯，食落口感完全唔似食緊齋，值得再試。


同朋友約喺糖室見，搭地鐵去，超難搵路，問完路都係蕩失路，個地點太偏。但入左去又同出面好唔同，明明係大排擋隔離，但一入去好似去左第二個世界咁。點左宇治抹茶心太軟，幾好食，個綠茶心好好食，溫度適中。另外仲點左刨冰同糖水，幾好，刨冰軟棉棉，糖水唔會太甜。埋單$108，算正常價錢吧⋯⋯而家去邊度食野都係貴。<sssss><sssss><sssss><sssss><sssss><sssss><sssss><sssss><sssss><sssss><sssss><sssss>


補充:正確地址係糖街27號A地下,營業時間由早上11:30至晚上10:30另:榮記剛剛開了分店,想食車仔麵唔使排咁耐隊啦!(新店暫未有人龍)地址:銅鑼灣渣甸街43號地下營業時間:早上11:00至晚上10:30


呢間野算係多款式選擇我本身唔係食得辣就算冇叫辣都有小小辣不過可以接受到~~大大碗不過價錢唔算話好抵味道可以~~通常我叫三個款都好飽啦~~~


食材本身質素不過不失，唔覺得新鮮，食物既種類唔算多，無驚喜。完全無甜品選擇。啤酒要另外比錢買，放題既價錢並唔包括在內。但餐廳氣氛不錯，壁畫很漂亮，服務人員既態度亦都唔錯。總括而言係覺得自己食咗一餐平價既bbq <sssss><sssss><sssss><sssss>


今晚，同男朋友及屋企人，共5個去鼎泰豐。6點半去到，唔知幾時開始，呢到唔洗等齊人先入得去呢？今晚我地其中3個早到，都比我地入去坐住先。瘋狂地食醉雞燻魚1籠蟹粉小籠包3籠普通的小籠包糯米燒賣炸排骨擔擔面蝴仁肉絲蛋炒飯清炒菜心清炒白菜荔芋小包白色的千層糕 (唔記得咩名)埋單$740感覺：都係普通灌湯小籠包好哇，蟹粉其實麻麻地...服務仍然一流


同朋友一齊嚟食消夜，可惜周圍都係閂晒鋪頭，跟住就嚟咗依家鍋貼大王到食嘢，估唔到令人咁失望，我哋叫咗一個麵兩個腸粉，仲有一個鍋貼，佢哋嘅鍋貼又濕又唔硬，而且味道好淡一啲都唔好食，覺得唔知食咗啲乜落肚而且好貴，而腸粉來講算係普通，但係都算幾細分，味道冇乜嘢挑剔，因為間間都差唔多分別在於醬汁，如果有得俾人分開點花生醬同另一隻醬就好啦，個豬扒面啲豬扒好鹹雖然好大份但係就一啲都唔好食因為面同個豬扒都好好鹹，呢間真係唔會再有下一次<sssss>


由讀小學開始媽媽放工都會係b仔買甜品返黎比我食,都好多年了， 味道相比下，以前係好依d , 宜家都不過不失， 雞翼尖甘耐以黎都係好正 自己吾算太食辣既人，但佢有種令我辣都要繼續食最多飲野既姐🙈本來諗住叫木瓜西米撈，但無，最後叫左西瓜西米撈（今次吾甜）  男友叫左芒果西米撈 ，有d甜有d有陣怪味😨 雞翼尖每次都會食👍🏻<sssss><sssss><sssss>


朋友介紹這間cafe 後便上openrice看看，發現環境的確吸引便決定一試！朋友說它晚餐時間18:00開並很快會無位，所以我們便17:50到達，怎料已有不少人龍，幸好18:00也可入座！一入到去便看到色彩繽紛的環境，設計師確花了點心思！無論地下，牆身還是坐椅桌面都有圖案的！<sssss><sssss><sssss><sssss><sssss><sssss><sssss>


旺角等人，是件難熬的事。最難熬的，是忍受。<sssss><sssss>一直難以抗拒肥姐的，即使快到晚飯時間仍是忍不住要吃上一串。平日只吃生腸的我，這次試試，這家的鹵味從來是，鹵水雖不算入味，但甜甜的。<sssss>大生腸口感，加上件頭更大，用來盛載鹵味的真正主角 - 是的了。平心而論，吃鹵味多半是為了，難得這家的醬汁總是豪氣大方，受歡迎是不無道理的。<sssss>


一向好少去 鰂魚涌嘅我，今日因為又事在身經過一間好有美國風嘅漢堡包店，即管入去試一試。睇咗一陣餐牌我決定叫咗個安格斯芝士漢堡包配脆脆薯皇，仲有罐裝可樂，成為57蚊 。先講 個漢堡包，重牛肉味，芝士溶化在口裏，加 番茄生菜好足料，薯皇比平時薯條粗好多好飽肚，快餐店只會用汽水機今次我就有罐裝成件事非常滿足。<sssss><sssss><sssss><sssss><sssss>


同朋友去睇中醫之前醫吓肚先～諗住搵間平野食～搵咗好耐，黎到呢間越南餐廳～我叫咗炭烤豬肉撈檬套餐，我個friend叫既係生牛肉河粉套餐～炭烤豬肉雖然好硬難咬開，但炭香味好出，落咗好多酸辣汁（應該係掛），大熱天時食呢碗麵簡直一流～～酸酸地，再配上花生、青瓜絲、蘿蔔絲，令碗麵更清新，如果花生多啲就好喇～另外不得不提既就係佢個米紙卷，外層雖然無乜味但香脆，入面既碎肉香軟～整體唔會太咸～<sssss><sssss><sssss>


我呢d非元朗人,行過此地當然要試下呢間啦.叫左個芒果班戟,都叫做ok啦,冇乜特別.仲要左個海底椰黑珍珠.嘩!!一食就出事!!冇海底椰味不但止,d所謂黑珍珠硬過頭,仲衰過青衣街頭小販賣既黑珍珠!!咁就廿幾三十銀啦.環境??不值一提吧.唔怪之得呢間野係呢個網有咁多劣評~原來operice.com板友既"舌頭"係雪亮的!!


香港清晨的工作日走在匆忙的人群中慕名向店家步行而去本以为香港人都很热情  至少在到店家前是这样没想到收钱阿姨态度冷冷的即使杏汁燉奶和燉蛋甜美炒蛋多士香香也觉得不是滋味不喜欢那家店冷淡的态度不适合成为一天的开始但依然想念香港


前來一張相<sssss> 第一次來到灣仔食意大利菜, 位於藝術中心, 因為裝修以木為主調, 所以感覺良好, 加上陽光從窗外射入, 有一種懶洋洋的感覺, 應是悠閒 點了午餐 沙律是以自助形式, 有不少選擇, 大多以火腿為主, 而且重咸味的火腿也有相應的生果配食, 特別欣賞蛋沙律, 忍不住食了兩件 主菜<sssss>魚不會燒焗合宜, 仍保有魚味, 配以雜菜也是一留享受 當然, 最重要的還是餐後的咖啡<sssss>


記得上年去佢冇開 一直都冇去食🙈今次終於食到喇😎 唔太驚喜但好抵食🍴咖哩蛋包飯 $40日式咖哩配蛋 咖哩味唔算濃但蛋好滑好嫩而蛋入面係豉油炒飯 仲有雞肉😯😯幾足料😁 味道都唔錯但冇想像中咁驚喜🤔<sssss>    <sssss>   🍴水牛芝士雞翼飯 $45芝士飯配雞翼🤔🤔🤔雞翼炸得幾脆 入面仲釀咗芝士😱芝士味好濃🧀🧀🧀飯嘅芝士味有d淡 但食哂都唔會覺得膩<sssss>   不過價錢真係好平 仲有飲品送 超抵👍🏻


一直到好想食越式三文治，今天終於去佐敦添記試一試，小小店舖已有三至四人在等 ，我只叫左一個小法包$27，大約等左10分鐘，小法包又熱又脆，好好味，感覺唔錯呀！<sssss>


當然有節日要慶祝，我都會同家人到依間食圍餐，因為我都覺得呢間份量都算十足，味道都唔錯，服務都幾好，但今次母親節慶祝，就有啲失望啦<sssss>燒味拼盤，就咁望落去都唔錯，主要以乳豬為主，其餘嘅係燻提、鴨髀、叉燒、豉油雞，擺放得都算合格，望落去都算可以<sssss>等當你揭開面層嘅乳豬片是，你就會發覺貨不對辦，除咗最上層嗰幾塊鋪得靚一靚之外，其餘底下嘅，看上圖便知究竟， 零碎、薄切、失禮其餘四款嘅都係一般，總括來說，第一道菜已經唔合格啦，真係好失望


由於天氣太凍關係又想打邊爐，就去左呢間牛牛！味道唔差，食物種類都ok！但每次去既服務態度都係超差。張台夠細，已經無乜位，嗌D待應收一收個湯壺，竟然答你：擺埋去入邊，唔使俾我。十分無禮貌！！<sssss><sssss><sssss><sssss>


廣島蠔雪濃湯烏冬🐂（$128+$15）-<sssss><sssss>用牛骨慢火熬製而成嘅雪白色湯頭，飲落味道偏清淡，味道集中係舌尖，有淡淡嘅牛鮮味🐮，而口感帶香滑帶點膠質，司令加左$15轉稻庭烏冬，口感彈牙，而廣島蠔肉質肥美，食落都幾juicy。不過可能香港人平日飲食太過濃味🤔，雪濃湯嘅味道可能會過於淡味，司令都有相同感覺，但飲下飲下感覺好開胃，中間加左蔥花提升香味，驚覺飲左大半嘅湯😖，果然有佢獨特嘅魔力😛👍🏻。以麵食黎講定價偏貴左啲，希望以後材料可以再豐富啲啦！


(7/3/08)和媽媽、姊姊七點來,等了十五分鐘才可入坐。沒有芝麻菠菜,選了過多沙律醬的蟹籽沙律。看過食評,多人說吞拿魚腩好溜,吞拿魚扒有入口即溶,咪選了拿魚扒定食,在香港每次食吞拿魚都沒好感,這裡的,算唔錯,起碼無乜筋先啦。燒雞定食,一般啦。不過定食裡的煎蛋好有蛋香,正!森薯冷烏冬,時常看到旅遊節目,日本人攪下揼下的pet pet生芋,真係第一次食,好得意,黏黏糯糯。不過媽&姊也不欣賞。烏冬是杜庭烏冬,偏偏的,沒驚喜且豉油太淡。食物係ok,但座位太逼,侍應又急急收o野,吃一次就夠了。


要了北海刺身丼定食($188未加一)。刺身種類算多(我叫左走三文魚，因我唔食)，亦新鮮。刺身份量可以多返少少就好了。唔知咩名的白色魚刺身，有一塊魚鱗在魚皮上。飯份量正常，夠飽。同行女同事都是點這個定食，佢差點食唔晒。有3小碟前菜，味道正常。餐後可選熱咖啡或雪糕(當日是綠茶或曲奇妙脆)。綠茶唔夠綠茶味，反而曲奇妙脆奶味幾濃。整體食物質素，環境幾好，可encore!<sssss>


夏天胃口唔好，想食重口味野，所以約埋朋友仔一齊食泰國菜，餐廳位置比較偏遠，在大埔大尾篤，好彩朋友有車，揸車入去好方便，餐廳的環境不錯，可訂位，坐位尚算寬敞，餐廳門口有空位可以泊車，菜式選擇也比較多，價錢大約是100元左右一道菜，最後點了沙律，金邊粉，菜，同埋咖哩包，味道不錯，岩香港人口味，不像傳統泰國菜那麼辣，很開胃，份量適中，侍應服務態度也好，雖然要山長水遠入去，但係餐廳氣氛和食物質素也值回票價，值得一試！<sssss><sssss><sssss><sssss>


本身都係上網睇好多人食黎試下 黎到係好大 冇咩人 不過侍應都唔係好招呼我地 hea到爆 我都係8點黎姐 個感覺似佢收檔咁 <sssss>我叫左呢個卡邦尼意粉 佢係忌廉汁低 配試磨菇 煙似 洋蔥 不過佢唔算抄得好香 似係咁放埋一齊煮 個汁都好稀 但好重奶味 d汁又唔夠熱 d芝士係溶唔到 食落去好鞋口 d意粉好林 又膩 又偏甜個汁 成個感覺都一般最嬲既係我食緊野 d侍應係隔離到噴消毒藥水定藍威寶 仲要噴到周圍都係 一路食都聞到呢陣味 仿佛食左d野食有清潔劑 同佢講又話噴唔到冇野 仲之態度好差


吃過幾間出名的上海菜, 始終覺得佢d小籠包係最好食皮薄,肉汁夠味另外推介雙方, $6x有三塊, 算平,又美味,唔太甜,最正就係加埋d青瓜,集清新香甜爽脆於一身差在lunch time 時間要等位, 仲要人齊先俾位你,半數到齊都唔得


糖水雄喺該區好出名，經過就黎試下，發現呢度除左傳統中式糖水，仲有好多新式甜品，叫左個宇治金時沙冰，好中意佢個沙冰質感，係好綿但係又咬到一粒粒冰粒咁，不過略嫌抹茶味真係好淡，做得比較好既係啲沙冰食到最後一啖都有抹茶味，唔會係水，同埋喺底啲紅豆都幾好食。仲叫左個煎餃子，普通貨但佢煎得都幾脆。我諗會令我想回頭去食既原因係店員既態度好親切，見到在場都好似係熟客咁，突然感受到一份人情味😂 <sssss>


星期日晚上九時經過，難得只見只有兩個人排隊，便首次一試這間經常大排長龍的小食店！叫了一份$23皇牌，已經有三款款式，吃起來就是很爽彈牙，特別是加了芥末醬，特別好吃！<sssss>


上次食過一次，見今日又去銅鑼灣又再去過，都係叫返吞拿魚魚腩蓉飯，真係好味，一入口就感受到佢既肥美，食曬成碗都真係幾膩ga!至於定食加10蚊轉既蜆湯，不過不失啦，唔試都唔會覺得損失


環境佈置非常夢幻,很適合女生,沙發上擺設很多毛公仔!10分舒服!<sssss>三色炸物拼盤，有薯條雞翼軟殼蟹，味道都不錯份量又充足!值得一試!<sssss>跟住呢個帶子串燒非常特別，用火腿包實帶子，肉汁依然保留<sssss>帶子意粉都非常鮮味,意粉充滿醬汁,非常可口<sssss>牛扒肉質亦都非常紮實，很有牛味又不會過熟！大家可根據平時自己食幾多成熟叫返相應嘅熟度<sssss>最後當然要叫招牌菜棉花糖啦見到個熊仔咁得意,開頭真係唔捨得食,但最後食落覺得味道都非常好影相一流<sssss>


時值夜晚 8 點幾，竟然門口都仲要等位，真係旺場，好在我地兩個人等位都算方便，不消一陣就有得坐﹗半油雞 88HKD,叉燒燒得好 ,叉燒燒到不乾身,蜜糖亦落得好  68 HKD2 飯  16 HKD<sssss>


服務員態度惡劣，冇服務可言，態度超差，食物單看賣相是吸引，可惜使上最難食的燒豬手，發生在這裏，燒豬手D皮唔脆都算，D肉同煲湯豬肉沒什麼分別，所以當晚只食了一様東西，便立刻轉場<sssss>


唔知係唔係馬鞍山街坊對酸辣粉反應一般，傷心酸辣粉竟收起傷心，開始賣豬潤麵同蒸飯，價錢仲係$24-29... 是靈活變通，還是催命一撃，就留待觀察了~<sssss>呢個係豬潤麵系列最貴既「豬潤肉牛麵」，$29，上桌時仲好滾燙，好0岩天寒地凍時食。湯底甘甜，豬潤味足，淡淡薑味驅走寒意，很好! 麵底是公仔麵，不過都好爽口，同湯食好夾味。<sssss>加左份酸辣土豆絲，開胃又爽口，作為副菜很不錯。


餐廳薈集多國菜式 有日泰中西意式都有多心想試唔同野嘅人 可以一試馬來咖喱吉列厚切豚肉飯<sssss>好食指數: 4/5抵食指數: 4/5豬扒非常足料 夠厚身外層脆皮亦整得金黃鬆脆<sssss>內裡亦有肉汁 唔乾身配上香濃微辣嘅咖喱汁 碗飯一定清哂喇😉


今日經過樂富茶木，見到唔洗排隊，即刻入去歎返個下午茶<sssss>台式牛肉麵、綜合水果茶台式牛肉麵好香，牛肉醃得好入味， 而且好淋好易咬，食完個口會充滿五香味，再配上爽滑彈牙的麵條，成碗麵超級好食水果茶好大壺，入面有橙、草莓、菠蘿、熱情果、藍莓、火龍果，成壺茶酸酸甜甜，十分開胃，而且飲極都飲唔完，好抵飲！今餐好滿意呀


<sssss>在Openrice看到此店評價不俗，遂來一嘗。結果也沒有讓人失望。這次點了和牛漢堡，和牛一咬下即肉汁四濺，和牛入口即溶，且可感覺到強烈的牛肉鮮味。整體而言讓人滿意。


呢開店幫襯過幾十次，由細食到大，每次係果度食野都感到有壓力，班伙記做到個氣氛相當緊張，目的係想你食快D，可以做多幾轉生意，食物質數唔洗多介紹，正如大家嘅食評所講正！


忘了帶相機, 只好用手機拍照. 想不到效果不錯, 應該會有令人很想一試的感覺吧!? 只是相片實在小了一點. "好運泰國小食"的海南雞河, 是我覺得在新蒲崗一帶最好吃的海南雞. 雞不會太肥, (很怕那種有一層肥油的), 但又不會因為偏瘦而覺得很乾, 雞肉嫩度適中. 配上桂圓蜜, $30. 不算便宜, 但因為好吃, 即使這裡坐得一點都不舒適, 人手又不夠應付繁忙午市, 這裡依然每天都有不少捧場客.另外這裡的青咖哩都不錯呢, 是地道的泰式風味.<sssss>


專登來試一下黑油湯拉麵，味道不錯，薄薄的叉燒, 有彈性的拉麵、不錯、 豬骨湯拉麵,就比較油，一層油已經看到有點怕，肉也好肥，不知幾多卡路里了，食完會好口渴，店內似有冷氣有焗熱<sssss><sssss>


如題，因為太“”。女孩子在“特別的日子”總想吃朱古力，腦想到新xx  channel賣這間新店有特別的朱古力順便去試，點知都幾失望，故事教訓我不親自試過不要信廣告和貪圖其外表高貴精美，只叫左呢杯64%既熱朱，點知成杯火鍋甘飲落肚，加了左邊d cream一樣甘…睇個圖大家就明白就好像就甘將一排朱古力溶左比你飲，即使係“特別既日子”飲會飲得到唔哂野，但都飲左2/3已經放棄，好難飲，店員態度也如食物質數：一般。不值$55吧？！<sssss>


個日係旺角佐敦油麻地日~行到傻~行到每一度都搵好野食~hehe好在有iphone有openrice既app有地圖~!!真係方便好多我同阿may一人叫左個燉奶~聽到d哥哥叫孖白雪定雪白原來佢茶餐廳既名係咁!! haha 好特意呀!!原來呢度最多人叫係d常餐個d~都係二十幾蚊就有我地咁岩坐係玻璃房隔離~我地兩個燉奶好快就到啦一來到真係好香,陣陣奶香味飄出來!!又勁勁勁滑~下次或者試下d餐!! 因為重要留肚~hehe不過呢度...唔知點解個個都好趕....唔係話態度差既,但佢地好粗皮下囉.....


味道唔錯吖^ ^服務也很不錯!常常以為他們生意不太好，係因為沒有見到有人在等候!原因係大部份人都己訂下位先入座^ ^服務人員會介紹自己的姓名給客人知道，這是大家會親切好多，也會介紹一下餐廳內的食品及比一些意見。當晚的mini漢堡有肉汁，併盤內的排骨及薯仔都非常之香，小朋友也食得好滋味，加上些調味不太強烈。那個"Choc tall cake"我一家人食得非常滋味，朱古力味好濃但不太甜，因好大部份人現時都不想食的東西太甜。我有他們的pass所以比較平宜，如果無的話真的比較貴，


每小時出爐一次，熱熱的菠蘿包，每小時都有不少人在等。從前我在附近工作的時候，同事都一定會叫我們去買十多個回來，待休息時間去吃。這個包最大的特色是，冷了那個皮都是脆脆的，不會碎掉，即使隔天翻熱也非常好吃。


接完女人，就腳去左間係北角既潮州飯店，食完只能大叫:兩個人食唔晒咁多正野，下次要叫多啲人!先黎一碗蠔仔粥!粥水好鮮甜，我係咁飲個粥水多過粥本身，蠔仔好多而且新鮮。然後啫啫雞堡上場，雞肉無煮過龍岩岩好，食落易咬似魚肉。最後食埋個芥蘭炒蝦仁，我就略嫌唔夠蒜蓉，芥蘭味道比較淡，反而蝦仁味道有驚喜。<sssss><sssss><sssss>


Happy hour 到晚上八点，去喝一杯真心便宜！可能最近搞活动，送了每人一杯酒，味道挺不错的。喝足酒之后，可以转战旁边餐厅吃饭，因为是一家，直接拿酒过去完全没问题。食物味道一般吧，只能说中规中矩，但是环境好，适合朋友小聚来之前以为是all day breakfast，其实晚上的菜单完全是西餐。salad，pasta，pizza，main course。pizza推荐asparagus那款，很赞<sssss>


因為有coupon,和friend share來吃~~$33 有：酥皮忌廉湯， 很好喝！ 不過有點覺得不夠熱。。<sssss>我們叫了意粉， 三文魚忌廉~~意粉也很彈牙~<sssss>合照：<sssss>沒有叫咖啡，叫了檸檬茶：也不錯！<sssss>如果是$33就很抵啦，但如果正價的話（$66)那叫未必來啦。。<sssss><sssss>


呢間漢堡真係好出名，有日放工終於有時間嚟試吓，等左半個鍾先有位！因為唔算好餓，淨係叫左個大烤菇漢堡，哇！仲大過我塊臉漢保包烤得軟熟香脆，牛肉好厚身，5成熟，好juicy!一咬就擠哂d肉汁出黎！烤菇好香，食落去有d meaty又清新既感覺！配上醬汁，就更加惹味！好滿足！<sssss>成個漢堡其實一個女仔食已經好飽，下次如果多啲人食，就可以試多啲唔同小食！餐廳環境係比較迫，不過侍應服務好好，又唔使加一，算係咁喔！


蕃茄牛肉餐肉蛋出前一丁。啲料真係少得可憐, 我叫蕃茄牛肉、另加餐肉及蛋。啲餐肉得三少磈、加埋連正常一磈午餐肉的份量都冇、又薄到張紙咁。牛肉就得大約三磈。味道已經一般、份量仲咁搵笨。。、好普通。可能好耐以前好過啩…<sssss>


幾得架，不過真係成日都好多人~~~~~€€


外面唔夠脆，裏面紅豆太小，係為一好味抹茶雪糕，明太子義大利麵好好味，用了牛奶調味烹調，仲夏熱帶水果茶（熱），有生果粒，飲落味道好似橙汁，值得推介，價格略貴些小。<sssss><sssss>


工業中心嘅cafe☺呢到嘅lunchset 有便有貴 有多啲budget可以食下扒 冇咩budget又可以食下spaghetti 💁🏻野飲一樣：想平平凡凡有檸水、茶 ；想特別可以試下呢到嘅matcha latte ($30） 個🍝就中規中矩🤔但係環境都設計得好懷舊 都幾relax 但係如果一至五去就小心撞正Office嘅lunch hour 會有好多人呢食架😮🕵🏻♀:高興<sssss><sssss><sssss>


一去到嘅時候，吾知以為欠阿姐姐錢，好算數。點菜時，姐姐只回答單字，好算數。野飲到，又少左一杯，好算數。碗火車頭，到左，真係好夠味...............精，完全無應該有嘅牛肉味同鮮甜，好算數。個扎肉粉皮，真係一絶，d粉皮厚到足足有1.幾mm，仲要扎肉同粉皮係完全吾friend同無溝通，同撘枱無分別。唯一最正宗係喺間野有越南嘅温度同濕度，因為無開冷氣。


難得放假終於可以同fd去食茶木，點幾去到，無乜人…由於我地未食野，所以我地嗌set lunch食，58蚊，好抵，份量都適中，唔會話得好少…前菜叫左個蟹子丸，好食👍🏻👍🏻主菜就叫左個應該係最無死嘅粟米魚塊同肉躁飯…點知個魚塊嘅炸粉太多,就節咬開啲炸粉，啲魚肉都唔係太新鮮…😕😕😕<sssss>


環境幾好，剛好過了午餐時間，可以兩個人坐卡位。半筋半肉粗麵: 筋不太入味，肉半肥瘦，入口易咬，但湯底偏咸追加酥炸花枝: 28蚊4粒，無特別珍珠奶茶:凍飲用碎冰，未食到珍珠，先要食冰<sssss><sssss>


這日和朋友來此打壁球，之前就先在此吃晚飯<sssss>海怪水冷麵 $72賣相幾好，根據資料，其特製冰湯冰粒溶化也不會溝淡味道。牛骨湯加入了青瓜與檸檬汁，鮮甜之外還果香，確是不錯，值得一食。<sssss>七色牛肉拌飯 $88飯幾香，但牛肉很少，而且味道一般，$88是太貴了。<sssss>大蔥脆炸雞 $88炸雞配洋蔥，不肥膩，外面香脆內裡肉嫩，相當開胃。整體來講是好食的，但性價比不高。


如题，分量少少少，以至于吃烤鱼人均一百五绝对吃不下来，然后去深圳怎么都吃下来了，味道也一定好过这里。性价比低。我想可能人均250到300可以吃的很满足吧，之前吃过一次火锅，也是类似。


晚上到市中心閒逛順道吃個飯上海婆婆例牌排長龍唯有走遠一點到此吃飯先來一個鯊魚骨湯珍菌拉麵麵質較乾身~但份量不少魚湯尚可...不過應該是濃湯寶的傑作珍菌不多...~西施蝦球原來是蛋白炒蝦球蝦雖彈牙卻沒有蝦味蛋白炒得過火...不夠滑溜上湯豆苗份量少得可憐豆苗面上有幾條火腿絲水準一般整餐也吃得很清淡感覺幾健康~但價錢略貴。<sssss><sssss><sssss>


第一次入石門站朋友既新居, 順便到樓下商場搵食朋友介紹下, 原來佢已經第二次黎食, 話貪呢度好味又抵食! 店面裝修企理, 員工都好有禮貌.三個人食左四款食物都已經夠晒飽又好味. MENU入面仲有好多想試! 見隔離枱叫甜品都好想叫, 但已經好飽食唔落... 下次一定要再黎! 介紹下食左D咩先! <sssss><sssss><sssss><sssss><sssss><sssss>


呢間街坊小店既特色~~ 每道都偏甜是日點餐：青咖哩雞 + 木瓜沙律 + 蟹肉炒飯 + 薄餅 + 三色冰<sssss> 份量足，雞肉頗滑、好送飯飯; 有茄子、車厘茄等配菜，豐富~!<sssss> 份量足，可以再凍DD，辣辣甜甜好醒胃<sssss>粒粒炒飯都帶點海鮮味，還有少蟹肉、蛋絲<sssss>1客4塊，脆脆的、點咖哩好入味<sssss>朋友說好甜


2017-09-09 因為睇到人哋post pancake相，比佢吸引到黎試試新野，真心值得推介既小店  🍽黑糖梳乎厘pancake 🥞🥞🥞🥞🥞🥞🥞唔錯😋唯一不滿嘅係.......要等左一個鐘先有得食，人地幾枱遲過我既入單既食完晒走，我都未有得食，好明顯係叠晒單<sssss>雞扒窩夫三文治，窩夫夠脆，雞扒好juicy👍🏻<sssss>番茄芝士pizza，千層薄餅底，加埋芝士同蕃茄醬，好食✌🏻<sssss>Mocha ☕好香好濃朱古力味😉<sssss>


位於上環的 Crafty Cow， 是一間酒吧餐廳。<sssss>今天特意又過海吃午餐，不論放假還是工作，每天也會周圍吃，其實好開心。<sssss>午餐由$108-148不等。很久以前看過一位foodie 上載的相片，今日終於的起心肝去食啦。<sssss>黑松露烤芝士三文治$118看餐牌名子已經超級吸引的三文治，呈上時黑松露香噴噴，芝士微微拉絲，令人流囗水啦。厚切大片的烤吐司，黃金香脆，超大一件，很有飽足感哦因為不斷拍照，放久後也沒變得乾硬，值得嚐嚐哦。服務員哥哥好靚仔呢。<sssss>


食嘢最緊要好食，貴D都無所謂，但係如果可以又平又好食，緊係讚到加零一，今次講吓呢間北角和富潮洲小店，前菜上枱，一碟咸酸菜拼脆花生，只能講一句好正，叫咗菲菜豬紅，從不在街頭食猪紅，竟然係呢度食唔停，再加碟鵝腸，簡值絶配，爽口彈牙，來一碟豬手，啖啖香味，最後一窩蠔仔粥，完美一餐，想叫多幾樣餸，只恨人數唔多，胃口唔大，所以只能睇住隔離枱食，不過睇到鵝片, 鵝肝，大眼雞，煎蠔餅，都唔錯，出門口就已經定咗下星期再嚟食！


<sssss>說起來，一向都不太喜歡吃以健康為主的東西。而接觸第一次接觸這家店是沙律，一看之下，包裝很漂亮，但對味道沒什期望。誰知吃下去……竟然是驚喜的好吃。菜類很多款，小小的一盤包括有蕃茄﹑生菜﹑牛油果﹑椰菜﹑青瓜。全都吃得出很新鮮，面上還有一些碎芝士及麵包碎，不用沾醬也令人吃得下。醬汁，帶微酸。雞肉，應該是火雞肉，煙烤過，雖然不是滑嫩的，卻跟醬汁等很配。很少會吃健康的東西這麼愉快，以市區來說價錢不貴，味道不錯，是難得的有外在跟內在的一家店。


昨天早上...來了這裡嘆個早餐....但就好快咁完成...如果你係慣左慢慢食野...呢度應該唔係太岩你...因為個個都好似好趕咁!黎過好多次....每次都諗定自己想食咩...其實唔係太難...因為選擇唔多! 早餐我食唔哂....於是就叫左個蛋治加凍檸水....蛋治係我既至愛....麵包軟熟....炒蛋多夾滑....保持水準! 但就貴過早餐啦!


吉壽日本料理<sssss>評分:7/10有點失望 名氣大但食物也只是一般般


幾好...個炒蛋最好...同上水廣成差唔多..but返屋企後自己都炒到


今年生日都食左唔少蛋糕，其中最正0既當然係Amigo 0既拿破崙蛋糕啦﹗$150/lb，但都好大個，而且拿破崙都幾漏，所以一磅都夠四個人食足兩日。講明十點幾先拎個蛋糕，但我諗佢都係一早整正，但估唔到等到零晨十二點，D酥皮仲係咁脆，D吉士亦做得好好，唔太甜，真係正到不得了。唯一美中不足係做得唔平均，有D位會甜左D，而又有D位係無乜味，但整體黎講真係勁正﹗


呢度想試好耐但唔就腳，今日咁行過就要試佢地D拉麵同餃子。叫牛肉麵($18)及鮮蝦雲吞麵($16)再加半份三鮮煎餃($11) 同豆漿($5)。牛肉入味又夠淋，D麵爽口彈牙。鮮蝦雲吞係廣東式，唔係佢地拿手菜式，味道麻麻。煎餃就好脆皮，不過好多油。豆漿重豆味都OK。


ps:有d內容還未盡綠~太嬲了


當太多選擇時，便點食店的招牌套餐吧！突然想起金記冰室，快速吃個套餐「醫肚」吧！今次點了金記1967招牌套餐的牛肉通粉配煎雙蛋多士及鴦走$48😋滿足！美中不足的只是鴦走沒有煉奶喔🙄不要緊！下次再點吧！<sssss><sssss><sssss>


雖則沒有豪華裝修, 但也是值得一試既小菜店, 而店主一家大細都注場幫手, 實屬家庭 feel!不可不試沙薑雞...滑一滑超正, 又可以試下白滷水拼盆, 實在餸酒一流!


無錯無錯！好味那間叫做"四川麻辣米線"，口係長沙灣長發街17號永寧大廈地下7-8號舖。佢地D 麻辣比譚仔口既好味，D 米線質地都比較彈口及好味！


經過附近,想食越南野,知道"老趙"係出名既,所以放心去食~二人食,點了：1. 香茅豬扒湯濛 - 好味2. 熟牛肉湯濛 - 牛肉好靚,好大塊,唔鞋,個湯地好好味 (不過食完就知勁重味精!!!!!)3. 香茅雞翼(6隻) - 好味4. 越式春卷(4條) (連生菜) - 一般5. 可樂一罐埋單一百六十幾蚊... (唔平)- 湯粉的分量好足夠,幾好!- 湯濛個湯底好好味,夠熱,不過... 食完就知..好喉渴!!! 味精好勁!!! (唯一呢樣唔好!!)- d待應唔醒目!! 又大大聲傾計/笑, 好嘈!


今次帶了外國朋友去嘗試一下這間出名的港式餐廳的速度到等位至吃完…只有一個字：快食物方面~炒蛋和多士仍很吸引~可是叉燒通就太咸了，感覺很求其…快快吃完就算了奶茶滑~<sssss>不過朋友對於這裡感到非常有趣~侍應也跟她說笑“這裡慢了慢了”~相信她對這裡印象深刻了吧?


生煎包小籠包一向是我至愛難得經過見到分店，一定要試下啦每張枱都有張食用指南<sssss>招牌生煎包，新鮮整好熱辣辣，湯汁調味，值得一試<sssss>醉雞翼調味徧甜，酒味亦唔夠，一般般吧，下次會再試其他食品<sssss>


食墨丸一定要食文輝 每次都唔會令你失望墨丸永遠都咁彈牙 紫菜湯好香食完仲唔會覺得好口渴tim 食米粉最緊要係d辣油 同紅醋文輝既辣油炒足多年 落一兩滴已經香噴噴加埋紅醋 墨魚丸更鮮 更香覺得太辣既朋友 可以叫杯豆漿呀唔甜架 好解渴 ！40蚊有咁好食既米粉 抵到爛啦✌🏼<sssss>


宜家天氣真係好熱行幾步就想似杯凍飲經過麥記就比佢近出既飲品吸引住我叫左蜜桃冰雪茶去降溫一下上層既蜜桃味冰沙清涼可口而下層既冰錫蘭紅茶，茶味香濃兩款味道混在一起一齊飲 更會有唔同層次感覺<sssss>


之前，吃過新斗記，記憶中他們的菜無咩特別好食，鵝腸特別多肥膏，乳豬好乾身。好久都無再食，直到朋友認真想為他們平反。        我就提議食海鮮，一定可以體驗出一間餐廳的水準：我就點了一下大家經常吃的菜式 魚蝦蟹，全都有。         這次吃過後，我打從心裡接受並喜歡他們做的菜品，色香味，還有服務都是很不錯的！         我想 下次這裡會是我們的食堂，再會試其他好吃的菜式！<sssss><sssss><sssss><sssss><sssss>


說到要在紅磡吃午餐，第一個想到的一定是拉麵天王，每次來都總是期待著他的新款限定拉麵。而這一次就是櫻花蝦拉麵了。<sssss>櫻海老拉麵師傅堅持日日新鮮熬製湯底，豬骨湯底濃郁鮮甜，味道天然不造假，入口不油膩不會太咸。蝦粒的份量非常多，味道香口鮮香，蝦油伴入湯底中，味道更香口。叉燒軟腍香口，爽口中帶點彈牙口感，雞蛋流心度頗高，蛋香濃郁。<sssss>烤餃子餃子用烤不用炸，外層非常香脆香口。餃子菜肉份量剛好，味道咸香惹味。餃子不油膩，保持脆身口感。


d野食真係好靚好吸引，睇完個menu 都唔知叫咩食好！同埋婆婆一齊黎，婆婆都讚食物精緻！味道都唔錯！有d野餐排有但原來冇得叫！仲有冇得選擇飲咩茶令婆婆失望！d野食黎得好快，唔洗點等...今日星期四1:00到！都有好多台剩，d音樂超大聲！好嘈！<sssss><sssss><sssss><sssss><sssss><sssss><sssss><sssss><sssss>


很意外为啥这家评价不咋地，个人觉得还是蛮好吃的，我们点了个部队锅，海鲜葱饼~~部队锅汤底很鲜甜，好多豆腐，很嫩滑好吃，不过粉丝真的一般，还不如吉野家的Q弹。海鲜葱饼很喜欢，不少鱿鱼，还有葱香味，可能那天特别想吃的缘故。三款前菜搭配很好，总体还是不错的。可能这条街上太多韩国美食，优胜者更多吧。<sssss><sssss><sssss>


食過黑蒜油，今次選了蝦沾麵.今日點左特選麵有黑胡椒和甘荀兩種.加叉燒$15，加荀$10。抵食，加麵好似$20-25蝦沾吾是好特出，湯無鮮味，略鹹.都是黑蒜令人回味D.湯好快凍，胡椒麵同甘荀麵都不特別，還是小麥味好好多.等位是常識，人多不來這裡，全場吾夠十位坐.肯定會再來


餐廳裏面的環境很好...座位夠寬敞舒服!!~~服務員的態度友善!!!講到食物方面---水準好好..米線口感軟滑...每一次食都不失水準!!~~湯底要叫小辣或以上先有肉碎....湯底的味道好濃..但感覺到不是味精湯底!!是真材實料...可隨著個人喜好叫餸...樣樣餸都咁好味...仲要好抵食+好大碗!!!~~值得一試!!!~~~~<sssss><sssss>


友人係天水圍工作 所以有機會試一試呢間泰國野 一共嗌左4樣野食 分別係 串燒（雞、牛、豬）生菜包（豬肉）柚子蝦沙律炒什菌除左炒什菌比較普通之外其餘三樣都幾好食猶其係柚子蝦沙律 酸酸地十分開胃另外我都好中意生菜包 d肉都有好多 唔會辣 炒到好香食唔停口飲品方面嗌左椰青 飲完再食埋椰子肉二個人都食到好飽好滿足<sssss><sssss><sssss><sssss><sssss>


較早前才結業的鯛魚燒雪糕店，現在已變成小籠包店，當中以湯包和幾款小籠包作主打。眼見店內有多個大蒸籠，讓人下單後就食到熱辣辣的食物。點了一個招牌的蟹黃湯包，好大個而且內裡裝了滿滿的湯，所以要先用飲管飲去部分的湯。頭幾啖的湯是超燙口的，所以要小心，味道則帶鮮味類似平常飲到的花膠湯，而且也帶點膠質。飲完湯後，只剩下薄薄的湯包外皮和少量蟹黃和蟹肉，雖然同樣帶出蟹的鮮味，但食完整過湯包後，感覺像只食了一陣風一樣，價錢也有點貴喔。<sssss>


放題出色又好食因為有朋友生日所以就送上一客海膽有些人會怕海膽的腥味但是這算是新鮮所以就沒有所謂的腥味<sssss>


對我呢個上海菜食家黎講, 呢間既小籠包同蘿蔔絲酥餅屬中上之作湯拉面有咬口幾爽.生煎包/ 素菜蒸餃 一般木須肉炒面只有雲耳同蛋絲---失水準之作, 且找不到任何"肉"蹤人多有d 迫, 服務尚可, 但不見前面所講的失儀情況.


上次話過，食完光酥餅仔再評，依家補番。細細粒，容易食，兩分鐘搞掂半包，急停！口感非常好，唔會好硬，但係唔「痴」牙，又唔會好口乾或者一口粉。味道：夠香，有蛋味，唔會好甜。個人推介。


很久沒來這裡,這晚決定跟朋友懷緬一番<sssss>飲品新鮮健康,感覺上令這餐健康一點<sssss>軟穀蟹米紙我第一次吃這個,軟穀蟹新鮮炸起,加上紅薑同蔬菜一口size,當小食不錯<sssss>烏卒卒帶子意粉次次都會點,墨魚意粉沾上濃濃的忌廉,以這個價錢已經超值<sssss>大蝦牛油果PIZZA這個必點的,蝦大爽口,配千島醬再加牛油果,Perfect Match!!


上午11點幾去，因為遲咗起身，落樓下簡單食碗米線。$49 蟲草花雞肉米缐，成堆雞胸俾我，唉....一件都冇食。湯底味道係好味嘅，可惜係雞胸。<sssss><sssss>四家姐食麻辣肥牛米缐。我嘅雞胸俾晒佢食。<sssss><sssss>


與友人在這裡午膳，環境好懷舊，很喜歡蓮花餐具。雖然冇得訂位又要搭枱有D擠迫但都OK呀。叫左碟蝦仁炒河就麻麻，個獻汁太多…鴨腳扎、馬拉糕好好食呀，遺憾食唔到麻蓉飽，香片茶也好香好好飲呀!


覺得delifrance 愈來愈貴.  之前都是$25-$35 一個餐, 現在都加到$36-$39.  人家加價, 都是說豬肉來貨貴, delifrance 又何來用豬肉?食物質素方面, 覺得它實在差了.  不值.


一直都想試，但次次都成村人排隊，就放棄算。今次決定拎飛，睇下有咩特別之處而要人等咁耐時間。拎飛時間是18:58，到21:30先有得入座。好啦，等成兩粒半鐘，終於有得開始食。嘩，簡直amazing: 🙄🙄🙄第一，杯梅酒唔知溝左乜野，勁難飲。第二，個芝士飯團，散既，都唔知點燒。第三，說是健康之選既鐵板雜菜，又係難食既。等左150分鐘，原來質素係........ （下刪三萬字）🙄🙄唯一可取既，係佢地服務員的態度都好。


<sssss>1⃣焦糖燉蛋泡芙一攞上手發現泡芙原來同小編想像中既有少少出入，原來唔係將成個焦糖燉蛋放係面，而只係隻味食落似。不過都會一試上癮，燉蛋味好重，而且仲有大量雲尼拿籽添，吉士餡加埋忌廉一齊食真係超級滑。另外面頭焦糖既部分都好香好脆，而個泡芙都真係脆到冇得彈👍但係尼個組合聽落超級邪惡丫！2⃣抹茶鮮奶不過尼杯野就真係超級失望😞完全冇諗過佢竟然會係抹茶牛奶糖味，抹茶味弱到爆，完全滿足唔到小編尼個抹茶控，不過好彩無飲到有一粒粒粉啫！


Oreo 奶茶唔錯牙，甜甜地，雪沙質地又中和左甜度，不過叫中杯我都飲唔曬了，好似飲極唔完。我明店家可能想支持環保，所以唔見主動提供膠袋，不過因為我手拿好多野再拿住凍飲唔方便，所以見凍飲無透明膠袋拿時，變左我要手拿住冰涼的奶茶，好凍牙唯有一口氣飲。😂😂😂


聽個名以為是咖啡蛋糕. 原來是整個黃色的蛋糕, 不知那裡有"咖啡"的成份, 食完整個都沒有蛋酒或咖啡的味道, 只是似一個清蛋糕, 不太喜歡, 還要付出$24呢, 不值, 這次選擇錯誤.


堅好味既蛋包飯！對於蛋控既我黎講真係覺得好好味係香港從未食過咁既蛋包飯味 好正喔<sssss>呢間係係太安樓既對面街既小巷地道小舖仔 成件事好有風味<sssss>餐牌只係得兩樣<sssss> 呢個咖哩蛋包飯($35)絕對係招牌<sssss>d滑蛋係令到你瞬間食哂成碟飯d滑蛋真係好滑咖哩汁唔會太濃味 真係恰到好處入面d飯仲要唔係hea貨係炒飯底仲要係同好多雞肉粒炒成既有味豉油飯好快就爬哂成碟飯大大大大滿足！極推介大家去食呢個跟餐既熱奶茶都唔錯 好懷舊用鐵杯最緊要係真夠熱<sssss>滿載而歸


試左個all day breakfast，價錢算平，百零蚊左右。我同朋友四個人都係叫左呢個餐，免費送汽水，而食物方面，牛扒質量就四塊都唔同，我地其中三個塊扒就比較薄身同”鞋”口，另外果個塊排就正常少少，係出面港式鋸扒餐廳既質素，加埋其他配搭都還可以啦 。個人認為個餐入面最好食係個菇，多汁又重菇味，正！餐廳入面既裝飾幾靚，有幾種style，打咭影相啱哂。下次去，想再試下其他扒餐。整體而言，對呢間餐廳感覺都唔錯，係食物有啲失望。<sssss>


物價瘋狂上漲，打工仔當然慳得一蚊得一蚊。看見報紙有價惠券，立即剪下以備不時之需。果然，今天可以大派用場了。酥皮湯、三文魚蜆肉意粉、熱檸茶只需三十三元，價錢非常合理。食物質素又如何？酥皮湯size很大，送來時超熱，差點燙傷舌頭酥皮牛油味重，焗得鬆化；蘑菇湯稠濃，配料亦足。意粉則乾爽挺身，忌廉汁厚身，三文魚和蜆肉頗多單是湯和主菜，已吃得肚滿腸肥，檸檬茶基本也喝不下。以這個價錢享受如此美食，超值也！<sssss><sssss><sssss>


見佢咁出名，臨走前去買啲返家食。叫左芝麻糕同個好似係蛋白蛋糕。俾錢個陣要廿幾蚊，仲諗出名舖頭賣兩舊糕咁貴，點知返屋企先知佢屈多左舊砵仔糕俾我。。講返舊芝麻糕，賣九蚊件應該好好食架啦，點知得個甜字，仲好粉，出面求其買都好食過佢，都唔知點解咁出名。蛋白蛋糕同砵仔糕一樣都係甜同粉。<sssss>


<sssss>一個人食飯真係好難選擇,好想食但又食唔晒,一個人食又唔抵<sssss>好無奈一個人叫左一窩$98 椰子雞煲原隻雞上,好好食湯底又清又澗雞勁淋,連骨都軟到吞到雲吞D肉好新鮮,唔會太熟太硬不過如果2個人食就perfect


你有你policy唔齊人無位，ok，你趕頭趕命一個鐘要人食完，ok，但你D野真係好難食啊！水煮羊肉真係水煮，無味。雲吞雞湯真係有雞，仲要係幾百隻雞的濃縮精華。叉子有唔得，麵有唔得，你咁有格唔憂做又點？你好難食啊！


友人食過話麻麻地，不過見288又近公司就試下，點知超有驚喜 種類唔算多，但質量都ok 一開始食生蠔，第一批幾好但拎左3次到就開始有d 苦 不過好在有長腳蟹，唔係好咸但肉多熱盤就無咩點食，因為芝士面包好正，芝士係即溶甜品有我最愛既焦糖燉旦同燉奶，好好食所以我食左多 而雪糕係movenpick 有3種味雖然種類品多 但勝在唔係好多人 所以好夠食 又refill得好快 <sssss><sssss><sssss><sssss><sssss><sssss><sssss><sssss><sssss>


病倒在家睡得不知天地萬物的日子肚餓亦沒有氣力到街上去買食物一開眼但見老公千里迢迢買來的粥肚子立刻得到安慰粥底是稀薄的是水多於米的狀態肉是普通的肉絲味精也下得太多出品不算很好吧..但吃那份心意已覺心甜..


來過幾次，吃過魚蛋，牛肚和坑腩魚蛋: 夠彈牙爽口，魚鮮味一般牛肚: 夠厚夠淋滑坑腩: OK, 爽口，但有點偏肥總括來說，未算是100分的粉麵，但也不至於得一個哭面。平平地吃碗粉麵，這裡可以一試..午市時，這裡超多人所有單拼粉麵$19.


試過日本的CREMIA，也必定要給韓國百味堂一個反撃的機會。<sssss>雪糕比起CREMIA不算細滑但特別在一種口感。一口吸下去，可以吸走一大堆的雪糕，實在很難用死實的文字形容這種神奇質地。味道竟意外比起CREMIA出眾，不會只有一種單調又膩壞人的牛奶味。雖則是100%有機牛奶製作，味道卻清新不俗濃厚又不會過甜。雪糕筒就沒有值得讚美的地方，不得不失。小妹覺得與M記的雪糕筒甚為相似。若然只可以在CREMIA與百味堂之間決擇的話，縱然結果是因人而異，可是小妹應該會選百味堂。


上海弄堂最好食的係菜肉餛飩同排骨菜飯. 昨晚又食左一次, 可惜昨晚的菜肉餛飩個湯底, 咸左啲! 重手左! 但係菜肉餛飩依舊好味, 係多菜少肉的, 我鍾意.:chopstick排骨菜飯:菜飯啲菜夠多, 飯又不會太淋,  排骨炸得香脆, good呀!<sssss><sssss>


在養和醫院探病後, 到就近o既彭慶記晚飯.... 老闆態度友善, 可惜食物有點不滯, 完全唔係傳聞中咁好.... 蝦子柚皮 -- 柚皮無渣, 可惜唔入味, 蝦子少得很... 招牌蒜香骨 -- 肉又"un"又乾無肉汁, 無乜蒜香...啫啫通菜煲 -- 熱辣辣上枱, 不過無乜味, 啲汁稀過水....餸菜通通偏淡, 唔入味, 係咪要配合醫護人員定係病人口味??


之前黎過1次 覺得野食好有驚喜 今次再encore 水準依然保持 今次叫左雞肉凱薩沙律 汁好夠味 <sssss>再叫左個牛 非常好食 熟度適中 我地叫左7成熟 肉質好稔 根位唔多 好香 Cery Good <sssss>再叫左個牛肝菌意大利飯配63度溫泉蛋 呢個都好味 不過飯粒唔夠硬身 汁可以再咸少少<sssss>再叫左個Ribs 肉就唔夠稔身 不汁辣辣地 好正<sssss><sssss>


見朋友們紛紛post 相，所以試試！因為臨時book,所以是tea set時段3:30-6:00。不知道有木箱是哪個時段，還是已經改了menu？我今次吃的是三層加一碟的那款！所有共10款！所有食物都是一口過，杯裝的有幾啖食下，味道好普通，沒有驚喜。飲品可以揀茶或咖啡。我揀了水果茶，是茶包來的！價錢不太值，感覺最不值錢是其中一款是菠蘿白朱古力，類似將生果放入朱古力噴泉兜兩圈！其他沒有一件覺得好難忘！環境舒適，好少人，都有戶外座位選擇。因為朋友怕熱所以我們坐室內！<sssss>


朋友同我補祝生日~我病緊都要食炸雞~!XD旺角呢間李家新開~唔洗等位~一坐低先黎一D前菜~個蘿蔔好好食呀~<sssss>主角炸雞~!新鮮炸起但唔油膩~而且雞既水份仲有係度~不過係原味辣左少少...病左飲唔到酒真係唔得~下之一定要送酒~<sssss>燒五花腩肉 : 比想像中無咁肥膩~而且個配菜好好食~泡菜清曬~~~<sssss>睇其他食評話無服務...都唔係呀~侍應記得我個杯係暖水~仲不停REFILL 家喎~下次會再同多D朋友黎試多D野~!


我觉得一般，如果冬天去吃应该感觉很满足，但我们大热天去的，楼上只有几把大风扇，苦了我那个怕热的朋友，粥很清淡，不是那种绵绸，鱼片很薄，里边就几片，其实也很适合那种身体修养的人吃，说是麦兜也提起过要去这家妹记吃鱼片粥，慕名而去，没有很惊艳<sssss>


星期日唔知係唔係食滯左, 連帶星期一都無咩胃口食野但出外工作又怕無體力勉強都要食.唯有選D開胃食物, 來此店食碗酸辣炸細幼紅薯粉再加雲耳及腩肉.<sssss>腩肉醃得入味之餘又煮得夠淋身, 只係講明係腩肉為何好似瘦肉咁沒有半點肥呢..炸醬帶微辣十分惹味, 至於個紅薯粉煙煙韌韌十分有咬口, 只係個湯底唔夠濃可以做得多點酸辣就更好.整體上價錢便宜配料亦做得出色, 唔怪之得客似雲來.


今日由於去深水埗, 又諗唔到有咩好食, 想起上星期食過既Fast Taste, 不禁再次去食, 同上星期食既菜式唔同, 但都係一樣咁好食! 只係該鋪既位置不是處於大街,  所以都要搵一搵先食到. 不過, 為咗美食, 就算唔太就腳都無咩所謂.<sssss><sssss><sssss>


又便宜，又好味。推介麻辣腩肉、麻辣雞肉、麻辣豬肚米線。一餸米線$17，以後每款加$3，湯底可選大、中、小辣。叫米線加飲品只需加$3，而且服務態度又好又友善。


上星期五下晝得閒惗住約埋好友一齊去找地方hea下，點知得Coco同亞Dan黎得，佢地話聽人講柏麗灣幾正,所以想去睇下.終於花了個多小時去到，行行下到左沙灘,旁邊有好幾間食肆餐廳，我地貪方便就喺第一間Cafe Roma坐低，叫了下面幾款high tea餐,發現味道唔錯.一路食一路飲Blue Martini，一路望住青馬橋同面前的沙灘美景，時間好似停左下來，總之感覺就好正，尤其是個日落景，簡直冇得彈!<sssss><sssss><sssss><sssss>


肚肚地餓，決定吃下茶點05，點了黑松露蘑菇湯，用杯上，方便我外賣飲用，湯是熱辣辣的，起咁凍既office飲真係一流。湯唔會太稠，蘑菇味道幾濃，但說好的黑松露呢？藍莓芝士蛋糕，芝士味道香濃，但就無咁實，藍莓是幾鮮甜的，不過咁都幾飽肚，唔錯唔錯。


好食！本身以為印巴菜可能唔啱中國人口味，點知食落完全無問題，仲覺得好好味添，連小朋友我阿女都食到咀郁郁食唔停，烤餅新鮮熱騰騰口感一流，羊架唔氈唔溜好好食，㗎喱有得揀唔辣啱晒我，第一次食印度米煮的炒飯，好食喎！燒雞講唔上驚喜，但也是好味水準，下次一定再試其他未食過的菜式！<sssss><sssss><sssss><sssss><sssss><sssss><sssss>


同事話之前睇雜誌介紹, 好似幾正咁, 所以就決定今個星期黎試試啦~~入到去覺得d decoration都幾靚, 幾有home feel.....同d fd gathering都唔錯我係牛魔王一名, 主菜當然點左牛扒啦 而友人就order左鴨脾.....Black Olive Sauce同個扒都幾match, 5成熟剛剛好!!! 而友人個鴨脾亦伴有青蘋果沙律, 中和左鴨脾既油膩, 配搭得唔錯~~~食完哂野, 埋單發覺唔使加一, 每人$300幾蚊落樓, 係灣仔區都算抵食既~~~


今天和朋友來小南國吃晚飯。餐廳设計和感覺很好, 不是很多人，但氣氛和服務都不錯。我們点了個紹興花雕醉雞，酒味很重夠香，而且依入味，雞肉很嫩囗但有点油膩。另外点的是一個蝦仁黑松露炒飯， 這道菜返而比較失望， 因為只是一個很普通的炒飯，全個炒飯只是加了蝦仁和黑松露而已， 而且比較油膩。<sssss><sssss>


面向店舖，右手面才是正店。我們叫了一個咖哩牛腩和咖哩牛脷把一羹咖哩撈在白飯上，咖哩渣入口充斥著洋蔥的甜，咖哩的香迅速攻陷每一個味蕾。再送一口牛腩，牛腩入哂味，混和著香口咖哩，實在是絕配。<sssss>牛脷和咖哩亦是絕配<sssss>如未吃過這巴基斯坦咖哩，必是你的遺憾。<sssss>


晚飯時間, 路經附近, 在'開飯啦' 找找附近有什麼食店, 便找到這間餐廳. 晚飯時間, 好多在外等位, 幸好很快就有枱 點咗麵包雞丁 - ok, 但個包比較硬窩貼 - ok 雲吞雞 - d 雲吞唔係咁好食, 一般賽螃蟹 - 不俗, 幾滑上菜很快, 服務也唔錯.  下次經過, 可以再來食過 !<sssss><sssss><sssss><sssss><sssss>


火山燒係前一排好受歡迎,睇D相好似好吸引,撞岩朋友生日,所以就BOOK位黎試下BOOK位都有早2星期前,好誇張<sssss>首先食左2隻龍蝦,龍蝦都燒左好耐,因為要等佢熟透龍蝦肉幾夠味,我地燒得岩岩好,所以D肉幾滑<sssss>生蠔燒完變熟蠔,但一定要夠熟,如果唔係會左會唔舒服另外,牛肉同和牛都幾夠味,不過一燒過龍就會縮曬水,所以要睇實呀<sssss>玉子燒都幾惹咪,查埋醬汁幾好味雞軟骨就爭D啦,唔係好夠咪好多野食選擇下,所以其實2個鐘都唔多夠


又再到此店食粉!今次係食紫菜墨丸尖,湯底係豬骨湯,的而且磪係味精多左d,但係好鍾詫嗰種豐富既味道!又係把d墨丸點我最鍾意既辣椒油,好辣,少少條利已經痺,好正!我諗我會長期捧場!


一月三十一日 (星期一)虎年到了尾聲,決定吃多一次澳牛”團年”是晚來到,人不算很多,至少不用等位<sssss>吃得豐富一點,除了點餐外,再加一熱燉奶不知是否真的過年,今次的炒蛋特別大份質素當然保持水準,相當滑漏<sssss><sssss>凍檸茶和燉奶味道雖各走極端一個又凍又酸,一個又熱又甜但各自有其值得欣賞的地方


其實我一直都鐘意食雲南米線，不過這家的麻辣米線都算ｏｋ．過橋米線就一般般，而且香港間間雲南米線的做法都不同，分別真的好大，說米線，個人都還覺得阿詩瑪的好食的．


下午去食,唔洗排隊,但坐爆人了,邊食邊入客,基本上.坐底唔洗諗,潤米一碗.<sssss>未試其米,先飲其湯,乃本人風格!湯好重豬潤味,輕輕薑味,有作辟腥.豬潤爽口,帶點粉紅色.食食下,發現好多豬潤,米粉一條條,無咩點斷.已經好欣"胃".市面上好多米粉斷到七彩!真係抵食,下午茶必選,廿幾蚊食到咁架豬潤,收貨!


呢間既水餃其實食過好多次架啦！好好味！有好多款式，而且即叫即做，製作需時，但值得等！其中我最鐘意香茜鮮肉餃！選料新鮮，餃子很飽滿，令人很想一啖放入口！我覺得最讚的是樣子平凡的麵條, 白色正方形的幼麵條，最有驚喜！麵質彈牙很有咬勁！建議選配清湯底或担担湯底，因為酸辣湯底會令麵質變軟而失去清爽的咬勁，但清湯底有時過咸...


皇芝士奶蓋Oreo宇治抹茶 $33作為店的皇牌當然有一定水準！以Anchor芝士制成的濃厚奶蓋，口感順滑又帶咸香，混合宇治抹茶和脆脆Oreo粒，多重層次，口感豐富，令人一試上癮😋以個人口味來説，抹茶濃度可以提高點就更好啦😉😌辣味單骨雞中翼 $20除了不同種類的飲品，店內亦提供小量小吃。當中值得推介的是辣味單骨雞中翼， 肉質軟淋淋好易入口，滷得入味之餘亦帶點麻辣，實在是畫龍點睛！唯份量略少是唯一不足之處。<sssss><sssss><sssss><sssss>


諗住10蚊雞，唔要求太多了，首先地下濕濕的，明顯係未拖好地，算。枱面油滋滋的，未抺枱，算....看看我叫的牛丸米線，清清的，心感不妙。食落口，米線發脹得似拉面。軟軟的，遇筷子即溶！？仲有少少酸。唔知擺O左幾耐。算，俾錢走人。


鵝肝牛排釜飯$148-岩鹽位於銅鑼灣利舞臺嘅呢間日式餐廳以日式釜飯為主打, 食物選擇眾多, 價錢大概人均$150-$200等💰🍚釜飯即是將上湯,飯跟食材一併放入鍋中燜煮, 味道感覺有點像日式煲仔飯, 但今次試嘅鵝肝飯質素就一般般, 味道較淡,掛湯度麻麻, 明顯欠缺調味, 牛排口感較韌, 熱度亦唔夠,未見有飯焦! rating:6/10<sssss>


來自印尼既J.CO DONUTS & COFFEE<sssss>好耐無喺香港食到好味既donuts喇一行到donuts櫃，七彩繽紛，心情即刻靚一靚啊<sssss>今次試左兩款Cheese Cakelicious，上面鋪滿oreo碎碎，入面係淡淡既cheese creamCoco Loco，由內到外都係朱古力，以為會好膩，好意外竟然唔太甜，唔錯wor！<sssss>$15一個，無咩期望下去試反而有驚喜但係最期待都係有一日係香港食到mister donut


星期五晚勁多人, 不過都好快有位, 其中一個資歷較長侍應真係串過碼頭沽哩, 一味叫人行快d向前行, 大佬呀! 又唔知條路又窄, 未坐定就叫野, 睇過大家食評間野快到無人能及, 所以立即叫, 點知串過碼頭沽哩既侍應, 話要聽埋佢講先啦,  同你鬥快你自己又跟唔徹! 喂! 你叫人行快d你自己又聽唔徹人叫野, 你想點呀! 一上菜, 個通粉d湯只不過係雞粉加水, 完全唔覺得似話雞湯, 炒蛋係好滑, 但好咸, 件多士係全份野比較有水準, 真係只去一次已經夠, 無下次!!


一個人o拍咗成個pizza (almost) 高鈉 !!!😂叫嘅時候嗰個侍應有提醒我呢個意大利鹹魚會幾鹹下 咁但係都諗住挑戰lol 雖然嗰個鹹魚都幾香但係佢蓋過咗芝士味所以食落去就係得個鹹字餅底 唔係好薄身但又唔係超厚 煙un香脆<sssss>


食過好多次，好味又唔貴又唔洗排好耐！仲有好多唔同choice, 我食左4，5次都未食曬d野！不得不說！甜品好得！熱食都唔錯！會繼續黎支持！同埋左右兩間係無分別嫁！但要分開排隊... <sssss><sssss><sssss><sssss><sssss><sssss><sssss><sssss><sssss><sssss><sssss>


今日專程走左去試佢個蛋牛治..($14)熱辣辣...好多肉..方面都算軟熟...不過其實又吾係真係話超超超好食..經過順便就可以入去試下既.如果要專程去就無必要啦


今次來吃午餐已經沒有以前的人山人海了！我是大概一點半到達餐廳，前面有兩張枱排隊，等了大概十分鐘，就被安排入座。點了每次來都點的芝士牛角包，好像有點退步，芝士味道沒有以前濃郁，火腿有點太硬。另外點了期間限定的龍蝦堡，醬汁帶著蒜香，而且面包鬆軟可口，配以特製的酸沙拉，非常開胃，只是價錢略有點貴。值得一提的是caramel macchiato 有低因可選，令我這個餵人奶媽咪可以頂頂咖啡引！<sssss><sssss><sssss><sssss><sssss>


<sssss><sssss><sssss><sssss><sssss><sssss>唔好睇佢係大排檔所以對佢期望偏低,真係好好味。雖然裝修環境真係好簡陋...最值得推介真係要數黑椒豬手:連本身唔鐘意食豬肉既我都對佢欲擺不能,隻豬手除左份量十足外,口感軟滑,一入口即刻feel到係用左唔小時間煮到咁入味第二樣值得推介係臘味煲仔飯,睇得出唔係平時食開ge行貨,一大鍋分出黎,而係分開一鍋一鍋咁炒出黎,d米炒到粒粒分明,勁有咬口!煎餃同墨魚餅味道無乜大驚喜,勝在一起爐就上台。個個一入口就話"好熱啊!"


友人謂"好想狂食肉", 韓燒似乎是最好的選擇. 周六晚人龍極長, 還好任食時間有限. 去各大影音鋪打個白鴿轉回來剛好. 食物選擇頗廣泛, 且寫紙仔不用人迫人, 侍應的反應也快, 服務方面是蠻貼心的. 熟食感覺靠不住, 都沒有點. 因為流量高且解凍功夫到位, 上台的肉類都不錯. 醃味下手亦不重, 牛仔骨和牛肉仍堪一食. 雖然價錢較其他漢燒貴, 但論味道和地段上確有優勢.


真的是好一般，我们一行五人随意吃了下午餐。很失望。简单评论下：肉质差，分量少，味道很一般，收费贵，感觉不卫生，烧鹅酱汁也太酸。其实稻香，又一城里的店铺做的叉烧都不会比叉烧大王差了。


聰嫂出名應該好多人都知道，晚上永遠有長長的人龍，所以今日趁下午茶時間來拜訪，難得今日與同樣愛榴槤的朋友一起，當然要一起榴槤啦！<sssss>我們也點了榴槤水晶珠（$39），我覺得佢配的水晶珠太小，不夠我吃啊！所以我還另外加了一份水晶珠（$6）冰凍的榴槤冰味道好濃，但又不會太膩，像吃雪冰了的榴槤肉一樣，十分滋味！上面還鋪了一點真正的榴槤肉，新鮮榴槤好甜好正，再配合脆卜卜的水晶珠很夾，有口感又有味道！下次一定要試一試很多人推介的龍眼冰！


做生意可以做到維記既規模，真係無憾，三連舖位，老闆坐係門口等收錢。<sssss>店內食品種類不多，但地點就腳方便，又有明星效應，真材實料，客人多都是合理。<sssss>牆上水牌寫滿食物價錢，但最吸〝睛〞的，相信是前任特首食麵圖。<sssss><sssss>今次要了膶牛麵，湯面浮滿了肉絲，有人會怕及反感，自己可不理會，麵條淥得未透，有點硬心，豬膶及牛肉反而淥得恰到好處，沒有太韌的感覺，豬膶中心位有粉嫩的口感，好味。這是一間我還會再來的麵店。


去希慎行完公司，到12樓找食的，看落環境舒適光猛，也很多人，必定好食，叫了一個蟹肉帶子炒飯，圖片的帶子好帶粒，但飯到只見兩片薄薄太小了，不過飯的味道很好，蟹肉也多，有些蔬菜點綴吃落味道不錯鹹柑桔蜜，夠鹹，飲完都幾舒服，店員的服務也不錯<sssss><sssss><sssss>


見到咁多食評, 一路都心思思想去呢間魚生飯去到當然要試下佢地既招牌香蔥伴藍鰭吞拿魚腩蓉飯定食另外再叫左三文魚壽司同雞翼藍鰭吞拿魚腩蓉飯 - 新鮮不過d飯比較濕左d厚燒玉子 - 老左d三文魚壽司 - 一般雞翼 - 好脆呀下次想食魚生飯, 可以黎呢度試下~!!!


螺頭功夫湯<sssss>足料湯濃保溫👍🏻👍🏻可以慢慢品嚐旦白底加蝦球<sssss>旦白加咗個湯汁一齊蒸，有鮮味同埋夠香滑，蝦球好彈牙三十年陳皮好野味<sssss>骨炸得啱啱好，唔會過硬，應該加咗話梅粉，所以好香，夠味金磚豆腐<sssss>真係好出色，外脆內軟，香口野味面包豬脾骨<sssss>炸物火候剛好，外脆內軟，但我鍾意個面包多啲，好鬼脆再加埋個咖哩汁簡直係絕配<sssss><sssss><sssss><sssss>


由於weekend，預早book位。環境ok，幾有格調。curry crab 同酥餅一齊食，好正！個柚子salad...yummy!另外，甜品真材實料，西米露好好味！不過，侍應比較少，水都要自己refill.


原味牛奶雪糕 ($48)來自韓國的雪糕，人氣當然很高。店內裝潢以原木色為主，給人簡潔的感覺。很欣賞的是提供座位，而且數量不少。在香港除了知名的雪糕店外，很少會有座位給你吃一杯雪糕!店員的下單出單頗有效率。一吃下去真的讓人驚艷!超濃牛奶味!!!濃得很像煉乳的味道。雪糕質地很軟綿綿一絲絲有沙冰的感覺，又很像在喝牛奶般。有機會一定要再嘗其他口味=D<sssss>


我20號晚同朋友到這裏吃飯,點了小籠包,脆蟮,四川擔擔麵,唔知點解個擔擔麵的湯底有d酸味,我知道唔係變酸咗,但係d湯底好"杰",又無咩花生醬料,d麵質okay喎!小籠包唔使講就一定無得頂啦!我諗除咗大陸d地方之外都唔知邊到先至食到luu,and脆蟮好鬼油膩呀,呢樣係最遜色ga,食飽飽後我哋order咗個dessert,什果杏仁豆腐,d味道勁似杏仁霜,但係好好味~service方面,waiter好勤力又唔會無禮貌,好好!


一向都幾鍾意pizza express，不過就沒有來過這分店。三個人要了：- ceasar salad (plain, small)- 辣牛肉pizza- 海鮮千層糕- 2 x 檸茶，2杯白酒沙律同pizza都好味，無乜特別。lasagne就好好味，好creamy，不過會好飽。檸茶無限掭飲。環境裝修都可以，但地方比較細。


雖然中環地方，雲吞麵、鮮竹牛肉的確不錯，$10一碗雲吞麵，低食。麵質依然爽滑，去開中環應該要試。


之前係紅磡成日經過呢間野都冇食~~因為食開雲貴川~~ 有一次朋友介紹黎左佐敦店食~~雞肉, 墨丸, 魚皮餃, 諗起都想食~~~湯底算唔錯~~~ 最正係凍檸賓只係加 $5 !! 好抵飲~~~~不過比起旺角分店呢到麵底比較少, 旺角大大碗爽好多


🍴至尊松茸豬肉餃配狀元九鼎湯🍴其镇店之宝狀元九鼎湯，材料豐富包括有粉葛、鯪魚、鰂魚和赤小豆等等 ，味道清甜，有鱼香，冇腥味 ！至於其松茸豬肉餃，豬肉佔的比例则比較多，而松茸量偏少！餃內餡料味道偏淡，需要沾點松茸醬提味～对於需要經常捱夜，常食松茸能增強其免疫力，而且营养豐富，能补充因捱夜所消耗的能量 。至於服务，店内姐姐态度親切，又有禮貌，值得一讚 。


速度超快,一入到去已經覺得整個人的節奏都快左咁。不過d食物一般，最可取之處係快﹗


今日一個人去左九龍灣行街，由於mega box有間大大間既實惠，傢私集中地，岩哂想換下屋企張梳化的我。行街前先醫肚補充體力。<sssss>有間Cafe，開放式餐廳。<sssss>伯爵茶。茶味濃濃的，入口甘香解膩，夏日清清熱氣。<sssss>意粉選擇非常多，我就選了三文魚鯷魚意粉。茄汁醬多酸甜開胃，茄味突出清新，我鐘意蕃茄粒多汁香濃。三文魚咸香軟腍，魚味突出豐富，意粉煮得剛剛好，入口有咬口保持口感。當中加上洋蔥，夾有茄蓉，香甜的非常開胃舒服。


本人係譚仔既fans , 中意去唔同分店既譚仔度食, 三哥/非三哥都會試幾次跟朋友去荃灣哩間分店食, 都有相同感覺 - 湯底相比起其他譚仔分店較為差, 湯底不夠鮮味 (較為淡), 麻辣湯底好像無落任何鹽 希望下次途經再去食會有改善啦!


三月十七日 (星期三)老公仔一直都很"欣賞"我對食的熱誠今天又有機會展示我的熱誠了一早起身,到太子金華買新鮮出爐菠蘿包別人笑我太瘋癲,我笑他人看不穿老公仔很開心開心的不只是那美味菠蘿包還有我老婆仔的愛心小小驁喜,已可為枯燥的生活加添無限樂趣!<sssss>


今日經過華姐清湯腩，就入去醫醫肚。已是六點幾啦，但入到舖頭都坐滿晒人。我叫咗個清湯牛腩撈麵，牛腩份量都幾多，而牛腩肉質鬆化，口感唔錯，又唔痴牙。不過，座位略嫌擠迫；但好味嘅嘢食，下次會再去～


突然心血來潮想打冷，所以去了太子較出名的陵發潮州白粥，由於事出突然，我們並沒有預先訂坐，幸好當時仍有吉枱，過了一會兒已爆滿。眼見菜單非常簡單而且沒有價格，但我們沒有理會照點菜，除了我最愛的鵝片、蠔餅、鹵水生腸併墨魚外，還點了大眼雞、雞腳、炒蜆，通菜、韭菜豬紅，以四人來說，份量是頗多，但確實全部都想試試，我們一致認為味道十分不錯，而且份量足，結賬每人約$200，價錢可接受，聽說蠔仔粥也不錯，下次絶對要試。<sssss><sssss><sssss>


係香港打邊爐通常都係好噪,但一入到裡面環境好舒服,仲要播英文歌,同平時嘅好唔同.服務都好好,keep住見到我地隻碟dirty都換,只係經理唔會有笑容<sssss><sssss><sssss><sssss><sssss><sssss>大部份打邊爐都唔會有甜品,但這裡有...好驚喜廁所有漱口水,好細心


行過見到人唔算好多就入去食晚飯！原來係因爲我地食得早所以唔使排。因為係推介，所以朋友揀左海南雞飯，見到個飯咁黃就知好香噴噴啦！個油飯入口已經有雞既香味！旁邊既雞雖然唔係脾都好鬼滑！海南雞飯既雞同白切雞其實有咩唔同？咪就係有個三色醬囉！其實我好滿意佢既賣相，覺得廚師好有心機！個薑蓉好幼細，中間既係沙嗲醬？唔係太sure，但幾好食！最旁邊係老抽d fd，好甜！呢d同個雞一齊食！好正！個湯正正常常，如果有舊蘿白就更好啦！個感覺會balance d.<sssss>


很餓，在公司ot兼看notes等豬豬放工, 隨意吃個晚餐。<sssss>要了蕃茄焗豬扒飯，個汁令到更開胃，豬扒都好軟腍，更有芝士，更有菜平衡下，有生菜翠玉瓜<sssss><sssss>飯魚飯飯比較油，但粒粒都沾有豉油，灑了點柴魚絲幾好味。<sssss>芝士焗蔬菜，女木多芝士但好好好油膩，有椰菜南瓜菇等。<sssss>個玫瑰洛神飲，唔好飲超甜，沒洛神那股酸味，也喝唔出玫瑰香。


今日放假入西貢，終於都去佐試呢一間好出名既茶粿店。每次見到都排超長龍，可能因為今日落雨，條龍短佐好多，排佐2分鐘就埋到去。茶粿既款式都幾多，有6-7款，我就揀佐斑蘭花生，同埋芝麻花生。斑蘭椰絲花生，個皮完全冇斑蘭味，但係皮都算幾"in un"，花生料好足<sssss>芝麻花生 - 芝麻味都幾出，同裡面d花生好match<sssss>總括而言，行過見到少人排可以試下，但係唔係好值得排咁耐。


一家三口， 叫咗三樣嘢食: 黑松露帶子意粉, 帶子係小柱帶子， 醬汁做得很美味。 菠菜蝦肉意粉， 好似意大利雲吞， 加上芝士焗， 本人很喜愛。 文魚比高 , 我揀咗芝士味, 啲芝士焗得燶燶地, 脆脆地幾好味。 一個甜品: Hit me ， 這個甜品令人感到驚喜， 推介必試! 一壺花茶: 百香果 桃茶, 用真桃沖泡, 很香甜!<sssss><sssss>


當紫薯遇上芋圓💖等於完勝👏🏾 左：紫薯芋圓紅豆沙 hkd28✨ 好中意佢啲連子😍大贊！完全吸晒糖水既精華，咬開好甜唔同一般既連子😈而且佢啲紅豆沙係比出面個啲好食好多家既味道☄紫薯蓉芋圓西米露 hkd28😏佢舊紫薯容真係真材實料到😍完全食緊紫薯咁款好甜好大舊😻而且仲會加左雪糕無係入面，芋圓份量超多✌🏿每粒都好煙un好有口感！💫重點係佢啲西米露粒粒分明，唔會痴住晒又唔會煮唔熟👌🏿絕對會再食❣<sssss>


食左20年由亞龍咖哩第一代亞伯到佢個仔,到亞仔到而家由以前既伙計,定可能係親戚做左老闆既亞龍咖哩...咖哩味道逃唔過我既口!今日又係自己一丁友食左個"咖哩牛肉"從來..係從來未試過一餐飯要飲2杯水!!!唔係因為辣因為個小辣居然係唔辣既~~唉飲2杯水係因為味精太多...我只可以話呢個係8成既亞龍咖哩因為當中的精華不見了..有無人可以話我知亞龍個仔去左邊開店???


<sssss><sssss><sssss> 餐廳環境舒適，可能選擇坐在近窗口位置，所以光線充足。服務態度吾差，收碟快又乾淨，而且會主動幫客人加清水。厚切三文魚新鮮有光澤，而且師傅補充食物都好快手，讚!我地食得最多就係三文魚啦!沙律吧有多款配料選擇，薯仔沙律最好味!蔬菜都好新鮮!最後先見到有天婦羅，吾會炸到龫身，ok㗎。甜品有藍莓芝士cake,藍莓奶凍和芒果奶凍，細細杯，可以試多幾款。還有我至愛的朱古力蛋糕。布糠布甸蛋糕好香滑。甜品吧有好多小朋友亂咁夾蛋糕,搞到d蛋糕會一塌糊塗，可惜!


是晚聚舊。晚上八時許，本想和友人去Quarterdeck Club來個晚後小飲，奈何那兒的咖啡廳已經休息，只好到同區的Pawn。環境實在不錯，但露天平台有點擠迫，枱與枱之間的距離太近，對話容易被隔鄰聽到。點了三種紅酒，有零零及零四年的波爾多和零五年的美國(忘了產地)。一支的份量太多，點了carafe，份量剛好足夠兩個人一人一杯。服務態度良好，笑容滿面，有求必應。結帳六百多，每人飲了三杯質素不差的紅酒，聊了三個多小時，也不錯吧。下次見面，會是什麼時候？<sssss>


朋友生日, 睇完戲之後就走左食韓國野, 呢排興呀!係野食黎之前, 有好多伴碟, 細細蝶,同睇戲1樣。燒肉之前梗係先試個泡菜開開胃先，泡菜感覺好好,酸酸辣辣, 算正宗, 仲1啲酸宿味都無....放耐D都無問題, GOOD.啲豬肉牛肉都係用返傳統韓肉調味料滲, 辣辣地, 肉質都幾彈牙.另外個爐通風都唔錯, 又唔係太痴底。食得熱氣, 飲返個節瓜豆腐湯飲, 清清地,小小似日本面事湯, 中和返食濟既感覺, 再食過。<sssss><sssss><sssss>


粉葛鯪魚湯$16叉燒腸粉$15沙薑雞腳$22油菜$12章魚肉餅飯$17炸疍散$13茶$2 x 2 合共$99.00佢個湯好足料，好住家feel，有添飲嘅衝動腸粉滑，皮不厚不薄雞腳好入味，沙薑醬惹味，食唔停口菜灼得過淋收你十幾元，肉餅都唔會係手挅，唔夠章魚味，飯有咬口疍散炸得鬆化，花生椰絲落得鬆手是日焗叉燒飽同馬拉糕冇貨，有啲失落，要嚟多次試埋去通常食完點心都口渴，呢度就唔覺<sssss><sssss><sssss><sssss><sssss><sssss>


其实是生日餐，跟闺蜜过来小聚，自己带了酒没有开瓶费这点很好。七点到，没什么人，服务员很少但是态度还不错。差不多八点多人才man。在西环现在好多新开的餐厅里，这个食物跟价格都算可以吸引回头客，三文鱼pizza不会咸也不会干，三文鱼量也不少，牛肉沙律也是温温的容易入口。猪肋骨煮的很容易进行骨肉分离，也挺入味，唯一看不懂的是摆盘，为什么上面悬挂着火炽过的菠萝🍍。环境相对安静，总得来说挺满意，BTW. thx luna<sssss><sssss><sssss>


漏夜去九龍城搵食，其實都鎖定了幾個target去搵，呢間之前有雜誌介紹過，係好多粉麵類，好吸引。全部都有相睇，餐牌有d項目無翻譯，唔識睇。我叫了彩虹湯金邊粉，來到係好紅的一碗粉，應該叫彩紅先係。暖暖豬吃的是普通什丸湯粉，我覺得佢果碗好味d，而野飲選擇不多，所以無叫。見佢d飯類都幾吸引，同埋有個叫”遊船河”的，很得意。呢度好泰feel，侍應係泰國人，播放著泰歌mtv。鄰店亦是昌發，售乾貨同醬料等。臨走前見佢有部份湯底會用豬血做，好恐怖，再光臨的指數即時下降。


本来很喜欢这店的甜品，但短期加价，加价再加价，我就很不爽，很不喜欢了。当然，自由经济，supply and demand ，客人可选择不来。食物味道OK，没有wow effect，以现在的价钱，性价比普通。<sssss><sssss>


係中環等朋友放工之際，就去食個LadyM，等左一陣好快有位坐。之前食過原味千層蛋糕，今次試綠茶味。我覺得綠茶比原味更出色，每層的皮面都係薄薄的一層一層的疊上去，每層的忌廉分佈都好平均而且十分滑，綠茶的味道都好香濃，整體食落唔會覺得太甜或太膩，甜味適中，非常好吃！   <sssss>


人生既第一篇openrice食評就奉獻左比喜來稀肉因為之前既宋仲基潮流，好多朋友都去食喜來。但因小弟吾得閒既關係去吾到，今次就同女朋友去食下。我地係星期五去食既，去到都好多人等，大概等左20分鐘就入左去坐。 d待應就話有限時既，禁都無問題。入到去就有三碟前菜同雞蛋，聽說係無限refill既，禁當然吾好＂汁輸＂。由於我同女朋友都食得吾多，只係叫左個豬set，個豬set都幾多款野，有豬皮，豬腸，五花肉，啲分量都夠我同我女朋友食下次都會再食<sssss><sssss><sssss><sssss>


行街行到累,見到呢間STARBUCKS竟然唔駛等位,就決定入黎飲杯coffee抖下~朋友叫左杯綠茶latte~我叫左薄荷朱古力coffee(新野)~但係我地兩個都發覺杯野好淡味,好似溝左好多水咁...其實我地都成日去starbucks, 都未試過飲到咁稀咁淡味...唔知究竟係咩問題...真係有待改善一下!<sssss>


燻魚，魚質有些霉，不夠煙燻香味，香蔥爆蝦，香蔥味不夠，蝦略甜，酸辣湯，似漿糊豆粉多到不得了，干偏四季豆辣椒欠缺，只有淨菜肉雲吞還算可以！甜品，腐竹雞蛋糖水，意米略多，但不是正中，不是整雞蛋放於糖水，是生雞蛋放於飯碗內加入糖水，已經先前無野食，想食個雞蛋白頂肚都唔得！總括：食物水準比先前退步好遠......................服務還算可以！


第一次食呢間，感覺良好，服務員有兩，一種年青型，比較唔主動。另一種係成熟型，十分主動，十分細心，我好滿意。食物叫左個二人牛肉餐，就甘睇好似唔多夠，當食到一半已經開始飽，可能有前菜既關係，食物質素唔錯，味道中上。最後亦叫左隻醬油蟹，本人十分欣賞，咬住一件含係個口到，用力一吸，成舊肉入唒口裡面。。。。正。即是唔係好大隻，但已經足夠滿足。<sssss><sssss><sssss><sssss>


本應是青衣Mr Steak常客，感覺不錯。今天到新城市廣場走走，見有點兒累，便找個地方下午茶。$60-90一份下午茶，尚算可以。我倆便點了一份迷你和牛漢堡及三文魚木瓜莎莎多士。真的沒有想過「迷你」真的是超迷你。可憐的牛肉，只有一片蕃茄伴著，那一點也不柔軟的garden bun，我真的不知所措。一口也可以吃掉的牛肉裡面竟然還有很多筋！沒想到，$68的下午茶可以是這樣！<sssss>


今天第2次來，等位也不用5分鐘，很快，可能是因為到了下午茶時間吧。上一次吃了小食拼盤，其中一款食物是沙拉雞，妹妹說很好吃，所以今次我們就叫了一碟。沙拉雞很好吃，有點韓式炸雞的風味，酸酸甜甜，十分惹味，而且59元一大碟，十分抵吃。另外也要了一款主食，櫻花蝦忌廉寛面，味道還可以，不過下次不會再吃，覺得太濕，太水了。上一次吃了墨魚汁寛面，覺得比較好吃。可能下次會試試牛肉麵吧，好像比較有名。整體感覺ok,下次會再吃沙拉雞。<sssss><sssss>


九龍城有很多泰國餐廳，小曼谷為最常去之一，因為我覺得佢哋芝士炸蝦丸係最好食。<sssss>泰式椰菜仔炒豬頸肉：很喜歡椰菜仔，有菜味又有口感，加上泰式煮法（即蒜蓉＋魚露＋辣椒...），超級惹味。但豬頸肉及食到尾聲好咸<sssss>泰式雞肉炒飯：standard 泰式炒飯，夠乾身，幾好食<sssss>炸芝士蝦丸（$65/3）：見加左價，有D唔高興，但原來大粒左。蝦肉依舊彈牙，有好多蝦肉，芝士半溶，正！可惜第三粒D芝士唔見咗，有D失望。


星期日的下午, 去了金船長食Lunch, 有9成滿座...唔記得咩..忌廉湯, 味道OK <sssss>三文魚天使麵, 一向都超愛三文魚既我, 覺得今次真係唔OK, 一黎太漏, 二黎味道唔太好 <sssss>豬軟骨焗飯, 醬汁太酸, 味道有d怪 <sssss>之前試過幾次, 但水準真係唔穩定 !!! 不過食完今次, 短期內唔會再食


十一月十六日(星期一)是日工作量比較多,還是吃點近的食店,早點做完早點閃人吧!這個星期都天陰陰的就吃小雨天吧我點了菜肉雲吞紅薯粉唔辣,加了百香果綠茶雲吞皮比較厚,紅薯粉彈牙,清湯也不錯老公點了魚皮餃米線,魚皮餃也有口感的!平時我們都喜歡吃小雨天的,一來近,二來食物和價錢是正比!<sssss><sssss>


去開深水埗鴨寮街，一定必到這裡食番碟腸粉，不論是站著外賣或堂食，都非常滋味。今次由於有點餓，所以堂食吧。叫了一碟中腸粉及細蘿蔔豬皮，呢度啲腸滑滑又彈牙，仲非常香，聽聞其麻醬好似混了豬油所以特別好味。蘿蔔大大舊略甜，不過有啲啲根；豬皮則爽口，不錯。<sssss>


食過尖沙咀，銅鑼灣嗰邊嘅放題，呢間放題實在唔輸蝕，刺身好新鮮，唔單只三文魚，甜蝦，帶子都好唔錯，特別推介嘅梗係唔少得佢嘅焗蠔，Cream得嚟有蠔味，最後梗係唔少得甜品雪糕，有Hagendazs同Moven Pick兩款選擇，總有款啱心水。